text:
香港人忍耐能力之高,真係唔單止震驚世界,直頭震驚全宇宙所有星體.
我聽口痕友講,最近有一套新上既TVB黃金時段劇,竟然係十年前既倉底貨,播出黎解像度可媲美信和舊時老翻VCD.難為左一眾演員,等足十年,仲要幫TVB係度塗脂抹粉,拍晒宣傳片講到戲點樣點樣神劇,又真係劇本寫得好出色——既然咁好,點解要等十年.我果位口痕友好鍾意蘇玉華,佢話:如果我係蘇玉華,都真係佛都有火,唔爆得佢樽,咪又係因為賣佢怕係大佬?
一套十年期既劇,家庭觀眾如果都可以照單全收既,我真係奉勸你一句以後不論返工返學,都千祈唔好吹人地慢,話人地無交功課趕唔到deadline 之類,反正你等足十年既野都可以睇啦.如果仲係舊時片場播帶年代,我真係驚會隨時食帶然後出播放錯誤訊號呀.:O)楊過等姑姑都可以等到十六年,唔爭在啦.仲竟然可以興趣盎然咁研究下邊個藝員十年都無老,我真係服左你咯.畢竟都係想放工返屋企抖下輕鬆下唶,做乜咁計較幾年拍喎,right?
仔細D睇,呢套劇有不少甘草演員或者配角,甚至已經係播出時間經已歸天.個人認為以首播劇黎講,成件事真係黑色幽默到一個點.本來拎先人出黎講,或者對某些人黎講係會有欠尊重既.但係咁喎,如果墳總泉下有知通到靈訪問佢地,佢地會覺得自己生前都睇唔到有份參與演出既作品呢件事,究竟係開心定係唔開心呢?點樣講,拍一套劇,都係時間心力,有血有淚,拍完收埋唔播,點樣對演員黎講,都係一件遺憾掛.
不過廢話講完喇.老蕭做燈神之前,就曾經講過:無線既慣性收視,播雪花都會贏.依家播十年凋謝晒既蘭花,都係花,咪又係一樣.ViuTv 再無咩秘密武器,例如搵熟食廿年既宮雪花上啪啪聲太好聽係黃金時間對陣的話,我就真係唔多睇好囉.


c: text/html

text:
篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工篮球场羽毛球场划线施工
河北篮球场羽毛球场划线施工
发布时间:2021-10-22 08:41:31
-
河北吴江厂区划线,车位划线施工,道路划线施工公司单位
2019-07-23
-
河北苏州厂区划线公司?划线公司单位有哪些?
2019-12-20
-
河北地下停车场停车位划线的尺寸
2019-12-20
-
河北(图)鞍山简易划线_鞍山道路划线公司单位
2019-12-20
-
河北(图片)青海果洛地面划线机必看
2019-12-20

robotstxt: allowed

filter: keep


text:
誠意有心製作 牛頭角金飯館
身邊總有一個人係飯桶,每一餐都要有啲飯落肚先得.唔好以為M佬係飯桶呀,真實嘅飯桶係A姐呀!今日接咗佢收工之後,諗住喺附近行吓,買啲餸再番屋企煮飯仔,點知我哋就經過呢期新開嘅金飯館,餐廳光猛乾淨,加上店員推介佢哋嘅出品,我哋就入去試試,等A姐唔駛番到屋企仲要辛苦煮飯啦!
我哋嘅小食揀咗3款,分別有甜,有酸,有辣,非常開胃醒胃.
蜜汁雞翼
雞翼絕對係唔少人心目中嘅小食排行榜頭三位,呢度嘅雞翼有兩款口味,而我哋就揀咗蜜汁雞翼.雞翼大大隻又厚身,面頭充滿住蜜汁,好香甜好開胃!連雞肉都入晒味,好juicy,唔錯.
酣香雲耳
雲耳酸酸哋,好爽脆!
麻辣青瓜
青瓜勁多汁,帶有麻香,唔會太辣,麻味好有層次.
招牌蝦頭油炒飯
炒飯即叫即炒,好有鑊氣!入面嘅配料勁多,有蝦,蠔,帶子等等,真係餸多過飯呀!但我最欣賞嘅係炒飯唔會太鹹,每粒飯粒都充滿蝦頭油嘅香味,可以細味蝦頭油嘅原味道.
招牌椒鹽半煎炸豬扒飯
呢個椒鹽半煎炸豬扒飯真係不得了!份量超多,半煎炸嘅豬扒好香口,好juicy呀!但重點係上面佈滿大量椒鹽辣椒粒,非常香口,好好味呀!
金飯館 Golden Bowl
地址:牛頭角牛頭角道323號地下J號舖
電話:+852 6366 9538
營業時間:星期一至日 11:00 – 21:30
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
Anthony ok既,唔係話超級靚仔,但行出嚟都夠charm,談吐舉止淡定,月入6至7萬,由於工作太忙同埋定格咗喺一個環境,所以就嚟我公司join啲一對一嘅package結識異性.
我哋幫Anthony安排咗3次一對一嘅dating,第一次食飯係見Tracy,我同其他同事都覺得佢兩個外型好襯,男嘅180,女嘅174,坦白講Tracy選港姐應該冇問題,又高又靚女都嚟呢度識朋友,原因同Anthony差唔多.
Anyway,第二round同Anthony見面嘅係Rainie,都唔差嘅,但因為Tracy珠玉在前,係蝕章少少.
仲有一Round係Sylvia,鬼妹仔性格,之前喺美國讀書同埋做嘢,返咗香港都係兩年咁大把,硬係覺得佢落bar一定好吸鬼佬,但原來Sylvia晚晚放工都12點,所以約佢同Anthony見面搞最耐.
直接開估唔賣關子喇,最後Anthony同咗Rainie一齊,對我嚟講並唔意外,因為佢同Tracy,Rainie,Sylvia三次飯局過後,我都有follow佢嘅comment同感覺,不過對其他同事嚟講就好似爆冷,始終Tracy嗰type真係似逢出必勝,就算次熱都應該係Sylvia,結果大家走嚟問我點解?
同Tracy食飯,Anthony話自己好似上咗一堂潮流同名牌認知課,因為Tracy嘅話題就只有邊隻手袋靚,呢期興邊個牌子邊個款.其實Tracy唔止靚,仲係一個好活潑嘅女仔,但只限於講佢自己有興趣嘅話題,當然Tracy都好大方得體,其他話題一樣會面露笑容,不過你feel到佢係唔關心.
Sylvia冇呢個問題,因為Anthony除咗自我介紹下之外,完全冇乜機會搭到嘴,大部分時間都係聽Sylvia一直呻一直呻,呻到樹葉都跌晒落嚟.Anthony當晚做得最多嘅動作就係---點頭,佢話同Sylvia食完飯之後個人悲觀咗一日,要落街跑個步先至開心返,不過佢都話Sylvia係好有禮貌,每個話題呻完半個鐘之後都會問:「有冇悶親你呀?」嗰餐飯食咗3個鐘,之後Sylvia唔想走住,再捉住佢喺街漫無目的咁行咗一個鐘繼續抱怨公司嘢,Anthony同我講:「其實我做嘢都好多煩惱,我都想搵人傾下,不過冇機會插嘴,再要聽Sylvia呻,食完餐飯之後,我本身啲煩惱同鬱悶好似double咗.」
Rainie,三個女仔當中長相最普通,不過講嘢最貼地,Anthony有機會講自己好多嘢,Rainie都一樣,大家由工作講到屋企,甚至講下之前拍拖經歷,互相交流咗好多,未必係令人目瞪口呆嘅光怪陸離事,佢哋傾嘅話題都係好生活化,6點半去到餐廳邊食邊傾去到10點半,做咗最後一枱客,不過Anthony總係覺得傾咗一陣,所以交換咗contact之後,佢兩個每日都傾計,唔係按規律每晚要傾一個鐘嗰種,係無聊就send句嘢畀對方,有時見到得意搞笑嘢又會互相send圖.
其實兩個人一齊,有交流係好重要,樣幾靚都好,睇得多都係會厭,你靚咩?總有人靚過你,每過一年你都會老,而每過一年,都會有更多後生又火辣辣嘅靚女出現,不過溝通得到,電波接近,有傾唔完嘅話題,甚至冇嘢講都唔覺得氣氛尷尬,呢啲化學作用就唔係人人有,乎失去咗亦好難搵返同樣嘅soulmate.
做我呢行見到嘅靚仔靚女其實唔少,只可以講句,好看的皮囊千篇一律,有趣的靈魂萬裡挑一,如果係認真發展,溝通得到絕對比樣貌重要.


text:
投稿讀者:Calvin
今日喺屋企大掃除,順手清走好多唔要嘅舊物件同舊信,其中有一袋令我好感觸,入面係財務公司借貸合約,財務公司追數信,仲有啲水電煤最後通知催交信.
大家有冇收過水電煤嘅催交信?啲框同標題都會轉晒紅色,好搶眼,好似你讀書份試卷唔合格咁.
嗰段日子,我真係唔合格,唔止零分,仲係負數.
呢一堆信已經係7至8年前,一直唔敢丟,係因為入面啲合約同埋信件有晒名,身份證,電話,地址,加上水電煤單全部紅色,以上信件撕咗佢都好怕丟出街畀人見到,屋企又冇碎紙機,所以一直pack埋擺一邊,或者潛意識係想提醒自己曾經有過一段咁嘅日子,未來嘅日子唔好再重複犯錯.
7至8年前我以為自己玩股票好叻,日日對住個市,睇好多投資書同埋資料,隻隻股票都如數家珍,雖未致於覺得自己係股神,但深信全職炒股一定搵到食,結果我冇返工,全日喺屋企炒炒炒,諗返都覺得幼稚同可笑.
結局唔使講啦,輸到仆晒街,除咗要借錢,連基本生活都成問題,最窮嘅日子要喺屋企摷啲「神沙」(散銀)出嚟先夠錢買飯同搭車,嗰時仲有個女朋友㗎,兩個人一齊如果長期冇錢,長期為生活煩惱,自然就有好多拗撬,所以後來亦分咗手,我相信佢對我有一種恨鐵不成鋼嘅感覺,要怪只能怪當年嗰個冇上進心嘅自己,以為炒炒賣賣就可以致富.
財不入急門,其實搵工都係一樣,當我好心急想搵一份工重新開始嘅時候,我都數唔清究竟send咗幾多份CV出去冇回音,生活唔等人,帳單都唔等人,我真係試過返到屋企俾人cut晒電,總之你想像到最惡劣嘅情況我都試過晒.
靜雞雞話你聽,最灰最黑暗嗰段日子,我真係諗過自殺……試過喺屋企對住四面牆傻笑大笑,當時自己嘅精神狀態非常差.
後來我搵咗份茶餐廳侍應,好在茶記見工好求其,我直情唔敢填自己大學畢業,驚人哋以為我玩嘢然後唔請.
喺茶餐廳做咗四個幾月,一路做一路搵工,終於搵到份文職,咁就方便用夜晚時間做其他兼職.你問我當時點樣還晒啲債?我唔想諗返嗰段日子喇,只可以講句「不想回憶,未敢忘記.」
嗰份文職係做美容用品,之前完全未做過呢行,但我喺嗰度學咗好多嘢,另外識到一啲好同事同埋供應商,做做下就嘗試自立門戶,我必須強調當時完全冇諗過要發達,純粹想啲錢鬆動啲,純粹想生活得有尊嚴少少,當你窮過,捱過,自然唔敢有咁大想頭.
幸運地,近兩年呢壇生意仔run得唔錯,財政狀況好咗好多,無債一身輕之餘,仲有少少閒錢置業,雖然只係一個細單位,雖然只係一個唔值錢又遠離市區嘅單位,但我已經好滿足.
今次投稿唔係想曬命,只係想叫大家無論遇到任何逆境都唔好放棄,7至8年話短唔短,話長唔長,我當年以為自己一世都唔會逃出生天,差少少就選擇自殺,但吃過無數嘅苦頭之後,今日都可以安安定定.高峰時期財務公司同埋私人債項超過100萬,屋企試過畀人cut電cut煤氣,咁嘅身世都可以走返出嚟,我相信你哋遇到其他問題都一樣可以.
失敗唔係最可怕,放棄先係最可怕,慶幸我冇選擇結束自己嘅生命.
文筆唔好,寫唔出咩大道理同總結,大家加油!


text:
你究竟係咪真係做緊對沖?(蔡嘉民)
上一篇專欄提及到分散投資嘅概念,打散哂黎買未必真係一個好有用嘅方法,去減低成個帳戶嘅風險.舉個例,就算你打散哂咁買唔同板塊嘅股票,一個浪打埋黎,你都係避無可避.你可能會話,咁大牛市咪無事囉.大牛市你打散買都無好處,一個大升市通常係靠輪流炒去推高,你會後悔點解無All in龍頭板塊.
今次講下對沖(Hedging).對沖簡單嘅定義係加入一啲高相關性嘅東西以降低現時帳戶嘅風險,而我會睇成為降低Beta或者Delta都係屬於對沖.最簡單嘅日常例子係,你買隻A股,你只知道隻股會升,你唔想估人仔會點郁,你亦都唔知人仔會點Chok法.呢個時候,你怕人仔跌會令你喺隻股身上賺嘅錢都無埋.解決方法就係用港紙沽人仔,或者叫做沽CNH/HKD.即使人仔跌,都唔會令你有損失,你就可以安心剩係處理隻股票了.
但慢慢地,身邊好多朋友都誤會左對沖嘅用法,最有趣係見過人買1張大期,沽3張細期去對沖.如果從對沖行為之中,只係純粹用Correlation係1啲產品去降低倉位,並唔應該稱為對沖,而係減倉.如果你唔係完全對沖的話,你某程度上其實係做緊Pair Trade(配對交易).
例如你搏緊騰訊業績做好,你揸緊騰訊,但又怕美國個市有政策會令個市跌,你沽幾張恆指期貨,呢個行為係屬於聰明對沖.因為稍為做一下數據分析,你會發現騰訊相比大市有Alpha.而如果你係揸緊港交所,搏大市氣氛熾熱,成交急增,但又怕外圍因素影響而沽期指,呢個行為其實係浪費彈藥,未必真係有效做到對沖.因為港交所過去3年有一個Negative Alpha.市升佢只會升得多,但市跌亦都跌得多過恆指,所以揸住388,沽恆指,市跌大多數都係輸錢.
所以對沖,絕對唔係買A沽B咁簡單,即使你一手揸股,一手揸Bond,究竟係咪有效對沖/做到分散投資?一定要計過數先知.下期續.


text:
我其實係一個宅男,平時都會博覽群書 – 講緊既係日本漫畫書.由細個追龍珠,足球小將到左宜家咁大個人,我都仲係會每個星期追一,兩套漫畫睇.除左鐘意漫畫既內容五花八門好精彩之外,故仔入面其實好多時都有啲道理值得思考下.
宜家因為困獸鬥,日日睇住家姐同弟弟係屋企點樣大鬥法.我發現家姐成日都要控制弟弟;例如佢叫弟弟陪佢玩,佢會訂下無數規則要佢跟足佢指引去「玩」,好多時弟弟似佢個道具多啲,如果唔跟佢就發脾氣.日日看在眼裏,好想糾正佢,但靠講靠鬧佢又聽唔入耳.不過我發覺如果我當故仔咁講俾佢聽的話,佢會坐定定聽我講完.
所以,我講左呢個「故仔」俾佢聽:
個故仔叫做「排球少年」,主要講兩個高中一年級既學生 – 副攻手日向翔陽同埋二傳手影山飛雄,參加左鳥野高中排球隊之後既故事.
二傳手影山係天才球員,傳波好似機器咁準.佢同日向一齊發明左一招快攻,基本上係叫日向唔好諗唔駛用腦,就咁合埋眼起跑跳起揮手,影山就會自動將個排球傳到去佢隻手度俾佢打:
雖然佢真係傳得好精彩,但佢呢種成日要求人地跟足佢既打法,令好多隊友都唔鐘意.例如日向就提出:點解我唔可睜開眼打波?
另外呢一種獨裁既打法亦開始限制左成隊既實力.雖然自從佢同日向既加入,鳥野排球隊勁左好多,但佢地係一次地區分組賽,影山對住佢以前初中既師兄及川,終於都打輸左.
影山好唔服氣,最終佢問師兄及川,到底佢有咩不足.呢個時侯,師兄講左呢一番說話:
影山終於明白:一個好既二傳,唔係淨係睇佢傳既波有幾華麗準確,最重要既係:到底佢既傳球可唔可以令到攻手發揮得最好.佢一向既傳波雖好,但佢既打法其實限制左佢隊友發揮既可能性.
於是佢終於改變 – 唔單止努力訓練點樣配合日向睜開眼都打到個波,佢亦開始會傳多啲高波,俾空間隊友去思考進攻既最好選擇 – 打直線?打斜線?大力打定輕力?
當然,最後梗係講佢地又再勁左,終於贏返佢師兄及川報一箭之仇啦.
故事講完,阿囡略有所思,跟住就走左去玩了.我都唔知到底阿囡吸收左幾多,不過反而自己忽然間諗:其實我做人阿爸都係一樣.想佢兩隻monkeys跟住我既想法做,可能好多時都係為佢加上限制.或者有時學識點樣開一個「開網高波」,俾佢多啲選擇,佢就會自然飛高一點吧.


text:
最近九龍灣新開咗一間兒童室內遊樂園MaBaLAND
波波池玩得多, 但係好似水浸咁高既波波池都係第一次見!
由石硤尾搭港鐵到九龍灣站只係10分鐘, B出口沿天橋淘大方向行到對面
入到去商場轉左見到惠康, 再向前行就見到
整個遊戲室都以木為題, 所以好易認出! 同埋門口放咗兩隻大小青蛙!
場內有一個幾大既地方俾人除鞋同等侯進場
星期一至四全日任玩只係$80, 只要戴住條手帶可以無限次入場
場內主要分做6大區:兒童攀石/ 海洋球池/ 跳躍彈床/ 攀爬樂/ 積木樂園/ 親子派對樂
場內四圍大部份都用實木木材做裝橫, 對新一代的家長們都會較為受落
最受小朋友歡迎既第一區就係「兒童攀石」同埋「海洋球池」
波波池裡既波真係好多, 係我去過咁多個場之中第一個咁多波波既波波池!
而且波波都有好多唔同顏色!
呢一條瀡滑梯都好好玩, 45度斜而且表面仲好滑, 所以瀡落嚟既時侯好刺激
但係都要注意安全, 因為好多小朋友瀡咗落去波波池之後唔識即刻走, 上面準備瀡落嚟既小朋友又唔理喺下面啱啱瀡落去既小朋友, 所以大人要好好咁睇住自己小朋友
跟住在波波池裡面有個攀石牆, 一般5歲以上小朋友都應該爬到冇難度!
不過要注意一個地方(特別係男仔) 因為好多小朋友爬上去按完鐘後, 就咁跳番落波波池度
如果咁啱下面有小朋友玩緊的話就一定會撞傷! 所以家長一定要睇住自己小朋友, 叫佢哋踩番石牆落嚟!
呀芊同哥哥玩到唔捨得走, 仲當自己喺個波波池度游緊水!
隔離就係「攀爬樂」區, 裡面有住好多唔同既設施俾小朋友玩
老闆都好細心, 呢度每一條柱都用膠墊好好咁包住(甚至有D位應該唔會撞到的都會包住), 避免小朋友撞親!
真係周圍都會見到有好多波波! 職員都好勤力咁每隔一個時間就會用網嚟裝番D波波過去池度!
喺「攀爬樂」區外面有個繩網陣! 起初芊芊都唔敢玩, 話驚會跌落去, 之後見到哥哥玩就冇咁驚
場內另一邊有一個充氣彈彈床, 成個設施好特別, 整個彈床係已經預先充氣, 同埋用咗透明物料做牆身, 等家長們可以清楚見到自己小朋友!
而且佢比起一般彈床安全得多, 因為彈力唔會太高, 小朋友容易控制彈跳力避免互撞
我哋慢慢玩到入去核心既內圍, 就係「積木樂園」區
故明思義, 就係玩砌Lego啦! 全部Lego都係屬於大型的, 同埋都係軟身唔驚會有小朋友亂掉!
仲有一個小小的火車積木區同埋兒童廚房, 呢個區域可以俾較細既小朋友玩
最邪惡就係呢個積木區既另一邊就係美食廣場, 老闆只係用咗塊玻璃隔開!
呢班小朋友「可遠觀而不可褻玩」真係好慘, 唔知有幾多家長屈服之後帶佢哋入嚟玩呢! 哈 ^.^
佢哋兩個起咗個Lego圍城圍住自己! 妹妹話呢個係佢新屋, 哈哈!
喺積木區望番過去美食廣場, 時間尚早仲未好多人!
場內最尾的位置就係「親子派對樂」區, 呢度都設有育嬰室同埋一個小洗手盆方便各位
不過洗手間就要離場上到一樓商戶用洗手間!(其實同層都有一個公共洗手間, 但好污糟好多人煲煙好臭) 記住問職員拎鎖匙!
跟住佢哋玩吓玩吓, 唔覺唔覺就玩咗兩粒鐘! 我哋準備過去隔離Food Court食嘢
我哋喺牛下新城都行咗個圈影吓相! 商場新裝橫新開張, 所以未有好多商戶進駐!
整個商場都充滿牛頭角下邨特色! 當然不及當年真風味
其實周圍環境都有少少似香港歷史博物館
最有特色係商舖既鐵閘同招牌!
仲有飛機欖, 當年連我都未出世!
我幾鍾意呢幅用象棋砌出嚟既「象」字
美食廣場唔大, 都充滿七八十年代風格, 街巿紅燈, 小販木架, 懷舊招牌等!
因為撞啱食飯時間又係假期, 所以我哋都等咗10-15分鐘先有位
呢味雜錦串燒睇落又幾正喎! (散叫架!)
呢一檔好得意, 你只需拎住個筲箕夾自己鍾意既餸
之後佢會幫你拎去煮! 再加上佢特製醬汁就食得, 咁就開開心心玩咗半日! 好滿足
Photo by CANON 5D Mark III, Len | EF 24-70mm f2.8L USM
呀劍評分: 9分


text:
港島區 九龍區
新界東 新界西 離島區
東區 灣仔
中西區 南區
全東區 炮台山 北角 寶馬山 鰂魚涌 太古城 西灣河 大潭 筲箕灣 杏花邨 柴灣 小西灣
全灣仔 灣仔 東半山 銅鑼灣 跑馬地 大坑 渣甸山 天后
全中西區 中環 中半山 山頂 蘇豪 NOHO POHO 上環 西半山 西營盤 石塘咀 堅尼地城
全南區 薄扶林 數碼港 香港仔 鴨脷洲 黃竹坑 壽臣山 深水灣 淺水灣 舂坎角 赤柱 石澳
油尖旺 深水埗
九龍城 黃大仙 觀塘
全油尖旺 尖沙咀 佐敦 九龍站 油麻地 京士柏 奧運站 大角咀 旺角 太子
全深水埗 深水埗 長沙灣 石硤尾 又一村 荔枝角
全九龍城 九龍城 九龍塘 啟德 土瓜灣 何文田 紅磡 黃埔 畢架山
全黃大仙 樂富 黃大仙 新蒲崗 鑽石山 慈雲山 牛池灣
全觀塘 九龍灣 牛頭角 觀塘 藍田 油塘/茶果嶺
西貢 沙田
大埔 北區
全西貢 將軍澳 清水灣 西貢公路 西貢墟 西沙公路 西貢郊區
全沙田 大圍 沙田 火炭 九肚山 馬鞍山
全大埔 馬料水 大埔半山 林村 大埔墟/太和 汀角
全北區 古洞 上水 文錦渡 粉嶺 打鼓嶺 沙頭角
元朗 屯門
荃灣 葵青
全元朗 流浮山 洪水橋/廈村 天水圍 元朗 錦繡/新田 錦田 八鄉 石崗 落馬洲
全屯門 屯門 藍地 黃金海岸
全荃灣 荃灣 深井
全葵青 葵涌 青衣
離島
全離島 大澳 北大嶼山 東涌 南大嶼山 梅窩 愉景灣 馬灣 坪洲 喜靈洲 長洲 南丫島
荃灣綫 觀塘綫
港島綫 東涌綫 將軍澳綫 東鐵綫 機場快綫 西鐵綫 馬鞍山綫 南港島綫
荃灣站 大窩口站 葵興站 葵芳站 荔景站 美孚站 荔枝角站 長沙灣站 深水埗站 太子站 旺角站 油麻地站 佐敦站 尖沙咀站 金鐘站 中環站
黃埔站 何文田站 油麻地站 旺角站 太子站 石硤尾站 九龍塘站 樂富站 黃大仙站 鑽石山站 彩虹站 九龍灣站 牛頭角站 觀塘站 藍田站 油塘站 調景嶺站
堅尼地城站 香港大學站 西營盤站 上環站 中環站 金鐘站 灣仔站 銅鑼灣站 天后站 炮台山站 北角站 鰂魚涌站 太古站 西灣河站 筲箕灣站 杏花邨站 柴灣站
東涌站 欣澳站 青衣站 荔景站 南昌站 奧運站 九龍站 香港站
北角站 鰂魚涌站 油塘站 調景嶺站 將軍澳站 坑口站 寶琳站 康城站
羅湖站 上水站 粉嶺站 太和站 大埔墟站 大學站 火炭站 馬場站 沙田站 大圍站 九龍塘站 旺角東站 紅磡站
屯門站 兆康站 天水圍站 朗屏站 元朗站 錦上路站 荃灣西站 美孚站 南昌站 柯士甸站 尖東站 紅磡站
大圍站 車公廟站 沙田圍站 第一城站 石門站 大水坑站 恒安站 馬鞍山站 烏溪沙站
港島區 九龍區
新界東 新界西 離島區
全港島 中西區11 灣仔12 東區14 東區16 南區18
全九龍 油尖旺31 油尖旺32 九龍城34 九龍城35 深水埗40 九龍城41 黃大仙43 黃大仙45 觀塘46 觀塘48
全新界東 北區80 北區81 北區83 大埔84 沙田88 沙田89 沙田91 西貢95
全新界西 荃灣62 葵青64 葵青65 葵青66 屯門70 屯門71 元朗72 元朗73 元朗74
-
<6,000
6,000-10,000
10,000-15,000
15,000-20,000
20,000-30,000
30,000-50,000
>50,000
一天內 三天內 一周內 一個月內 三個月內
半年內
一天內 三天內 一周內 一個月內 三個月內
半年內


text:
{{ childProduct.title_translations | translateModel }}
{{ getChildVariationShorthand(childProduct.child_variation) }}
飛機杯呢一樣野,其實都出左都成十幾年,每間廠都出左好多唔同類型,但係有一間日本公司我係非常非常鍾意,佢地既創意係永遠唔會停,就係magiceyes呢間公司,佢地係專出蘿莉系既動漫飛機杯,無論外型 / 包裝 / 質感都係非常創新,令到你唔會玩黎玩去都係果幾隻紋路或者女優倒模.今次要評既係 " Magiceyes 極彩系列既妖態成熟!
外型啦,不過不失,封面係有少少精靈感覺,你一打開就會見到佢除左件衫,跟住再打開一層就會見到佢除哂衫M字腿.不過呢D無所謂個盒係無用既,裡面會送一包magiceyes既潤滑油(免洗),垃圾油黎,拎起手可以扔左佢直接無視.
好啦直接睇實物,紅色果部份係magiceyes新使用既物料,有少少似啫喱既質料,而佢主打的亦係呢個物料,佢地既另一個產品"小紅帽的子宮"亦係用左呢個物料,下次會介紹下.
咁至於其他物料都係咁上下啦,個屁股形狀我覺得係整得非常之真,而且渣落去好軟身好舒服,外陰亦造到好像真,好似一塊肥美未開封過但係已經發情中等待你插入咁.
好直接入主題講肉紋啦,入口處黎講我個人覺得係暫時玩過咁多種杯黎講係最舒服,插入去果陣經過兩段好似處女膜咁既感覺,真係好似真人,但係中段既肉紋無乜特別,設計比較平均,可能係因為要仿真人啦,再去到中後段係有少少收窄左,比前段稍為剌激但分別不大,至於尾段既子宮口,相信係頂唔入去,至少我係未試過頂到入口,你只會插左上去或者插左下面,但係反而咁樣係唔錯,佢果粒子宮口係度磨下你係非常新鮮既感覺,成舊膠黎講,最大驚喜係頭段入口,屁股造型非常真實,同埋肉厚感好重,個人係非常唔鍾意薄到紙咁既膠,好驚一大力抽插就穿,即時無引.
整體評價★★★☆☆(3.5/5) : 被3粒半星星啦,其實想被4星,但係唔知點解硬係覺得佢既造型除左個屁股係可觀之外,上半身真係好核突,無左幻想感.但係整體感覺係非常唔錯,頭段非常有驚喜,整體紋路偏舒服,個人推介最好渣住黎玩,將屁股面向自己,抽插時屁股撞擊既感覺非常真實.


text:
Real User 1
雖然我好後生,但可能因為由細到大,都屬於圓碌碌嘅身形,塊面一直比較好肉.
之前試過狂做firm面療程,但就令塊面越來越乾.加上我做廣告呢行,訓得少就好易生粒粒,之前做嘅facial ,如果要一次過處理我嘅皮膚問題,樣樣分開買,我唔係幾想囉….
OxyMax水舜悅肌 一次過幫我做到去黃,美白,firming,做完塊面keep住滑,上妝唔乾,啲暗粒又少咗,我好滿意個效果
Real User 2
已經係人地啊媽嘅我早排就去左LAMBRE HEALTH 度做左個 OxyMax水舜悅肌treatment 為黎緊嘅節日做足準備...
最surprise就係做完treatment 嘅提升程度,jawline即時明顯左,連肌膚嘅光澤感都明顯增強啊
Real User 3
做完最滿意係做塊面即時瘦左好多!!而且去黃效果好明顯,過左幾日塊面重係好滑唔乾.加上治療師手勢好好,過程完全 唔痛又舒服,我會keep住做當日常保養,送自己超relax嘅媽媽私人時間
Real User 4
我最開心係膚色即時白咗,乾紋少咗,成個樣即時精神番哂,第一次做就有咁好效果,真係估唔到……
唔痛塊面都提升到,令我好有興趣一直做OxyMax,做完3個步驟,皮膚嘅細滑同水份都好keep到,令我好鍾意呢個療程


text:
我雖然讀中醫學及生物醫學,但至今都未有機會去醫院實習,所以都係留喺香港做下文字打雜.不過研究漢醫文化本身都係我嘅興趣,呢排我就研究緊一樣冇牌照都做得嘅嘢,就係煲涼茶喇.
我用咗啲時間觀察涼茶舖係點樣賣涼茶,簡單嚟講就係兩種,一種就係碗裝,一種就係支裝.碗裝就係大概十蚊一碗,即場喺個壺煲出嚟飲;支裝又稱樽仔涼茶,就係將啲涼茶入喺樽仔入邊雪住,方便啲客拎返屋企,公司慢慢飲.
到底呢啲樽裝涼茶可以保存幾耐?我「母校」浸大開嘅診所做過實驗,中藥煲完真空包裝嘅話,擺喺雪櫃二十日基本上含菌量都唔會超標.原因係煲一劑中藥起碼都半個鐘頭.根據世衛指引,煲水1分鐘高過65°C嘅話都可以殺滅大部分嘅細菌同病毒.滾成半個鐘,基本上乜菌都死.煲完即刻包裝嘅話,細菌,病毒都唔會係咩問題.
但咁唔代表中藥煎劑可以擺一萬年,因為就算冇菌,中藥都會水解同埋變質,會對藥效好有影響.一般研究都話呢啲真空包嘅煎劑擺兩個星期就好,擺得耐仲有塑化劑喺包裝袋釋出嘅問題.不過目前就呢啲方面嘅研究數據都好缺乏,起碼有實驗證明會有DEHP釋出,雖然含量唔高,但久而久之都擔心影響孕婦同小朋友.
而且你又唔知佢擺咗喺舖有幾耐.總結嚟講,我估計樽仔涼茶最好買返屋企要馬上雪,同埋一個星期內好飲晒佢.
明火煲藥定電子藥煲好?
好視乎你係邊種需要.《蘋果》引述中醫師關之義話「明火可自行操控火候,以免藥材遭煲燶或未夠熟透」.
我覺得係有啲奇怪嘅.以我成日煲藥嚟講,電子藥煲先係永遠唔會煲濃,因為總可以設定煲到一碗水就響鬧同埋停止加熱;但「明火」就要睇火.好似我咁落完藥校好火就去打機嘅人,就煲燶晒屋企啲煲底.而且煲藥又唔係講求鑊氣,講火力穩定,受熱均勻,點講都係電子藥煲好.
我老師就補充一點,就係電子藥煲好難洗.的確佢嘅形狀加上發熱器好易藏污納垢,相反傳統瓦煲就一眼睇晒,又可以鮑魚刷刮.
但暫時嚟講電子藥煲喺「穩定性」都係處明火.咁明火喺科學上有咩好處呢?好多嘢都有待研究,我暫時只係諗到一個幾重要嘅位.
我以前學做實驗嘅時候,學到本生燈嘅明火都有殺菌嘅作用.種菌嘅時候,為咗避免空氣同環境嘅細菌干擾,都會先開本生燈創造一個無菌區域(aseptic area).首先近火焰之處都會殺菌,然後盞燈附近嘅空氣都會因為對流作用(convection)而殺菌(如圖所示).
我諗,如果明火煮食或者煮藥嘅話,啲嘢食藥物其實或多或少都受益於呢個對流殺菌嘅作用.但真正嘅效果如何,又真係有待研究.


text:
居酒屋對香港遊客嚟講,可能只係可以又飲酒又食到一碟碟日本嘢嘅地方.但其實居酒屋文化喺日本絕對係一個屬於大人嘅世界!返工好攰嘅上班族放工就係去居酒屋happy,食煙飲酒兼大大聲吐苦水,有時喺居酒屋坐近啲都會聽到唔少隔離枱嘅花生㗎!
不過小編都曾經見過,有家長係會帶埋小朋友去居酒屋嘅.最近網上出現到底應唔應該帶小朋友去居酒屋嘅討論,不如一齊睇吓日本人點諗啦!
日本一個讀者群主要為媽媽嘅網站Happy Mama就做咗個網上調查,顯示66%嘅家長/讀者都反對帶埋小朋友去居酒屋.
反對理由:居酒屋係大人嘅地方!
有唔少反對聲音都表示,居酒屋係屬於大人社交嘅地方,因此唔應該畀小朋友參與.「如果係用完主個室就話啫,但居酒屋入面好多人講嘅嘢都唔啱小朋友聽,而且如果因為小朋友存在而要有所避忌都唔係好合理.」
讀者們都話居酒屋始終係一個畀人飲酒吹水嘅地方,如果係一家大細嘅話應該去返啲連鎖家庭式餐廳!有啲人更加覺得帶埋小朋友去居酒屋係啲大人自私嘅行為添呀.唔單止多二手煙,而且飲醉酒嘅大人亦都可能構成小朋友嘅危險同帶嚟壞影響.
咁點解又會有成33%嘅人贊成呢?
贊成理由:因為我關心我嘅小朋友所以先會帶埋佢哋去!
有啲家長就話唔明點解唔可以帶小朋友去居酒屋,話就算家庭式餐廳一樣serve酒,亦一樣有人食煙.仲話最近嘅居酒屋比家庭式餐廳仲多種類嘢食可以俾小朋友食,話時代變大家應該改變下觀念.
▲小栗旬老婆,模特兒潮媽山田優亦曾被八卦雜誌拍到帶埋小朋友到居酒屋與好友西山茉希大搞「女子會」,結果被網民插爆.
至於中立嘅意見就話,父母應該有責任選擇帶小朋友去居酒屋嘅時間.仲話如果大家都嫌棄小朋友嘅存在,結果會加重少子化添!有啲來自鄉郊地方嘅人就話,明明自己出生嘅地方,喺居酒屋入面嘅大叔會好樂意同小朋友傾計,仲建立良好關係,所以話唔係個個大人都厭棄細路,其實係好睇個大人嘅心態~
咁到底支持同反對派有咩共通點呢?
就係要守好禮儀道德.即使係反對派都話只要父母們早少少帶小朋友去,唔好影響到佢哋放工之後輕鬆就得,有啲人仲話希望父母要記得畀子女早啲休息,唔好影響到佢哋發育成長!例如沖繩嘅話,9點後就唔俾中學生以下嘅細路入店㗎啦!今次嘅問卷大部份人都話8點前就得.
最後就係,希望父母其中一方係唔會點任何酒精飲品,好好睇住小朋友.當然啦,香港嘅小朋友去到日本都可能唔會知啲大人講緊乜,就唔需要擔心俾人教壞嘅~不過容易吸到二手煙就係真嘅,所以各位父母去旅行帶住小朋友嘅話不妨參考吓以上日本人嘅睇法喇.
來源:ハピママ


text:
每個男仔都有幻想過自己係超人:飛得,打得,睇得.超人十項全能,自保冇問題,保護女朋友易過借火,唔覺意仲可以救埋全世界.但俗語都話做人千祈唔好睇小自己,當你生於香港又可以長大成人,去到而家十幾廿歲都仲行得走得的話,其實你都已經算係一個超人.點解咁講?好簡單:一個正常人係香港生活會癲架.
有人話香港後生唔挨得熱,夏天果三十幾度就個個手持一把芭蕉扇.唔知點解怕熱會變左無能既一種代表,只要你一話「好熱」就自然話有人你唔挨得苦.就算四十度都好啦,老人家都會同你講「心靜自然涼」,你覺熱只因為你有雜念.你話出到街個個都出哂汗唔係得你一個熱,佢地又會話「大人返工點同呢?」
人地做野好辛苦芸芸,但明明香港辦公室都係有冷氣,照道理你返工幾多野做都好同熱唔熱係冇關係.不過就算有依個疑問你都唔會問出口,因為你知道只會得出「駁嘴!」依個答案.
其實係香港做個「有用既後生仔」何止要唔怕熱,首先由小學仲係細路仔果陣你就要學七種樂器七國語言七種興趣去多元發展為日後做好準備,雖然明明你冇諗過做音樂家翻譯員.但係學咁多野既同時又要讀好書,最好科科九十分以上,就算一日廿四小時唔瞓都好,我都唔知點樣先可以樣樣完美handle.
六年小學生涯好辛苦咩?唔緊要,上到中學你既興趣班會大大減少,轉移去一大堆雞精補習班.中英數科學生物物理通識乜都補一餐,補完返屋企又要鎖埋自己做功課溫書,特別係中五六果兩年你有可能覺得自己同個隱青差唔多.
你睇電視咩?你老母實問你溫哂書未.你答未溫哂佢會話你,你話溫哂佢都會話你:咁點解唔溫下一科/課/年嘅野?你想同佢講你睇新聞就係想增進下通識了解下時間,但佢覺得你一開電視就一定係睇Running Man之類「冇營養」既節目.
你知你點講都冇用,所以你又死死氣咁返埋房.到最後你通識唔合格又問你「點解會咁嘅?」,你又唔好意思同佢講而家連新既警務署長係乜水都唔知又點可能合格.
好啦,我地唔講學業依個咁令人煩惱既問題,如果你咁好彩搵到個男女朋友的話你又要面對多一件事:小學果陣都已經唔夠用嘅時間而家變得更加唔夠.溫書果陣比男女朋友怪你唔抽時間陪佢,拍拖果陣比屋企親戚怪你掛住去玩無心向學.
唔好問我點解佢地永遠都淨係睇到差果一邊,依一點睇怕係人類既天性.你抽時間拍拖,對方又想同你升同一間大學要你努力啲溫書,到你溫書果陣佢又話佢好悶不如今晚出黎睇戲.好混亂?唔知佢想點?
其實佢既要求好簡單,就係要你係一個超人,拍拖之餘又溫到書,溫書之餘又可以成日出去玩.唔好以為依個現像去到讀完書做嘢就會解決,到時就係會變成又要你儲錢計畫未來但又三五不時要你去迪士尼荔園食自助餐買禮物去日本韓國歐洲但明明你人工得果一萬蚊.
以上既生活基本唔係一個人可以做得到,單單係點樣「拍拖同時溫書,溫書同時拍拖」同「洗錢之餘儲到錢,儲錢之餘洗到錢」已經係千古難題.
你既父母,親戚,男女朋友對你都有住好高嘅要求,情況就好似全世界人類企係原地等你抬起架三萬尺跌緊落黎既飛機然後打敗一堆軍方冇行動而又入侵緊地球既外星人同時你又要同女朋友結婚生仔再打擊埋所有惡勢力但只係得三個鐘時間比你咁樣.
我淨係坐係度諗下都已經流哂大汗,然後我又好似隱約聽到有人話而家啲後生真係冇用咁樣.係香港想做個後生,唔係咁易架.


text:
好多人覺得村屋上網貴,因為無幾多間網絡供應商揀.幾百蚊月費,再加幾百蚊安裝費都焗住要裝,真係幾肉赤.但其實今時今日,科技咁發達,又點會無辦法平玩呢,就係用4G網絡變家居網絡.
免費試玩方案
將4G網絡變家居網絡嘅好處係,唔使合約唔使安裝費,可以先試玩,玩過啱玩再慢慢upgrade──因為必要裝備就只係差唔多每個人都有嘅智能手機同網絡數據.用法好簡單,只要開啟電話嘅tethering功能,再將要上網嘅裝置接駁到tethering分享出嚟Wi-Fi,就有得試玩.iPhone用戶喺設定度打開個人熱點就得,Android都有呢個功能,不過就要睇手機型號嚟設定.
呢個簡單方法只係試玩版,好用都唔好長用,因為流動數據貴,但覺得好玩,就可以按下面方法慢慢upgrade.
月費低至100蚊唔駛
然後就係去鴨記買張4G儲值卡返嚟試.唔好以為4G卡一定貴,其實有啲98蚊已經有30日4G用量,鴨記買往往仲有得平.嚟到呢個階段,就係試下「公平用量」夠唔夠用,若果唔係日煲晚煲劇集,BT,一般上網睇吓嘢,數據用量唔會太大嘅.不過邊個plan平,幾時有平plan,就要隨時開格價精明眼喇.
插Sim卡Router 24天候WiFi
用電話分享WiFi,有個唔好處係電話要跟身,你出咗街屋企人就無得上網.解決方法有三個,最簡單就係:1)用舊電話長時間分享網絡(今時今日好多人都有幾部電話啦!);2)買部可以插sim卡嘅 router,再由Router將4G分享成WiFi.可插sim卡嘅 router一般都唔貴,淘寶好多百零蚊嘅,想用靚啲,TP-Link M7350都只係600蚊唔駛;3) 如你本身已經有router,而且個router支援 4G USB,就價錢就仲可以平啲,只要買一隻4G手指插入個USB router就搞掂.


text:
成班媽媽講起照顧過敏寶寶心得,大家都好多偏方,因為發現原來身邊有好多人都有過敏問題.大人,小朋友講得岀唔同程度嘅都有,免疫力一低,轉季就會過敏情況,痕到喊呀真係,實在困擾.以上經歷我通通都有,因為我就係其中一個有過敏人士,但我好大個先有這個問題,曬過太陽曬傷咗嘅部位,好容易會痕癢,抓到一條條紅痕,懷孕期嗰陣仲嚴重,皮膚會痕都訓唔到,而且我有鼻敏感,都困擾咗我咁多年,陀個女嗰陣好擔心佢會遺傳過敏體質同鼻敏感.
點知晞晞一歲嗰陣真係有過敏體質,不過好彩係輕微,但發覺越大個就越易過敏,用錯濕紙巾就會紅哂起粒粒,真係用咩都要小心.藥膏轉完一隻又一隻,仲要唔係隻隻啱嫁喎,真係頭都痕埋,呢個問題未處理好,又到另一個問題就係搬咗屋之後發現佢每朝起身都流鼻水打乞嗤,先發現同我一樣有鼻敏感,已經買咗空氣清新機,但醫生話鼻敏感嘅致敏源好多,除咗家居衛生,仲有毛公仔等等.
其實照顧過敏體質寶寶,飲食係好重要嘅,呢方面我哋都非常重視‼因為有過敏體質嘅小朋友,好多食物都需要戒口,而鼻敏感方面我就會煲些湯水增強免疫力,因為一到免疫力降低嘅時候,皮膚過敏同鼻敏感就會岀黎,一齊黎真係好恐怖嫁!
而最近我就經朋友介紹有隻奶粉係低敏配方,話如果對寶寶過敏嘅憂慮及寶寶有過敏嘅風險,例如過敏包括:食物,皮膚,家族過敏史,剖腹生產,空氣污染,轉季,都可以考慮選擇Aptamil 白金版 Prosyneo 低敏配方奶粉防敏,佢話小朋友轉咗呢隻奶粉後,感覺身上皮膚痕癢嘅問題都漸漸減少,當媽媽一聽到人哋個case,都想俾自己女女試下啦.
原來係Aptamil 白金版 Prosyneo 低敏配方奶粉好易買到,喺萬寧就有得買啦,佢有細細嘅水解蛋白,水解蛋白一早就聽過俾bb易啲消化,而益生菌配合益生元組合,有助支持免疫力,啱哂防敏同減低寶寶過敏風險.
食咗大概一星期左右,發現晞晞原本有過敏肌膚嘅紅印都漸漸減退,佢仲同我講媽咪宜家唔痕唔洗搽藥膏啦,最重要我發現佢嘅排便正常咗,無咁硬,相信因為奶粉中嘅益生菌有幫助,見到食落都OK都會keep住飲啦!!我就希望佢病少啲,有個快樂嘅童年!
如果你都有類似問題,就記得請教醫生啦!#AskExperts


text:
化學家
化學家即係研究化學嘅人.一個化學家同其他人做嘢唔同嘅地方就係佢哋通常都會好小心咁檢查身邊每一樣嘢嘅變化.佢哋嘅工作,多數都係研究點樣可以大量生產各種昂貴嘅藥用或者工業用化學品,務求造福大眾或者謀利維生.
每個化學家會有唔同嘅專科,但係佢哋有一啲共同嘅做嘢方法.首先,佢哋睇一種嘢通常都會研究佢係酸定鹼,並且細微到用原子嘅角度去諗嗰舊嘢.其次,佢哋好小心咁測量啲嘢撈埋嘅時候唔同物質嘅比例,化學作用進行緊嘅時候反應嘅速度同𠹺唔同嘢之間化學特性嘅分別.重有,佢哋會用自己有限嘅知識去嘗試了解啲自己唔熟嘅嘢,從而令自己學識更多.
大部份化學家都係讀到大學畢業就出去搵工做,但係都有啲公司要啲人讀到博士先會請.好多有關化學嘅工作或者大學化學嘅課程對數學,物理同𠹺化學同樣重視,因為化學又叫中心科學,學得化學唔多唔少都要喺科學嘅其他領域入面略通一二.
讀到碩士,化學科學生就要專攻一個分支.大部分人都會揀生物化學,有機化學或者無機化學.當然,化學入面其他分支都會有人讀.
讀完書之後,化學畢業生,而家做咗化學家,就會出來搵工.佢哋多數會加入化學工業或者做藥劑師.喺好多國家大學其實有一科藥劑學專科,不過都會有人讀完化學跳槽做藥劑師.又有啲化學家會選擇打政府工,做政府化驗所技術員.


text:
姜濤緋聞女友 Candy黃曦誼16歲同姜B拍廣告
今日有傳媒爆料,自稱未拍過拖兼係處男嘅姜濤,原來今年情人節前夕疑似同女Model Candy(黃曉文,藝名黃曦誼)夜遊中環,2個人喺同一地點影相兼IG出post而露出破綻,但係亦都懷疑佢地轉個頭就喺情人節嗌交分手收場.Candy事後發文話自己「乖嘅女仔會畀人玩,仲係一次二次」,而姜B喺情人節做直播show亦都冇厘精神咁款,甚至有網民喺直播網頁留言問姜濤「搵返Candy未」.
今年19歲嘅Candy,2018年開始參與幕前演出.外界都以為Candy同姜B以及另一MIRROR成員Ian(陳卓賢)兩年前因為拍音樂短片《戀愛要在生日前》而認識.不過翻查資料,2018年Candy16歲嗰陣接拍一個護膚品廣告,對手正正係剛剛贏到《全民造星》冠軍嘅姜濤.
仲讀緊書嘅Candy已經簽咗經理人,但係幕前工作唔算多,大多數係平面廣告,亦有拍過港台劇集,喺許志安《教我這麼愛下去》MV,Candy同年紀大佢一截嘅莫竣名(Louis)演情侶.
最近ViuTV播放嘅開台5週年單元劇《YOLO的練習曲》,Candy亦有份參與演出女團YOLO成員,甚至喺第一集擔正.Candy同Viu有合作,唔知係咪就係佢同姜B呢段疑幻疑真戀情嘅契機呢?


text:
我一直都知道自己生咗智齒,不過因為冇乜感覺所以我就冇理佢.直到之前我食咗一餐炸雞漢堡,當時食完我驚熱氣就已經飲咗一杯涼茶,但系都冇用,第二日我嘅智齒就開始痛了.剛開始個陣只系有小小痛,我覺得可能系熱氣,就繼續飲咗杯涼茶,結果仲系冇用.
第二日我嘅智齒更痛了,而且不僅系智齒周圍痛,連喉嚨,近耳朵嘅位置都開始痛了.每一次吞咽我就要痛一次,已經完全超出我可以忍受嘅範圍,我即刻就預約咗一間牙科診所做冠周沖洗,上藥,仲買咗D消炎藥.
第三日痛感仲系比較強烈,我問咗個間診所嘅諮詢師,佢話情況嚴重嘅一般冠周沖洗要衝三次,所以我又去做咗第二次沖洗,第二次沖洗個陣我覺得好痛,不過沖洗完等我打的翻到屋企個陣已經冇咁痛啦.後面幾日我嘅痛感逐漸減弱,知道呢幾日已經完全唔痛.
之前拍咗片我嘅智齒系阻生嘅,因為一直冇乜感覺我就唔想拔牙,不過經歷呢次牙痛之後,我都系決定拔了,實在系太痛了,而且醫生同我講如果唔掹,以後仲系會痛,甚至時間間隔會越嚟越頻繁,諗下就覺得可怕,所以我決定長痛不如短痛,儘早掹咗佢.最後將我嘅牙片畀大家睇下.
到呢度智齒痛有幾痛呢篇文章就結束了,希望可以畀大家提供一D參考.
護牙小tips
hospitalzh
下一篇:拔智齒嘅最佳年齡系幾歲?


text:
平時都好少介紹飲食,但今次來到一間令我一定要同大家分享嘅餐廳,佢就係新加坡好出名嘅「美滋鍋」,依加係旺角都開左間啦!餐廳整間都以粉紅色為主,係女仔見到都心心眼.
另外近門口有一個好少嘅區域係歲小朋友玩,需要地方小小,但係等位其間入左去玩,都好開心.不過地方就容納唔到太多小朋友啦
好!首先,我唔講嘢食住!因為我要大讚佢地服務態度一流,主動加湯,幫我地去走打邊爐個層白色嘢(我都唔知叫乜),仲有主動添飲⋯⋯而且放底食物時都會好細心,話你聽每款食物滾幾耐就食得(如果忙記左,張單都有寫住),總之你去一次就明.
美滋鍋嘅湯底全部都係美顏養身,而佢可以揀1款,2款同4款湯底組合.我就揀左膠原蛋白養顏美容,維他命C粟米蕃茄,清熱解熱雪耳鮮椰子同長生抗癌松茸野菌以上4款湯底,所有湯底一到記得飲返幾啖先,真係好好味?真材實料.不過如果打邊爐黎講膠原蛋白同松茸會比較淡品,另外2款就好入味.
食物方面我推介頂級上選A4和牛,美國安格斯牛小排 ,西班牙黑豚五花肉同新鮮炸響鈴,其實仲有好多款都出面好少有得食,但我地2大1小1B食唔到咁多?;飲品方面呢我同爸B叫左$23任飲嘅洛神花同竹庶予根,好抵飲!佢仲有水果茶(有任飲),椰青,汽水同酒類.
無記錯呢個係皮蛋墨魚滑,但我覺得比較咸左小小
D牛味好五,超好味
無限添飲-洛神花
食飽飽後,仲有個柚子沙冰做甜品?就咁樣完結左我一餐美味嘅晚餐
♥總結:餐廳質素好高,食物品質好好,好新鮮.而服務態度係我未入去食,只係等位已經感受到.餐廳係門外都好細心,有冰凍水果茶飲品比等位嘅客人飲,等位都會叫你留電話,有位就CALL返客人??????價錢方面我食左$23xx,但我無特別睇價錢食(應該唔叫咁貴嘅牛唔法咁貴)
餐廳: 美滋鍋 Beauty in The Pot
地址: 旺角家樂坊8樓803舖
時間: 12:00pm-03:00am


text:
人口
人口(粵拼:jan4 hau2)一般來講係特定一國或一笪地方嘅人數.呢個定義,亦可引伸到生物學上,即係一笪地方,某種生物有幾多.人口嘅多少由好多因素決定,比如死亡率,出生率,婚姻率,離婚率,就連宗族對生育嘅干涉都會影響人口.研究人口嘅有社會學,經濟學,地理學,研究嘅內容好多,比如話人口流動嘅成因.
人口研究上係比較依靠概率,即係話人口研究資料係要取大樣本,然後先至能夠搵出個中嘅大勢.所以有時人口嘅研究成果唔多合個人層面上嘅具體情況.就攞人口流動講,影響人口流動嘅因素係好多樣嘅,對流動嘅呢班人中嘅是但一個來講,佢之所以流動嘅原因可能係獨一無二嘅,當各種因素集合,將呢班人作爲群體研究時,人口流動嘅成因就會變得好模糊.雖然係噉,人口學嘅研究重係要嘅,比如人口流動對市場營銷就好緊要,尤其啲街舖,商場呢類要靠人流搵食嘅行檔,研究分析下人口流動,有利於佢確保到啲潛在顧客.
統計來講,有時唔係用地方來計,而係用某啲共同特徵來計數.統計幾多人嘅調查,叫人口調查,人口統計或者人口普查,對一國嚟講,人口普查往往幾年一次,以固定期限方便研究數據.隨咗點人數之外,亦統計埋人唔同狀況,好似收入,住屋,年紀,屋企等等.人口調查好緊要,佢直接同政策相關,等政府得出數字同趨勢,方便施政規劃.商業機構亦可以從中準備部署.


text:
「健康」
今個月真係發生咗太多嘢,因為月頭郭大少連續發咗幾日高燒,之後因為擔心佢所以佢定同佢入院以防萬一.之後醫生確診為「皰疹性齦口炎」,而佢最終係醫院住咗三日兩夜,就係咁我同佢一樣都係第一次係醫院過夜!對於一個咁細個嘅小朋友要係醫院過幾日真係幾辛苦,見到佢連最鍾意食嘅嘢都唔肯食真係唔知點算好,而做父母嘅就當然係希望小朋友健健康康咁成長啦!
「米妮」
話咁快郭大少已經二十個月大,嚟位小朋友越嚟越多嘢講,越嚟越多要求,越嚟越貪玩.不過可以陪伴佢同見到佢一日一日長就已經心滿意足!有時真係希望佢唔好大得咁快!依家郭大少最鐘意嘅就係米妮,見到佢就超級興奮,所以今日返完學之後就帶咗佢去迪士尼玩!平時叫佢影相真係難過登天,不過今日有米奇同米妮拖住佢影相,佢就企定定俾我哋影,真係激死人!
「成長」
一如以往要嚟位小朋友坐定定食嘢係有啲難度,而家最鐘意嘅就係烏冬,佢有時真係一個人可以食晒一碗大人嘅份量.所以近排因為佢鍾意食烏冬,好多時我哋去搵地方食嘢嘅時候都要睇下有無烏冬先至去幫襯.或者每個小朋友都係咁,去到呢個年紀就鍾意周圍走,有時佢真係可以自己走咗去唔理我哋,所以同佢出去都真係要睇到實.雖然好多時佢都要我哋抱,只不過講真仲可以抱多佢幾耐呢?小朋友成長嘅速度真係驚人!
Also published on Medium.


text:
雖然話女仔生理結構天生難主導床戰,但世上無難事,Wonder Woman飛身過對面樓攞God Killer 嗰幕都差啲失手,但只要堅持唔放棄,總有一天會練成一身好武藝,而且女仔喺床上又唔使用劍嘅!
嗱嗱聲同伴侶開始練習呢幾招,女仔主攻型床上技巧,化身床上神奇女俠,唔單止可以令床戰更多趣味花臣,高潮率亦非常之高呀!1. 經典Cowgirl
女上男下體位之中,cowgirl係最經典而且最容易操控,如果你平時死魚開嘅,可以由呢個體位開始入手.
主導床事除咗可以自己控制速度之外,仲有深度同角度,建議深淺交替嘅抽插方法,保證瞬間撻著妹妹.
2. 轉體半周 Cowgirl
當你掌握到cowgirl嘅技巧後,就可以開始玩少少花式喇.Cowgirl體位係正面相對嘅,試吓擰轉身來個轉體cowgirl,你除咗可以同樣地用快慢深淺操控高潮大事,仲可以向前傾或者向後瞓改變入射角,堅high!個人鍾意捉佢對手放喺腰間,增加親密感.
3. 坐享口福
口福從來都唔係男士專利,只要你同伴侶勇於表達同溝通.因為你坐喺佢塊面上,所以最好用牆或床頭板借力.你可以選擇完全唔郁任佢嘅舌頭舞動,當然亦可以細幅度移動身體,等佢品嘗妹妹嘅不同部分.唔好睇少呢一個體位呀,因為條脷暖暖地而且好柔軟,嗰種感覺好似去咗天堂咁架!4. 磨髀雙重快感
女仔最正係有C點同G點雙重快感,如果cowgirl同轉體cowgirl都滿足唔到你嘅話,試吓由轉體cowgirl轉為夾住佢其中一隻髀,記得要佢曲膝,因為呢個斜度先可以同你嘅C點製造完美磨擦角度,而你亦可以用膝頭借力.想再撩人啲,一路打摏一路回望,冧架!
5. 面對面坐大髀
一般女上男下體位,兩個人之間的身體接觸都會比較少,如果你又想試吓做神奇女俠,但又想攬實佢仲可以面對面錫錫嘅話,呢個體位就啱晒你.叫伴侶坐喺床邊,你再坐大髀,記得攬實佢個頭,既可以借力,仲因為呢個角度,佢個頭會落喺你胸前,將佢個頭擁入懷中,係成個體位嘅精髓呀.
Photo Source: Women’s Health


text:
水箱同座廁中間會有連接位,需要靠水箱螺絲連接,價錢相對較平!
完件燒製,冇連接位,清潔會比較方便,易處理啲!
傳統直沖式一般就會有6公升以上,有一啲慳水嘅設計就會有3升同6升嘅雙容量沖水.
漩渦式就更加慳水,可以做到只要3升同4.8嘅雙沖水.
直沖式嘅隆同內壁有一段距離,所以會有死角位.而漩渦式就可以全面覆蓋成個廁bowl ,無死角沖水!
高咀
係指座廁去水位嘅中心 (喉中),離地超過180mm(即6吋)或以上,現時市面上絕大多數嘅樓宇或者係新落成嘅樓宇設計都係高咀!
低咀
座廁嘅去水位嘅中心,離地100mm,即4吋左右.通常會喺一啲比較舊式,大約樓齡30年嘅樓宇,大喉去水位會用低咀式設計.所以低咀嘅坐廁款式愈嚟愈少.
自由咀
係將座廁出水位向內縮入去,令到更多足夠空間,去駁長去水喉接駁大廈嘅大喉位,無論係高去水,低去水,甚至是地去水,自由咀都可以自由地安裝到.
由於現時接駁座廁嘅出水位係可以用一種名為〔風琴喉〕嘅物料,所以就算原有大廈屎渠去水位係低位,都係可以用高咀座廁.
等你喺冬天嗰時,唔駛再一坐落去,就凍到入肺.
喺廁 bowl上面加上易潔塗層,避免經常有屎積出現.
甚至有一啲智能座廁有便前噴霧,係你如廁前濕潤廁bowl!
唔少智能坐廁都有洗淨功能,相信香港人去日本旅行都有試用過,一般會有臀部清潔,下身洗淨等,仲有啲型號會有乾風功能.
等你去完大小2便之後,無須自己撳制沖廁,更衛生方便.
係全日資嘅日本品牌,喺浴室產品行業中都算係數一數二.相信香港人對呢個品牌都唔會太陌生,因為好多大型商場,商業大廈嘅洗手間都會搭配使用TOTO嘅產品.呢個日本品牌仲有一個很大嘅優勢,就係使用感方面更加人性化,追求健康,舒適同衛生.
美國品牌,創於1873年成立,創新嘅設計同功能令到呢個品牌為人所熟悉.亦以獨特色彩同曲線享負盛名.北美設計,著重唔易藏積嘅物料,相信輕鬆清潔對冇咩時間嘅香港人一定有吸引力.
係一個嚟自西班牙嘅品牌,擁有超過一百年的歷史.有咁長年嘅經驗對用家嘅使用感,有獨特嘅設計!價格定位雖然一般比較高,但一分錢一分貨,追求品質,氣派嘅用家又點可以錯過!?
1. 唔好用硬刷頭或者鮑魚刷擦洗!因為廁bowl 一般有塗層,長時間擦洗更有機會令到表面唔平滑,更容易有污積出現
2. 油壓廁板唔好用力撳!油壓廁板其實係消耗品,壽命會因為使用次數同方式有所影響!
3. 盡量用中性清潔劑,強力清潔劑有可能令塑膠材質出現龜裂嘅情況.
4. 無論你嘅座廁有冇抗菌功能,都要冚埋個廁所板呀!


text:
日前,作為TVB重頭劇之一嘅《法證先鋒IV》星期五就大結局,雖說劇情拖拉,失去咗當年TVB嘅味道,更有唔少網友講好失望,但收視依然唔低,全靠曬一班演技派支持.
《法證先鋒IV》劇情膠係真嘅,但幾位主演嘅演技到位都係真嘅,其中「TVB御用情婦」康華演技大爆發,從愛慕仇恨到幻覺,精神失常,每一步都飾演得好到位.
雖然康華喺套戲入面飾演愛上閨蜜男友嘅角色,但讓人恨唔起身,因為佢都係一個可憐人,兩個人嘅悲劇其實係另一女主角水慧明(陳煒)推波助瀾造成嘅.
陳煒同戲內嘅鄭子誠相戀多年仲未結婚,康華經常參與兩個人拍拖,鄭子誠對康華關懷備至,陳煒自己都唔知道,仲不斷助推發展,讓康華陪鄭子誠出席酒會,鄭子誠陪康華睇醫生等等行為.
不過戲外陳煒都係一個婚姻失敗者,為咗臺灣富商老公放棄事業,七年之癢,最後兩個人婚姻走到盡頭.
入行二十幾年嘅陳煒,佢曾經係亞視一姐,佢22歲參加亞洲比賽即獲亞軍,隨后備受亞視力捧,同萬綺雯,田蕊妮,楊恭如地位一樣.
陳煒首部電視劇《雪花神劍》飾演陳玄霜呢個角色,陳煒為咗演好呢個角色,佢不惜畀吊咗四個鐘,所以煒哥呢個稱號從此誕生,大家都認為應佢畀男人仲可以捱.
陳煒喺亞視嗰幾年,前途無限星路光明,差唔多每一套電視劇都係擔正做女主角,亦正亦邪嘅角色最多,都係最可以考驗演技.
喺亞視唔景氣嗰陣,陳煒都要轉投TVB,經江美儀介紹入行,同萬綺雯同時進入TVB.不過,待遇態度就相差好遠,萬綺雯就畀TVB力捧,而陳煒唯有做閑角兼演性感肉搏戲.
日前,陳煒傾到當年過檔TVB嘅遭遇,簽約TVB薪酬比喺亞視低,而且比萬綺雯低好多,甚至要貼錢拍劇.
不過陳煒就自我安慰:認為田蕊妮加入TVB嗰陣都係配角,一步步努力飾演各種角色,最后獲得好劇本好角色,從而成為視后.
陳煒喺訪問全程,佢表現得好謙虛以及低調,其實煒哥一直以嚟演技精湛,加埋為人謙虛唔做作,一直倍受觀眾歡迎.
陳煒喺《深宮計》飾演太平公主嗰陣,其實陳煒做視后呼聲已經好高,不過最后只係攞咗我最愛電視女角色殊榮,對于陳煒嚟講係可惜都係遺憾.
Like MisshkNews Facebook!不出门也能知天下事~


text:
香港單車館公園位於將軍澳寶康路105-107號,佔地約5.3公頃.園內有廣闊嘅草坪和人工湖,仲可以畀你放搖控船添,呢度景觀優美.公園另設有多項康體設施,包括極限運動場,露天劇場,緩跑徑,運動攀登牆,兒童遊樂場,長者健體園地等等,唔少得嘅當然係喺單車館外租單車踩去海濱甚至係康城啦.
呢黎介紹呢個大草地夠晒畀小朋友跑跑跳跳.
仲有呢個都幾大嘅兒童遊樂場.
呢度有得租單車,同用Apps租嗰啲比就一定係貴喇架喇.但係話晒都係dup頭車,用shimano波箱,碟剎.好似離咗題添.
將軍澳公園 / 香港單車館公園泊車泊邊好?
將軍澳運動場停車場(按我導航)
最近就當然泊番佢旁邊個運動場停車場啦,不過都幾貴星期六$12 / 星期日$18 係半小時唔係一小時呀!所以想平就過條天橋,去下面介紹嘅尚德停車場喇.而將軍澳運動場停車場收費請參閱泊好先.
TKO Spot停車場(按我導航)
TKO Spot即係尚德商場嘅新名.我知大家實會問點解唔介紹香港單車館停車場,明明又近又平.啱呀,佢真係平,但係因為佢太平,假日收費竟然十蚊都唔駛.咁所以你都無謂浪費時間去排,入面大把車係當月租咁泊.講番TKO Spot,想去將軍澳公園記得係泊去 A停車場同埋泊到上三樓,一出就見到條天橋,對面就係將軍澳公園.時租收費$20 / $23;仲有12/24小時泊.價錢詳情請參閱泊好先.
東港城 East Point City停車場(按我導航)
位置距離計,南豐廣場同連理街都近過東港城.不過東港城車位足又平過晒其餘周邊嘅停車場,反正將軍澳係天橋之城,泊完車穿條天橋就去到南豐,咁梗係泊東港城啦,另外東港城仲可以用The Point積分換領免費泊車.時租收費$15 / $18.價錢詳情請參閱泊好先.


text:
現今世代,無論全職,在職,單親嘅媽媽,各有難題各有隱憂各有煩惱,若然冇適當開導,情緒問題隨時演變成抑鬱症.
曾經做過EYT,以扮祥嫂出名嘅前無綫藝員馬小靈,今年42歲,同攝影師老公育有1仔1女,表面睇生活美滿,採訪當日,小靈抱住4歲仔仔一齊整cupcake時,流露媽媽嘅幸福溫馨神采,誰又想到,1年前嘅佢,情緒病嚴重到要長期食藥,日日諗各種自殺方法,務求盡快了結生命.
為咗頭家,以及保障一對仔女嘅將來,本身屬高齡產婦嘅馬小靈,今時今日一個人揹三份工,包括地產,保險經紀,體檢中心職員,舊年4月,小靈再兼職做埋保險公司接待員,估唔到一份OL工作,差點推小靈至萬劫深淵.小靈表示:「好記得第一日返工係4月1日愚人節,返朝9晚6,除咗做一般reception工作,仲要幫買保單嘅VIP客人book酒店同搵車全部一腳踢,當時你冇諗過朝朝早9點要迫地鐵去新鴻基中心返工,會係一種無形壓力令你崩潰,當時好多親子活動已經甩晒,心裡面喺度諗,自己做份工又做唔好,做個稱識媽媽都做唔到,覺得自己好冇用,同老公講,佢話個個返工嘅都係咁o架啦,佢講呢句我仲慘,好似俾人插咗一刀咁,心裡面諗,咁係咪得我一個唔正常呢,呢個負面諗法一擴散,就一發不可收拾.」
小靈形容當時自己生活十足行屍走肉般,黑眼圈,黃夾瘦,體重跌至80幾磅.「份工做咗3個月就辭咗職,日日匿喺屋企唔敢見人,又諗緊村屋咁矮跳落去唔會唔死……當時爸爸媽媽驚到喺澳洲飛返嚟睇我,捉我去見精神科同社工,最後屋企人夾手夾腳抬我去醫院急症室.」
人生最低潮時,小靈慶幸有兩個小天使,喺身邊守護自己.「我最絕望時,連家姐都覺得媽咪好似變咗另一個人,但你只能發呆睇住佢哋,有次家姐同細佬有次走埋我身邊『媽咪,我好鍾意你呀,錫錫!』又不停錫我,當時你會覺得好難受,因為你個人唔識開心,不過之後自己就『叮』咗一聲,個腦好似清醒咗咁.當初同老公結婚,自己年紀大,自己都未湊得掂,冇諗過生BB,不過我真係好多謝老公同成日催我生小朋友嘅媽咪,生咗小朋友,係會令自己人生變得complete!」
小靈指今年年初,自己終於唔使再食抗抑鬱藥,患病時當自己放咗個悠長假期嘅佢,重新投入地產工作,開新盤時繼續衝鋒陷陣,多年來做地產經紀未嘗穿過高踭鞋嘅小靈,見到家姐細佬為自己親手做嘅高踭鞋cupcake,眉開眼笑.為咗對小朋友,走出陰霾後嘅小靈話要搏命賺錢,為佢哋將來買多份保障:「小朋友對自己嚟講係一種動力,老公做攝影師收入唔穩定,萬一有咩事冇人話得埋,雖然自己有大學degree,但之前做藝人冇工作經驗,你唔做一排就脫節,所以自己喺能力範圍裡面,要搵多啲錢,地產經紀對我嚟講,算最快搵到錢嘅行業,就算日灑雨淋企到腳痛都值得!」
(蘋果日報)


text:
有冇睇過令你嘆為觀止嘅日記手札本呢?網路上有好多令人驚豔嘅作品,少不免都想自己試下整返本呢? 係Instagram睇下產出迷人手札嘅作者都用咗咩材料啦!
-
繽紛貼紙不能少
無論係卡通貼紙,或係各式各樣嘅紙膠帶,手札常見嘅好夥伴就係繽紛嘅黏貼小物,可愛嘅貼紙同紙膠帶,幫睇起嚟單調嘅手札增添好多色彩同樂趣.
-
你有繪圖功能會更好
如果你有手繪能力,咁樣你適時加一D插畫係你嘅手札上面啦!隨意嘅小人,小物,或係簡單嘅表情符號,都可以令你嘅手札睇起嚟好寫實同貼近生活.如果手繪咁啱係你嘅死穴,都冇所謂,多D準備繽紛貼紙喇.
-
萬字夾或其他有用嘅配件
用小配件妝飾你嘅手札,例如:用萬字夾當做書籤,當做重要事項嘅標記,或係每日停筆嘅註記,手札都可以變得好生動嫁.
如果手札書衣有磁性,造型萬字夾一方面可以成為書衣裝飾,一方面都可以能直接加書衣當做收納空間添.
為咗等手札更加得意,仲有一個做法,就係買D限量版或獨家發行嘅「訂造商品」,舉下圖馬來貘萬字夾為例,就是企業同知名畫家出嘅聯名款,如果咁啱係你鐘意嘅造型人物,用起上嚟一定可以增加唔少樂趣!除咗萬字夾,好多網路知名創者都發行唔少訂造商品,對佢哋情有獨鍾嘅人不妨隨時follow佢哋嘅近況.
無論你鐘意忠於手寫,原汁原味嘅紀錄手札,定係繽紛奪目嘅款式,用自己獨有嘅方式好好同保守祕密嘅手扎談場戀愛喇,令生活更有質感!


text:
今個12月我地去左斯里蘭卡十二日,其實都幾耐下,一開始留左三既係Colombo,book左airbnb係Colombo 7既Rockwood Apartment,去市區既景點都算幾近,都係坐十分鐘tuktuk左右.
第一日坐tuktuk已經中伏,爸媽同家姐既tuktuk司機車左佢地去好遠,我地第一個目的地係想去印度廟,佢就車左佢地去火車站附近,途中仲同佢地鬧交,好彩有另一個好司機叫佢地即刻上車,仲話唔收錢,之後我地包左兩架tuktuk個半鐘,每架1000rupee.我地係印度廟開始坐,依兩個司機都算係好司機,不過都想sell我地去睇d唔知咩寶石,但我地拒絕左.
Temple of Sri Kailawasanathan, Colombo District Hindu Temple 印度廟
去既時候無睇清楚個時間,間廟要五點先可以入去,廟上面既雕塑做得好detail同埋側邊睇係好薄身,都幾好睇,不過去完成個trip,係其他地方都有類似既廟,廟既周邊都係好普通既小店區,唔係鬧市,好多本地人同埋無咩遊客,我地好快就離開左.
Water Temple, Blair Lake
水中廟位於湖上面,入場費300rupee,包埋Gangaramaya Temple,唔係好大,要除鞋先入得,地方好乾淨,其實我覺得係出面睇已經好夠了.
Gangaramaya Temple
距離水中廟幾分鐘路程,入面令我有d confuse,好似咩像都有,見到壽星公關公個啲,但又有好大既佛像,唔止係間廟,入面仲有museum擺啲古董,同宗教無關,好靚既古董車都有.


text:
藍斯度3次為阿仙奴於英超正選上陣,表現持續出色,上仗對熱刺係佢第一次為阿仙奴於大戰把關,雖然未能保持清白之身,但演出相當具說服力,亦有神救.藍斯度暫時令到轉會時將佢踩到一文不值,甚至嘲笑佢嘅球迷統統收聲,以至於現時風向已一面倒稱讚藍斯度比尼奴出色;更有趣嘅係,部分球迷仍然念念不忘,將馬天尼斯出走一事怪罪尼奴身上,而家再將藍斯度取代尼奴拉埋一齊講,去證明尼奴嘅不濟或者幸災樂禍.
事先聲明,關於藍斯度是否優於尼奴,小弟認為係言之尚早,但好明顯,藍斯度現時上陣把關嘅效果同戰績都係較好.如果Too long didn’t read的話,筆者認為現階段暫時觀察到,藍斯度技術上未必高於尼奴,但佢能夠帶俾阿仙奴嘅嘢正正係現時阿仙奴需要嘅嘢: 1) 門將競爭, 2)溝通/指揮.
喺開始前,不妨先比較一下上一季兩位門將嘅一啲關鍵數據:
筆者利用Squawka數據比較兩位門將於2020/21球季嘅表現.首先可以見到,藍斯度嘅撲救成功率同尼奴相若,但藍斯度面對射門次數高達209次,遠超尼奴,亦即係藍斯度嘅成功撲救次數亦係遠超尼奴,呢一點當然同藍斯度效力於經常喺場面上處於被動嘅護級球隊有關.另一方面,藍斯度喺球權回復(Ball recoveries),解圍(Clearances),截球(Interceptions)方面較尼奴優勝,可能反映藍斯度比尼奴更接近一名清道夫門將嘅踢法,較常主動出擊.至於傳球,藍斯度嘅傳球成功只得43.38%,遠低於尼奴嘅76.83%,相信係因為藍斯度喺錫菲聯需要較多向前大腳長傳有關,呢一點由尼奴嘅短傳次數遠多於藍斯度可以證實(為保持簡潔,圖中未有顯示),同時兩者長傳準繩度相若.
睇落,撇除其他因素,除咗藍斯度踢法較為主動之外,上述數據未能提供太多資訊去為兩位門將分出高下.不過,所有球迷都睇得出,近三場比賽嘅阿仙奴換上藍斯度把關之後似乎表現脫胎換骨.
冇錯,近三仗對手級數係肯定不如曼城,車路士,比較可能唔係太公平,但的而且確球隊防線係一洗頹風,極體士氣,防守隊型都有進步,除咗同柏堤坐陣防中,富安健洋穩定演出有關之外,藍斯度亦應記一功.藍斯度把關技術是否比尼奴優勝,好難講,但藍斯度帶俾阿仙奴嘅作用肯定係有純技術層面以外嘅嘢值得講.
1) 競爭/新鮮感
好多人都講,門將呢個位置係最殘忍,因為只有一個可以上陣,如果你係後備,只可以等待正選門將犯錯,停賽或受傷,先有機會上陣,而且即使你係三號門將,平時訓練一樣要付出所有,要保持狀態,因為機會如此難得,更必須時刻做好準備.
阿仙奴門將位置上季嘅問題在於後備完全冇一個人有力挑戰尼奴嘅位置,賣走馬天尼斯後買入嘅朗拿臣試過上陣之後,表現完全唔合格,第三門將就只係預備組級數,結果連盃賽都要尼奴打足.
尼奴過去喺德甲及加盟阿仙奴以來表現有績可尋,肯定係一位好門將,但如果有留意其他球隊,其實好多隊波都會最少搵多一個有競爭力,隨時可以代替no. 1嘅後備門將,甚至有啲球隊會搵多一個有名氣嘅老將去做第三門將,一般講法係做陪練,而事實上亦都睇過有一號門將喺接受訪問時講過,因為門將練波主要時間係門將組自己練,所以同高水平嘅門將一齊練波係對自己有好大幫助,同埋有鞭策作用.
可以想像,當隊中只有尼奴夠班做正選,另外嘅門將都係領隊打死都唔想用嘅門將同青年軍,咁會唔會令尼奴「坐定粒六」,有少少鬆懈呢?有睇以前黃子華套劇都聽過管理學入面所謂鯰魚效應(Catfish Effect),雖然唔係100%一樣嘅意思,但都可以證明管理學上一直都有思考透過引入競爭令原有嘅人進步嘅做法.
2) Command of the box
另一方面,門將呢個位有時就係咁奇怪,例如我成日諗起幾年前祖赫特踢般尼嗰排,輸到七彩,一換返湯希頓即時止血,你話祖赫特係咪好差呢?佢係冇以前啲神救,但亦冇派膠,應做嘅都算做到.換一換個龍門,成條防線好似都瞓醒晒,戰績即刻只跌回升.其實都唔係真係咁「玄學」,畢竟足球係團隊運動,球員間嘅化學作用有時係相當複雜,試諗下每兩個人之間嘅性格,默契,溝通都會影響佢哋去合作做一件事嘅效果,一條防線由1個門將同3-5個後衛組成,識計數就知呢度有幾多對組合,仲有成組人加埋一齊嘅互動,可想而知呢個關係可以有幾複雜.
以藍斯度嚟講,筆者認為決定性因素係關於所謂 command of the box ,有睇英文分析嘅朋友會聽過呢個概念,有玩Football Manager嘅朋友亦都會知道門將有一項數值係叫command of area,顧名思義係門將嘅禁區指揮能力.筆者自己認為,喺現實世界中,command of the box除咗講門將指揮能力,亦都包括壓場感,即係有幾令人感覺到「呢個禁區你睇晒」.睇到呢度唔好恥笑我住先,呢個元素扣連返落去球場度係有好實在嘅嘢可以觀察到.
睇咗最近幾場波,可以睇到藍斯度係一位相當「嘈」嘅球員,即係佢會不斷講嘢,禁區內所有事件佢都會有反應,例如隊友成功防守佢會衝埋去鼓勵,自己救到波會慶祝,失波會嬲(而唔係頭耷耷),對手鬧隊友佢會幫拖.唔好睇少呢一啲細微之處,因為阿仙奴後防之前正正係一直缺乏一個指揮統籌嘅人,球員間嘅「提場」亦都相當有限,同時亦都係欠缺熱誠.現時防線上藍斯度,加比爾及泰亞尼都係有火之人,對球隊絕對係好事.
相反,咁耐以來嘅觀察,尼奴喺性格上係比較內斂,或者再加上語言問題,所以近來藍斯度喺場上嘅眾多溝通同指揮,係尼奴相對欠缺嘅一環.正如有球迷提出,尼奴連季初俾對手捉住,搞到失波,都好似冇乜火咁,當然尼奴都係受害者,但從呢個反應的確可以睇得出性格嘅分別,而剛好阿仙奴現時最需要嘅係有火嘅球員,呢點相信所有阿仙奴球迷都會認同.
同時,一位有火,性格主動嘅球員,亦都可以感染到隊友,慶幸球隊而家擁有幾位有火之人,呢度亦都要順便讚一讚加比爾嘅熱血,對熱刺一仗,史密夫路維一次返到左路防守成功,加比爾跑到去左路邊線激勵ESR,呢啲提升士氣嘅細微之處,最終必定會為球隊帶嚟積少成多嘅提升.唔係話只有呢種球員先係好,但而家阿仙奴就係需要佢哋.
總結
所以簡單嚟講,小弟現階段唔會話藍斯度勁唔勁過尼奴,但肯定睇得出藍斯度有佢嘅作用,所以係會支持佢繼續擔任正選.藍斯度為球隊注入激情同火花,除咗自己有火,亦都能夠帶動隊友,同加強球員間主動溝通,幫助到防線嘅統籌同士氣.同時,藍斯度嘅加盟,亦都會鞭策尼奴進步.
暫時嚟講,藍斯度嘅表現係摑咗批評者一巴.當然,球員肯定唔係完美,我所指嘅係非理性,人云亦云嘅批評,部分球迷冇乜睇過佢踢波,淨係睇啲嘩眾取寵嘅meme圖,話咩連續幾季踢邊隊邊隊降班,由此去嘲笑球員質素有限.
小弟一直都強調要懂得將事物分開嚟睇嘅習慣,其實只係好簡單嘅邏輯,阿仙奴會方近年轉會操作的確係極差,留唔住馬天尼斯,又冇同尼奴續長約,而家有機會連尼奴都走,然後後備門將亦都嚴重缺乏競爭能力,加上英人不足,多番失誤,搞到要用相對較高嘅價錢去買藍斯度,的確係做得好差.但問題係喺藍斯度身上嗎?我自己都認同係買得貴咗,一個降班球隊門將應該唔值得呢個價,但又代表球員真係好差嗎?正如尼高拉比比,我又唔覺得佢冇用喎,只係肯定唔會用呢個價錢去買,咁係出價嗰個笨柒啫,球員冇罪㗎!
喺外國更加有球迷得知藍斯度加盟時,去到佢嘅社交媒體留言侮辱佢,真係唔好影衰阿仙奴球迷啦!見到富安健洋加盟,又話買嚟賣波衫,講以前啲日韓球員喺阿仙奴有咩下場,真係唔該,就算你唔睇意甲唔睇日本國家隊,玩下FIFA FM都知呢個球員本身已經證明咗實力啦,come on! 其實喺網上留個言,如果一味copy and paste其他人講嘅嘢,不斷重覆一啲自己未加了解嘅立場同資訊,又有咩意義呢?不如大家都自己了解下,唔需要怕講自己獨特嘅意見!


text:
南韓警察廳屬下嘅地鐵警察隊,最近公布犯罪數字,每日最少三宗風化事件,其中佔最多嘅就係偷拍裙底同埋鹹豬手,而嚟自利澳水療嘅偉偉就話,每當乘搭公共交通工具,就會加倍小心保護自己.
上圍擁有36吋嘅偉偉:「我由於身材實在太過惹火,所以一搭親巴士同地鐵,就會有人眼甘甘咁望住我,有啲忍唔住嘅男生就會向我手多多,我舊年就拉咗五,六個鹹豬手上差館,所以為免麻煩,家陣都盡量少搭公共交通工具,但我並唔害怕呢啲事,佢哋一係唔出手,只要一出手,我就實捉住佢哋送官法辦,如果對方即時道歉,我都可能會算數,但如果仲口臭大大聲亂講嘢,我就實唔會放過佢哋,要佢哋為自己所做嘅事付出沉重代價.」
充滿正義感嘅偉偉,會唔會諗吓係身材出眾而惹嘅禍呢?偉偉話:「我都有諗過,所以有段時間曾經好唔開心,但後嚟有個姊妹勸我,佢話啲人打劫銀行,就因為銀行有大把錢,係咪銀行以後怕被人打劫,就一分錢都唔放喺度呢?經佢咁樣一講,我即時通晒,佢哋要做鹹豬手,係佢哋自己嘅問題,而且為免其他姊妹受害,我一於見一個拉一個,但亦因為近年拉得太多,所以真係有啲攰,加上有男朋友開車接送,自然再冇呢啲事發生啦!」
年齡:22歲
三圍:36-24-35
撰文:小德
攝影:阿德


text:
微模型打仗遊戲
微模型打仗遊戲(粵拼:mei4 mou4 jing4 daa2 zoeng3 jau4 hei3;英文:miniature wargame)係一種用微型模型代表各種部隊,並且模擬打仗嘅遊戲:通常嘅玩法係玩家搵柞微型模型返嚟,將微型模型以特定嘅陣式擺喺一塊模擬戰場嘅表面上,以某啲方式決定邊個行先邊個行後(規則上,多數微模型打仗遊戲都係回合制嘅,但都有例外),仲有係點樣攻擊以及擊破對方嘅部隊等(呢啲規則詳情就隻隻微模型打仗遊戲都唔同);此外,多數微模型打仗遊戲都要玩家用軟尺留意住啲部隊之間嘅距離,因為呢類遊戲係想真實噉模擬打仗,所以規則上實會重視距離同位置等嘅變數,例如可能規則指明,某一個部隊手上武器嘅射程係幾多,唔能夠攻擊距離遠得滯嘅敵軍部隊噉;喺多數嘅微模型打仗遊戲打仗遊戲當中,模型嘅形狀同造型淨係有美學上嘅作用,但都有一啲微模型打仗遊戲嘅規則會在意模型嘅形狀嘅.
呢種遊戲源自於古代軍隊模擬打仗,例如古時嘅將軍同參謀成日都會將一啲棋或者模型等嘅嘢擺喺一個模擬戰場嘅表面上,用嚟思考同解釋場仗要用嘅策略-慢慢就演變成今日嘅微模型打仗遊戲[1][2].
微模型打仗遊戲嘅一大特色係結合咗玩遊戲同砌模型呢兩個嗜好:好多時,微模型打仗遊戲用嚟代表戰場嘅表面都整得好細緻,令玩家可以睇得到戰場上嘅一草一木,而且呢啲表面同埋玩遊戲用嘅模型好多時可以由玩家嚟親手砌.有啲微模型打仗遊戲,好似係出名嘅戰鎚 40000(Warhammer 40,000)噉,就會出一啲好靚好有型嘅模型俾玩家用嚟玩隻遊戲[1][2].


text:
- 缺貨
量化寬鬆——無限印鈔時代 / QE
如何進取出價競投公司,又唔係用最多嘅錢?玩家之間嘅心理角力與數學難題,構成呢一隻 QE 量化寬鬆.
2021年10月4日前預訂優惠:
~享預購優惠價$225~
~送專用印鈔機金屬幣和麂皮清潔布~
~數量有限 送完即止~
競投遊戲 Bidding Game 可能你玩得多,但係擁有無限銀紙嘅Bidding Game你又玩過未?
QE係一隻以量化寬鬆為主題嘅Bidding Game,玩家扮演唔同國家,競投來自屬於唔同國家,類種,規模嘅公司.
當所有公司都被拍賣過後,就會以各種形式公司為玩家帶來嘅分數,分多者勝.
遊戲最有趣嘅地方,係大部份情況下,只有競標主持者先知道各位玩家與得標者嘅出價,一般來講玩家只知道起標價,自己嘅出價,以及競投結果.
如是者,為了投得心儀公司,你必需努力猜度其他玩家嘅出價.碰巧,QE 係一隻無銀紙嘅Bidding Game,只要玩家願意,佢係可以以超高額競投到心儀嘅公司,畢竟玩家擁有嘅係國家級力量嘛.
不過,印銀紙最多嘅個位國家玩家,當然會影響全球經濟,仲會輸咗隻Game.
如何進取出價得來又唔係最多,係呢個心理與學遊戲嘅重心啦!
資料由 boardgamegeek.com 提供.
查看本遊戲的BGG頁面


text:
疫情係11月尾又出現高峰,當大家以為聖誕可以開下party既時候,第四波既殺到令大家既聖誕同農曆新年plan即刻煙消雲散,特別係party room一收皮真係唔知去邊開party,攪到咩氣氛都冇曬,終於等到上星期開番晚市,都係想打個邊爐先講.
野食未叫湯底行先,叫左個胡椒豬骨併印尼喇沙湯底,豬骨湯已煲到出味,但喇沙湯既濃淡有少少飄忽,以前最初食夠濃跟住有一期淡左,今晚又有d淡所以加番少少沙茶醬就差唔多.
炸響鈴係呢度名物 次次食都係即炸,入口真心脆又夠豆味,不過食得多幾舊真係會飽左食唔落其他野,但可能太耐冇食,今晚前後食左四大舊都冇頂住個胃.
呢度係老字號,應該同牛肉供應商關係好,所以食親手切牛都有番咁上下質素,入口無渣又有牛味已經係定律.
一碟肉驚唔夠喉,就叫多碟羊肉黎湊下熱鬧,羊肉油花唔多所以都唔太強羊羶味,對唔特別鍾意食羊既人黎講可能幾好,我地呢d就覺得羶味濃d重好.
店家既自製蠔仔餃係食友既選擇,我就加埋韮菜餃黎個餃子雙併,蠔仔餃一食到中間既蠔肉蠔味就爆出黎都幾搶.
盛記一向係自己既邊爐鐵膽,價錢公道食物質素有保證,如無意外今個冬天會黎多幾次,滿足番早幾個月冇左晚市但又想打邊爐既心癮.
盛記盆菜&盛記麵家
地址: 沙田瀝源熟食中心5號舖
Tel : 2962 6611


text:
之前已經介紹咗紅館,九展同旺角麥花臣場館附近有咩好食畀大家,今次就到之前好多韓星鍾意去嘅亞洲國際博覽館,雖然因為疫情關係暫時無得睇韓星住,但嚟緊一樣有萬眾期待嘅林家謙 x 姜濤 x 柳應廷 x Tyson Yoshi拉闊音樂會於亞博舉行,一於睇下附近有咩好餐廳,睇show前同朋友搵食都唔使頭痕!
經典美國菜 華岸酒吧扒房
想食飽啲嘅,大大份嘅美國菜就最啱.呢間位於酒店嘅經典美國菜係唔錯嘅選擇,主要供應牛排及海鮮等菜式.燒美國頂級牛扒最受歡迎,牛肉嘅脂肪紋如大理石般,肉質鮮嫩而且肉味香濃,無論加少少香草鹽或自家製醬汁食一樣咁perfect.另外仲有多款招牌菜都值得試,如鮮味突出嘅龍蝦濃湯,烤地中海紅蝦同松露煎鵝肝等~
同亞博距離:步行約10分鐘
高質鐵板燒 空港居酒屋
日本菜永遠都咁受香港人歡迎!睇show前想食好啲,可以試下呢間一樣位於酒店內嘅日本菜,主打鐵板燒,吉列菜式同空運新鮮刺身,仲有爐端燒,串燒,烏冬,壽司及天婦羅等,選擇超多元化!鐵板燒當然要食海鮮,鹽焗龍蝦同鮑魚都好新鮮彈牙,佐賀A4和牛油脂豐富,入口即溶~吉列菜式都係另一招牌,炸漿薄薄一層好鬆脆,而且一啲都唔油膩,推薦吉列黑豚豬柳,吉列大蝦同吉列蠔~仲有日本空運新鮮刺身都係必試,無論海膽定拖羅都好新鮮鮮甜!不過食呢間嘅話,要時間充裕先得啊.
同亞博距離:步行約10分鐘
圖: eunice2046,elasro
簡約現代風西餐 Arena Kitchen
趕時間嘅朋友仔,其實亞博內都有間質素唔錯嘅西餐廳㗎~主打菜式澳洲和牛漢堡,麵包皮烘得外脆內軟,配埋牛味極重嘅漢堡扒,煙肉,芝士同流心蛋,一啖入口真係超滿足!除咗傳統西餐都有一啲異國菜式,如娘惹咖喱牛肋條配白飯,印度烤餅及烚薯,咖喱香料味都幾突出,好惹味,牛肋條都炆得軟腍,無論配飯定烤餅都咁夾.另外仲有梳乎厘同蛋糕等甜品,睇show前補充下糖分就啱啦.
多元化泰國菜 My Thai Bar & Restaurant
如果睇show前有啲時間又想多啲選擇,可以喺東涌嗰邊食完再去睇演唱會都幾好.呢間泰國菜裝修富異國風情,味道都幾正宗.推介明爐青檸爐魚,湯汁加入香茅,南薑,辣椒,芫荽同青檸等,魚肉吸收晒湯底酸辣嘅味道,愈食愈開胃~泰式青咖喱蝦炒飯都幾特別,加入青咖哩醬及椰奶炒香,再以九層塔葉增加層次感,出色呀!另外炸蝦餅,菠蘿冬陰功海鮮清湯,燒原隻魷魚,鐵板蠔仔煎蛋同粉絲虎蝦煲都值得一試!
韓國菜小店 美談韓國
再行入少少,東路花園有間韓國菜小店喺區內口碑都唔錯,由韓國人主理味道好正宗,質素唔錯之餘價錢仲好抵食,門口仲放咗一對韓國couple公仔坐陣,行過一定認得~韓式海鮮煎餅係人氣菜式,好足料而且煎到脆卜卜,鍾意食香口嘢嘅人啱晒.想補身可以試下人蔘雞湯,酒味同人蔘味味都好突出,而且雞肉燉得好軟腍又夠滑~
圖: ubu852
文: Yanica


text:
每日一字:could/should/would have
(真人真事學英文) 今日想用一個發生喺我身上嘅真人真事去教大家英文 話說我覺得一個地方嘅廁所係好緊要 好可以影響個地方俾人嘅印象 所以我希望將課室嘅廁所整靚啲俾我啲學生用 仲會為晚間嘅成人小組班喺廁所點好香嘅蠟燭添 咁又話說大半年前 喺曼谷一個偏遠地區嘅市集裡面嘅一間細舖頭 買咗兩個用有機蘋果製成嘅蠟燭 好香好天然 然後不知不覺間喺十月頭用晒 幾經辛苦先用咗一個禮拜時間喺網上刮到個店主嘅聯絡 同發現到原來啲蠟燭係 Strongbow 呢個英國嘅 apple cider 牌子 為進駐曼谷市場而宣傳嘅一個限定商品 店主賣剩 19 個 我就好豪氣地同佢要晒佢 不過因為蠟燭有番咁上下重量 而所以又花咗啲時間去搵出最平嘅運輸方法 最後係決定用話需時一個月嘅泰國郵政海運 終於喺十月尾賣家 send 一幅個包裹嘅相畀我 通知我佢寄出咗啲蠟燭去我畀佢嘅課室地址 而我亦心滿意足地期待佢地嘅來臨喇 因為太開心嘅關係 到第二日都一得閒就會「欣賞」吓賣家發俾我個包裹嘅相 就喺我某一下喺度欣賞張相嘅時候 仔細一睇 先突然發現原來我畀咗個錯嘅地址畀賣家! 平時枉為朋友間嘅一個上網購物達人 竟然因為過度興奮而將地址裡面兩個號碼掉轉咗! 老貓燒鬚 點算??? 最後一如所料 問過香港郵政同泰國郵政 兩頭都唔接受幫寄出嘅件改地址 唯一剩番嘅方法 就係諗住去錯嘅地址同該公司講聲 […]


text:
求驗客手記:朗尼做老竇 最緊要{Kai}子 - 求驗客
效力曼聯嘅英格蘭前鋒朗尼,前日首次做老竇.外界都好關心佢囝囝究竟叫咩名,結果係同海洋公園嘅老熊貓一樣名係叫佳佳(Kai).咪以為Kai呢個英文名得3個英文字好簡單,查實有好多個解釋,而且個個好有意思.啲人成日批評朗尼同佢老婆高蓮淨係識出風頭,估唔到原來咁有墨水.
小朗尼喺英國時間禮拜一晏晝出世,雖然比預產期遲咗9日,但就母子平安,而且仲喺禮拜二出院.朗尼件頭都相當大,所以小朗尼亦算係巨B,有成8磅2安士重.小朗尼個名叫Kai,全名就係KaiWayneRooney,聽朗尼阿嫲柏蒂講,個名係高蓮改嘅,而Kai呢個名喺英國屬於冷門,事關喺舊年BB仔名字排行榜,只係排第68位,不過就好有意思,例如喺國語音「凱」,即係勝利,而喺古波斯話同埋北歐話就分別解做「大王」同埋「鎖匙守護者」.
不過,亦有話由於Kai係朗尼至愛電腦遊戲MortalKombat入面一個角色,朗尼先決定幫囝囝起個名.博彩公司威廉希爾嘅發言人就話:「過去3個月都有人投注朗尼個BB叫咩名,不過就冇人估中係叫Kai.」
小朗尼話晒係名人之後,雖則出世先得嗰兩日,但經已有好多人講緊佢大個後會點樣.朗尼係世界級前鋒,小朗尼或多或少都會遺傳到爸爸嘅足球天份,博彩公司亦開出有關小朗尼嘅特別賠率.
柏蒂就話:「我哋都希望佢可以好似爸爸咁,喺球場取得成就.希望費爵爺會簽佢啦!」我求大俠唔知道小朗尼會唔會好似爸爸咁叻,不過就祝福佢快高長大同埋健健康康,同埋希望唔好做獃子(Kaizi),即係儍仔就得嘞.
喺英超踢波:101倍
效力曼聯:126倍
代表英格蘭踢波:151倍
代表英格蘭打板球:501倍
做英國首相:1,001倍
賠率來源:威廉希爾


text:
用咩方法寫筆記先最啱你?
仲煩惱緊用咩方法寫notes?而家我就幫大家分析吓用邊種方法最啱你! 1⃣ 用電腦打notes ✅ 有效率,因為可以善用各種功能加快打notes嘅速度 (e.g. Google Translate, flowchart maker, CamScanner, 直接copy and paste老師ppt嘅野).你亦都可以更容易整合埋喺網上搵番黎嘅資料. ✅ 容易統一個formatting (margin, font, font style, colour coding等等),令你溫書更有效率. ✅ 冇咁容易唔見 (Google Drive/ iCloud/ Microsoft OneDrive都可以幫你備份). ✅ 方便你隨時隨地睇 (冇data/ Wifi嘅時候都得!只要事先download咗落部手機就ok),但又唔使拎多d野,有手機就ok💯 ❌ 如果唔用慣電腦畫一d比較複雜嘅diagrams/ equations,用電腦打notes反而會拖慢你嘅進度. ❌ 我知道有d人如果唔係自己手寫notes,就難d記入腦.亦有研究話手寫notes比起打notes更能加深你對學習內容嘅印象. 2⃣ 手寫notes ✅ 適合一d要畫大量複雜diagrams嘅科目,e.g. 數學,化學. ✅ 有研究話過手寫notes可以刺激倒我地嘅心智,同觸動腦部嘅唔同區域,加深我地對學習內容嘅印象. ❌ 如果覺得份notes好亂,想再整理份notes,好多時都要再重新寫過一份.比起打notes可以隨時duplicate個file再arrange過會慢好多. ❌ 未必適合有大量文字內容嘅科目,e.g. 雙史. ❌ 大頭蝦嘅人拎咗出街溫可能會唔見💩 ❌ 萬一唔小心倒寫d液體落去份notes,就.... 3⃣ 手寫notes (iPad + Apple Pencil) ✅ 比起傳統嘅手寫notes更加整齊同有條理,但佢同時亦可以做倒加深記憶嘅效果. ✅ 比起喺電腦到畫圖,喺iPad到畫圖對於某d人黎講可能容易d同快d. ❌ 雖然有得好似電腦咁split screen,但感覺上寫野嘅時候都冇咁方便. ❌ 成本好高,唔一定人人可以用呢種方法黎寫notes.除咗iPad同Apple Pencil之外,你仲要畀錢買一d專係寫notes嘅apps (e.g. GoodNotes, Notability).抵唔抵就見仁見智啦~ ❌ Apple Pencil唔可以一路差住電一路用.即係話如果你支Apple Pencil冇電而你又唔記得差,就要等陣先可以再寫notes.但打notes就唔會出現咁嘅問題.


text:
2015年1月28日星期三
番茄牛乾菌鹹蛋糕
基本上,muffin 喺我屋企都可以話係長期無缺,貪佢快手易整,口味變化多.朝早趕時間出門口,快快手 “叮” 番熱,食完就可以走人;放工返到屋企又未可以即時煮飯食時,”叮” 一個嚟頂住肚就最啱.之但係始終食得甜嘢多都係唔係咁好,所以間中都會整鹹 muffin 或者鹹蛋糕.
早排就用油浸番茄乾同牛肝菌嚟整鹹蛋糕.
2015年1月27日星期二
味噌薑蔥蠔
趁得閒繼續追番啲 “舊聞” 先!
冷宮長期塞到爆,唔單只有幾多位佳麗都數唔清,就連個樣都唔記得咁滯,摷摷吓先發現原來仲有啲韓國急凍蠔都唔記得咗!整蠔最緊要係夠快手,如果唔係就縮哂水兼韌到咬唔爛,所以都係揀啲超簡單方法煮穩陣啲.
2015年1月26日星期一
菠菜煙肉批 (純素批底) Spinach Pancetta Quiche (Vegan Pie Crust)
早一,兩個禮拜,老表同我講話佢睇到某藝人教整菠菜煙肉批,俾佢提醒咗我,原來我都好耐無整批喇,而且我一直都好想試試型仔廚師個 vegan pie crust 做法,所以禮拜二嗰日就的起心肝去 take action.
整呢款 pie crust 簡單好多,又唔使雪,因為係第一次試做,所以我都好醒目咁預先留起 10 毫升水作調節,後尾發覺真係有點乾,諗住逐少加水去攪,點知一下子失控倒多咗少少,咪睇拘拘嗰 5 毫升水,咁就真係出事喇!個麵糰濕過頭,但我又唔想額外加粉,於是繼續攪拌,咪攪到個麵糰 over mix,食落口感比較實,有啲地方仲硬硬哋㖭呀,唉!!!!
心思
前兩日收到 Ex 個 Whats App,佢話買咗樣啱我用嘅嘢俾我,當時睇到個 message 都真係有啲驚,都已經過咗咁多年啦!雖然一直都有跟佢通電郵,Whats App,講電話,喺街撞到都會有嘢講,無乜尷尬,但係專登買嘢俾我,好似有啲唔知點咁 ……
山合桃無花果裸麥包 Pecan Fig Rye Bread
今日呢個裸麥包效果非常好,包質非常軟熟,簡直係撳扁咗都識彈回原形!!應該係我歷來咁多人手做麵包之中最理想的一次哦!
又用老麵,又低溫發酵過夜,跟住又翻麵,加上今日天氣比較潮濕,成功造就出一個超鬆軟麵包.
2015年1月22日星期四
泡菜炒韓國粉絲
2015年1月20日星期二
值錢的薯角
2015年1月18日星期日
黃豆粉紅豆鬆餅 Kinako & Azuki Muffin
年年入冬都係嗰句:天氣凍有乜好,人都懶啲!今年都仲未講過,但依兩個禮拜呢句說話就大派用場喇,真係懶到唔多願郁,朝早瞓醒之後都唔願落床,攪到一日都無得幾多時間用,就連 blog 都好耐無 update 到,積積埋埋有好多篇都未寫,要加把勁慢慢追番哂至得囉!
先同大家分享今日新鮮熱辣出爐嘅 muffin 先啦!早幾日發覺包日式黃豆粉又過咗期,根據上次經驗,可以變到好濃油膉味,趁佢只係剛剛過咗期個
零兩個月,而且味道又完全無變時要快手用埋佢.今早起身之後就煮好日式紅豆餡,加埋黃豆粉一齊整個和風 muffin 啦!
2015年1月11日星期日
失魂到爆!!
前幾日整嗰啲貝殼蛋糕都幾乾身,整好出爐後即食就無乜事,但因為之後要趕住出去教琴,所以就由得佢放室溫攤凍,教完返嚟先再放入密實盒,返到屋企入盒時又食多件,已經發覺比較乾,以為係因為天氣實在太乾燥所致.
到噚晚再整第二輪時,發覺今次用嘅油量點解同上次唔同,check 真啲之後,大鑊!原來上次計錯數,所有材料份量都加大一倍,唯獨係橄欖油份量唔記得加大,即係話只係用咗正確份量嘅一半,你話係咪死得呀,仲拎咗俾人食㖭,真係救命呀!!!!
2015年1月8日星期四
兩款蜜糖貝殼蛋糕 Two Flavor of Madeleine
踏入新一年,話哂都叫做第一次跟學生上課,整咗啲法式貝殼蛋糕作為見面禮,今次仲嘗試加入蜜糖去整.
早前睇到 Gordon Ramsay 教整呢個 madeleine,都係經典檸檬味,不過佢就加埋罌粟籽落去,今次我都又試吓跟佢咁做,而另一隻朱古力味就加咗入爐古力粒去整.
味菜黑椒煎豆腐
上次用黑椒醬煮過雜菜豆腐之後,食過番尋味,今次就用嚟煮煎豆腐.
2015年1月5日星期一
抹茶發糕
老表整的麵包布甸
前一個禮拜老表嚟學琴時,佢話我未來表妹夫想食佢整嘅麵包布甸,咁我就略略咁講一講大嘅做法俾佢聽,點知個死嘢聽完之後就話又難又麻煩,跟住我就即刻鬧鬼佢,乜鬼都話難,懶得咁較關,連最易整嘅麵包布甸都話難,咁就真係死得啦!!咁啱冰格又有塊隔夜麵包,所以噚日趁佢未開始上堂前即刻教佢整一次,仲要係由佢一手一腳去做,等佢睇清楚有幾 “難”!!!!
其實為自己心愛嘅人整嘢食,幾艱難都願意同值得啦,係咪咁話呀!!
2015年1月2日星期五
表姐銀婚晚宴暨除夕倒數
個栗子蛋糕就已經提早送咗俾表姐同表姐夫,噚日就同埋阿馳一齊出席佢哋個晚宴,氣氛既開心又感動.
訂閱: 文章 (Atom)


text:
台灣嘅夏天又濕又熱,高溫難頂,但冷氣開蓉去電費又會好得人驚,有冇唔開冷氣就可以變涼嘅方法?
大家都話「沖凍水涼」好有用,但你真係有沖啱地方?
風扇唔係開咗就好,放邊會更涼?
喺端午節來之前先好好睇一次,夏天先唔會熱到崩潰!
1.加裝隔熱窗簾或者隔熱紙
屋企如果有會透光嘅窗戶,加裝隔熱窗簾會好有用,嫌窗簾太貴嘅話,貼隔熱紙都可以!
陽光照入嚟唔單止會增加室內溫度,附近嘅傢俬都會因為長時間嘅日曬而更容易壞,想要降溫,降低陽光透光率,隔熱窗簾或者隔熱紙都係好基本嘅降溫法則之一.
2.將瓦數比較高嘅黃燈泡換咗去,或者加上燈罩
人畢竟係視覺動物,喺呢種天氣睇到黃黚黚嘅房一定會覺得更熱更上火!
將房間,書枱等等家居空間嘅燈泡改成冷色系,降低視覺帶嚟嘅體感溫度,或者換瓦數比較低嘅燈泡,亦可以考慮加裝燈罩,令燈泡產生嘅溫度唔會散開.
(圖片來源:unsplash)
3.記得保持空氣對流
降溫嘅秘訣之一就係「空氣對流」,開窗換氣嘅時機盡量喺凌晨或者深夜.
如果冇辦法開窗嘅房間都要間唔時打開門,利用風扇增加房間內外嘅空氣對流.
除此之外可以裝啲冰加鹽巴,放喺風扇風口,咁樣吹出嚟嘅風會更涼爽舒服.
4.喺正確嘅位置放風扇
風扇擺放嘅位置都好重要!有啲風扇會放喺地下,但依照熱上冷下嘅原理,成座電扇放喺地下向腳吹其實不太容易涼,不妨可以試下架高嚟用,或者買風扇時揀個直立式風扇,同時可以考慮一下訂造風扇.
訂造枱上型風扇放喺個人書桌或者office枱都可以降低電腦運作產生嘅溫度,開電腦都唔會咁熱.
集比可以幫您訂做風扇.
環境嘅降溫好重要,不過身體上嘅降溫要點算好呢?
大家推薦嘅沖凍水涼,但都要沖啱地方,針對人體溫度最高嘅部位,耳後,頸,胳肋底,尾椎同膝頭窩,呢啲地方都係人體溫度偏高嘅部位,沖啱地方就絕對透心涼.
除咗上面幾個方法,路上成日見到嘅手持風扇仔,喺比較焗嘅車廂可以試下用,都可以降溫.
得意嘅迷你風扇.
夏天來臨,仲諗緊要送咩禮品嘅話,訂造風扇係最適合夏天嘅禮物哦!
送訂造風扇唔單止貼心,喺呢個季節仲絕對實用,而家就嚟訂製屬於你嘅訂造禮品啦!


text:
由於龍頭 Vi 既報紙訪問,我先知呢個活動係 11 月 15 日舉行開幕禮,其實當日已經想去,奈何果日又唔得閒,唸住 11 月 21 日就去,點知又比我知道 11 月 26 日開始先會有呢套明信片發售,為左要買到呢套明信片,唯有再推遲去青衣城既計劃啦.... 好彩終於都順利買到呢套明信片 lu...
雖然之前 Pekkle 都有出過明信片,不過我係一張都冇買過,依家終於都可以擁有 Pekkle 既明信片,雖然唔係 Pekkle 獨自一張,不過我都已經好心足嫁喇!
四款明信片都有閃粉點綴,設計都算唔錯,而且只要捐不少於 $10 比公益金就可以帶其中一款番屋企,我覺得係超值呀!
四款明信片中,就只有呢兩張有 Pekkle 份!少係少左 d,不過都好過冇啦!
值得一提既係,每張明信片都已經貼上 $1.4 郵票,可以隨時寄得出去,最特別既係每張明信片既郵票都有唔同既 Sanrio character,好靚呀!唔知有冇 Pekkle 份呢?
之前都已經知郵政署有個服務係可以印 d 專用郵票,不過如果冇記錯係每次最少要訂五十版,當時都仲未知 yahoo blog 有咁多 Pekkle fans,所以都冇上過心,唸住自己都冇乜可能可以訂到咁大量,依家唔知有冇呢個可能發起一齊訂 Pekkle 郵票呢?又唔知呢個動作算唔算侵權行為呢?
題外話:係青衣城既客戶服務部拎左呢張宣傳單張,得知由 12 月 3 日開始,一連四個星期都會有 Sanrio 既精品換,只要係商場消費超過 $800〔兩張單〕就可以換到.... 唔知係四款精品之中,會唔會有 Pekkle 份呢?有既話,即係代表住大家要預備定 "彈藥 ",連續四個星期走去青衣城消費換禮物 lu...


text:
Red Mosque (Jami Ul-Alfar Mosque) 紅色清真寺
去完嗰幾個地方之後,司機車左我地係附近睇,遠睇左National Museum,公園,little white house等等,其實有少少feel到佢搵笨,因為都係好近既地方,係咁叫佢車我地去Red Mosque都唔肯,又話好遠又剩,之後話加佢半個鐘佢先肯車.一落車見到都有種壯觀既感覺,感覺同克里姆林宫好似.今次係我地第一次入去清真寺,首先我同媽同家姐被停低,要我地著件袍,包住哂成個人,而著左短褲既男仕要著返長褲,著完之後以為可以入去啦,但都唔得,只係可以係個小square裝下,除左遊客,好似都見唔到有女人係附近,一入到去大約有幾十對眼望住你,體驗到佢地對女人既睇法,不過座寺係好宏偉同乾淨,見到有好似係泰國既女遊客好大膽,無視哂佢地唔比做既野,行左入去唔去得既地方,好似唔係好尊重人地文化咁.
Pettah Market
係清真寺出黎就已經係個market,係我去過最local最多人望最繁忙既地方,可能仲係最平既地方,我地係咁行,又熱又多人又要保管自己財物,可能佢地望住唔係想偷野,可能係因為好少女人出街?同埋黎依度最好就唔好著得咁短喇,著長褲或者包塊布會好啲,好似會比窗尊重當地既文化.


text:
(沿途均可停車上落)
昇悅居 D2 Place一期
香港專業教育學院(黃克競)
麗翠苑 長沙灣邨
麗閣邨 麗安邨
欽州街 西九龍中心
北河街
南昌街
黃竹街
白楊街
(沿途均可停車上落)
鴉蘭街 始創中心
快富街
朗豪坊
豉油街 創興廣場
登打士街
窩打老道
永星里
甘肅街
直通車
部分由荃灣(麗城花園)開往旺角(長沙街)班次於繁忙時間不經長沙灣及深水埗.
請於上車時留意展示於擋風玻璃的目的地牌.
荔枝角道
每晚00:00後開出班次繞經美孚.
灣景花園
翠濤閣 麗城花園第二期
荃灣官立小學 麗城花園第三期
麗城花園第一期 蔚景花園
荃德花園 翠豐臺
福來邨永寧樓 愉景新城
寶安商會王少清中學 祈德尊新邨
荔枝角道
直通車改經荔枝角道,西九龍走廊,太子道西及荔枝角道.
(沿途均可停車上落)
昇悅居 D2 Place一期
香港專業教育學院(黃克競)
麗翠苑 長沙灣邨
麗閣邨 麗安邨
欽州街 西九龍中心
北河街
南昌街
黃竹街
白楊街
(沿途均可停車上落)
鴉蘭街 始創中心
快富街
朗豪坊
豉油街 創興廣場
營辦商可自行釐定服務時間,收費及行車路線.以上資料僅屬常規服務細節,可能與實際運作有所出入,並以營辦商決定為準.
司機或會因應客量及交通狀況更改行車路線,乘車期間請留意車長指示及落車位置.


text:
p 進數(p-adic numbers)係由 Kurt Hensel 喺 1897年首先引入.對於每個質數 p , p 進數系統將有理數嘅普通算術用一種同實數同複數系統唔同嘅方法進行擴展.喺呢個過程入面 p 進絕對值扮演咗一個好重要嘅角色.p 進數主要係被一次將冪級數嘅思想同技術引入到數論當中嘅嘗試所推動,但係佢哋而家嘅影響唔止咁簡單.例如:p進數分析呢一個領域實際上提供咗另一種形式嘅微積分.
更精確啲嚟講,假定一個質數 p,咁p 進數嘅域 Qp 就係有理數嘅擴展;將所有 Qp 域放埋喺一齊嚟做考量,就會得出 Helmut Hasse 嘅局部-全體原則.呢個原則嘅大意係特定方程組在有理數上有解若且唯若佢哋係實數上同埋所有質數 p 嘅 p 進數上有解.域 Qp 亦都係一個度量拓撲空間,呢個度量唔同平時多人用開嘅實數度量.呢個度量亦都係完備嘅(每個柯西列收斂).咁樣使到 Qp 上可以引入微積分,呢個分析同代數結構嘅交互影嚮之下畀 p 進數系統實際嘅價值同用途.
喺橢圓曲線嘅研究入面,因為讓—皮埃爾塞雷嘅作品關係, 所以 p 進數通常俾人叫做 進數.
以下呢幾個基本概念有助理解同埋探討 p 進數嘅理念,同埋佢喺數學分析,代數同埋數論入面嘅意義:
絕對值,度量[編輯]
- 內文:絕對值 同 度量
一個數字系統,例如整數,有理數,原本只有代數結構,淨係可以考慮上面嘅四則運算.絕對值,度量[1]嘅概念爲數字系統賦予一個「形狀」,定義何謂「遠近」,「大細」,「長短」,係研究幾何學同埋分析嘅基礎.度量就係指兩個數之間嘅距離,而絕對值可以理解做一個數同 0 之間嘅距離.假如用嚟表示一個絕對值,嚟表示一個度量,咁可以用以下兩條式去聯繫起佢哋:
有理數上面一個常見嘅度量就係直觀上數字嘅大細,例如,,等等,呢個可以叫做歐幾里得度量,歐幾里得絕對值,賦予畀有理數嘅形狀係一條直線[nb 1],係歐幾里得幾何嘅基礎.
P進數對應嘅度量係比較同數論有關嘅,佢取決於兩個數嘅差被 p 除嘅次方,次方越大,距離越近.例如喺 5-進數入面,想計 3 同 178 呢兩個數嘅距離.,所以,係比較近嘅.
根據 Ostrowski 定理,有理數上面嘅非平凡絕對值,一係等價於歐幾里得絕對值,一係等價於某個質數 p 嘅 p 進絕對值.
完備性[編輯]
完備性係度量之上嘅一個概念,係講緊一個數字系統入面嘅數列能唔能夠收斂,有咗佢先至可以做微積分.考慮有理數入面嘅一條條尾越來越近嘅數列[nb 2]:,呢個數列收斂到,而佢並唔係一個有理數.咁即係話一條每一個項都係有理數嘅數列,個結果可以係收斂到一個無理數,亦即係有理數係唔完備嘅.呢個現象對於做數學分析嚟講係好差嘅,如果要做數學分析,就一定要先將有理數「完備化」.
所謂完備化即係將啲「窿」補返,強行令到所有柯西列都收斂,實數就係有理數嘅其中一個完備化,可以睇做建基於上面所講嘅歐幾里得絕對值嘅完備化.但係呢個只係其中一個方向,如果對 p 進絕對值做完備化嘅話,得到嘅數字系統就係 p 進數.
如果將嘅所有完備化,即係同所有嘅 p-進數 擺嗮埋一齊嘅話,就得到有理數嘅adele 環.
投影極限[編輯]
- 內文:投影極限
一個數列如果愈來愈接近一個數,咁呢個數就係個數列嘅極限.投影極限就係集合,或者更一般嚟講,數學結構層面上面嘅一個相似嘅概念[nb 3].數字同數字之間有距離呢個概念,令到可以定義極限.數學結構之間就要用態射嚟取代距離呢個概念.喺投影極限裏面,呢啲態射可以理解做投影映射.舉個例:假設 ,,如此類推,,並且設 ,,即係話投影映射係切走咗最後一個座標.咁嘅話就好易理解:佢係將 xy-平面上面嘅點垂直投影落去 x-軸上面,其他嘅 只係佢嘅高維度版本.係呢個情況,我哋叫做一個投影系統,直觀上呢個投影系統有一個「極限」,由呢個極限可以投影返落去系統入面任何一個集,做法係「切走條尾」:,.極限除咗可以投影返落去個系統之外,仲有一個性質:佢係可以投影嘅集之中最細嗰個,呢個最細係要用萬有性質嚟定義嘅.
p進數主要可以用兩個方向去定義,理解.一個係分析角度,針對「有理數喺p範數之下唔完備」呢一點,將有理數完備化就係p進數.另一個係數論角度,整數攞p嘅唔同次方嘅商餘嗰陣形成一個投影系統,攞呢個投影系統嘅極限就係p進整數.
分析角度:有理數嘅完備化[編輯]
實數可以睇做有理數對於平時用嘅絕對值做嘅完備化,而所謂完備化係透過柯西列嘅等價類來實現嘅.p進數都類似,只不過用嘅絕對值變咗做p進絕對值.
揀定一個質數p,上面嘅p進絕對值係噉定義嘅:任何一個非零有理數,有唯一一個方法寫做,當中要求a, b唔被p整除.噉樣寫咗之後,就定義,另外定義.
例如 x = 63/550 = 2−1·32·5−2·7·11−1
呢個p進絕對值定義嘅效果係,一個數佢有越大嘅p嘅次方,個數就越「細」.
p進絕對值可以喺上面誘導一個度量:
p進數就可以定義做度量空間嘅完備化.入面嘅元素就係柯西列嘅等價類,當中兩條柯西列等價若且唯若佢哋嘅差收斂到0.可以檢查依然係一個場,而且裝住.呢個係一個局部場.
入面每一個元素都可以而唯一一個方法寫做,當中:
- 係一個整數(可以係負)
-
- 係喺一個固定嘅集入面,係商餘p嘅一個完全剩餘系,最常用嘅係或者
p進整數就係嗰啲k係非負數嘅元素,所以[nb 4],當中即係分母係p嘅次方嘅有理數.
代數/數論角度:商餘嘅投影極限[編輯]
喺代數嘅角度,會整咗p進整數環先,呢個環嘅域中分數場(field of fractions)就係p進數.
揀定一個質數p,考慮一系列嘅環嘅投影極限:一個p進整數m就係一個數列,每一個都係入面嘅元素,而且對任何,呢件「相容條件」都係啱嘅.
任何自然數 m 都可以用 呢條式對應一個p進整數,例如,對p=2,35可以對應數列.要留意嘅係,對任何自然數m嚟講,只要個n足夠大,之後嘅都會大過m,亦即係話,呢條數列遲早都會「唔郁」,例如頭先噉,第6個項開始,打後全部都係35,因爲.
喺呢個環入面,加法就係逐個座標做「加法然後攞商餘」,乘法都係類似,呢個定義係良好嘅,因爲加法同乘法都同商餘運算交換,詳情可以睇商餘計算.
除法嚟講,任何第一個項嘅數列都有乘法逆,原因係:每一個同p都互質,所以同pn都互質,所以可以逐項搵餘pn嘅乘法逆,而且搵出來嘅逆會自動符合相容條件,所以都係一個p進整數.例如,考慮2進整數7,佢可以寫做,佢嘅乘法逆就係越來越大嘅數列,因爲呢個數列並唔符合頭先講嘅「遲早唔郁條件」,所言呢個數並唔係一個自然數.返返去有理數嘅角度去睇其實都好合理,因爲唔係一個自然數.
p進整數環無零因數,即係話佢係一個域,所以可以定義佢嘅域中分數場,呢個就係p進數,特別嘅係,喺呢個域中分數場入面,每一個非整數p進數都可以用唯一嘅寫法寫做,當中n係自然數,u係可逆p進整數.即係話:
注意係一個乘法子集,所以可以睇做對嘅局部化.
p進分析[編輯]
- 內文:P進分析
p進分析係同實分析平行嘅一門學科,主要研究p進數函數嘅連續性,微積分等等.p進數符合比三角不等式更強嘅強三角不等式,係p進分析同實分析唔同嘅主要原因.強三角不等式令p進數嘅集形成一個超度量空間(ultrametric space),超度量空間入面有啲普通度量空間無嘅性質,例如一個波入面任何一點都係個波嘅圓心;相對嚟講,實分析入面嘅波只有一個圓心.函數方面,p進數上面嘅連續函數一定係局部常函數(locally constant function),而係實數上面,局部常函數就即係常函數(constant function),而且大部分連續函數都唔係常函數.
Hensel引理[編輯]
- 內文:Hensel 引理
Hensel引理即係p進數版本嘅牛頓法,喺理論同埋計算嘅層面都好有用.理論方面,Hensel引理可以用嚟證明某啲多項式喺入面有解;計算方面,Hensel引理自己就係個演算法,可以將一條多項式喺入面嘅解(稱爲近似解)提升去上面嘅解.
Hensel引理最簡單嘅版本係噉嘅:設係一條多項式,而且存在一個數符合同埋(即係係一個簡單解),噉就可以以唯一方法提升去一個數,佢符合同埋.
p 進螺線管[編輯]
- 內文:P 進螺線管
揀定一個質數p,可以考慮以下嘅投影系統:,當中每一步嘅投影映射係攞自然嘅商餘,入面其實每一步嘅都係一個圓形,而對下一級嘅投影映射就係一個p:1嘅覆蓋映射.可以驗證呢個真係一個投影系統,而攞佢嘅投影極限得出嚟嘅空間就叫做p進螺線管(p-adic solenoid).呢個p進螺線管仲有另一個角度睇佢,就係嘅映射環面(mapping torus):考慮積空間,並考慮等價關係,攞呢個等價關係嘅商空間,可以證呢個商空間同上面個投影系統係同構嘅.有趣嘅係,對攞類似嘅商餘嘅話,得到嘅空間就係,而且畫出嚟真係好似一條螺線管噉.
p進螺線管有個有趣嘅性質,就係佢同時裝住同兩個完備場,準確啲嚟講,同都可以好自然咁嵌入去p進螺線管入面.
- ↑ Gerald J. Janusz (1996). Algebraic Number Fields (英文) (第2nd版). American Mathematical Soc. ISBN 9780821872437.


text:
其實已經玩左 Twitter 四年,當年啱啱開始用 Symbian 時,想用下電話 Smart 嘅功能,所以就裝左 Twitter 嚟玩.不過由始至終,Twitter 依然係好少香港人玩,新浪微博反而仲多人用.不過 Twitter 背後嘅意義,微博點都取代唔到.
前年開始玩 Android 時,當時好多人都推介 twicca,一個由日本人開發嘅 Client.twicca 嘅好處係可以將唔同的來源用唔同顏色顯示,咩重要咩唔重要一睇就見到.一直都好好用,只係上載相嘅時候會輕左 App,要試幾次先至成功.
近來多人講一個叫 Carbon 的 Client,好奇下下載左落來玩.個 UI 真係跟 Android 的要求設計,同埋加左好多 gesture,用落真係好方便.用過幾日之後,決定將舊嘅 twicca 刪走直接用佢.
原來 Twitter 有限制一個 client 有幾多 User 用,所以基本上 Carbon 已經爆左數,其他人下載左都未必用得到.都唔明點解 Twitter 要做呢個限制,Client 百家爭嗚先令到 Twitter 當年咁受歡迎,限制會 Kill 左呢個 App,令到個 Designer 唔想再發展落去,某程度都會減慢 Twitter 的增長.我都唔知 Carbon 會唔會因為咁而唔再整落去.如果係真係好可惜.


text:
平日放假既日子都會睇下大西北有冇餐廳cafe值得去行下睇下食下享受下,今日兩丁友就貢左入屯門良景個邊既cafe食左個tea,起身閃人個時大約5點9過d,打開個map想睇下附近有咩餐廳就睇到JEP by Involtini幾近,銅鑼灣個間已經食過印象唔錯,既然咁近咪行過去睇下,去到先知有walk-in位又未有人排就無啦啦排左第一,就係咁今晚既晚餐決定係度攪掂.
雖然係大西北但店內都有唔錯既裝修.
頭盤既酸種麵包同黑麥麵包微暖入口香脆.
都係想食左蔬菜先食主菜,就叫左個水牛芝士蕃茄麵包沙律,蕃茄仔十分多汁而芝士奶味濃,加左落沙律既醋汁幾醒胃.
冇記錯松葉蟹甲羅燒蟹膏意大利飯每晚都係限量供應,睇過相覺得幾對版就叫左.
上檯時店家都介紹左呢碟野用左蟹湯,蜆湯,松葉蟹油蟹肉蟹膏去做同埋要由外食到內.意大利飯口感偏硬但呢種口感先正常,另飯粒已吸收左海鮮湯,所以食落有陣陣既鮮甜餘韻,如果以為外面既飯粒已經夠濃味就真係少年你太年輕啦,中間舖左甲羅既米飯既有海鮮味,再加埋蟹膏既轟炸,一食即刻覺得原來外面個既米飯只係小菜一碟,中間既超濃蟹膏味先至係大絕.
食完意大利飯見個胃冇咩投訴,就叫多個傳統卡邦尼手做意大利麵,呢度既出品講求正宗,所以上檯時店家已話冇落cream.
果然一入口只有蛋香撲入喉嚨,跟住食到意大利麵既al dente,食食下又會有porchetta既油香滲出,呢d有層次既感受唔係咁易係出面食到.
到左呢一刻甜品真係食唔落,話曬我地5點9重係cafe消滅緊最後幾條薯條,到左而家真係要鳴金收兵,希望下次黎可以有新菜式試下.
睇報導先知大廚以前係8½ Otto e Mezzo BOMBANA主理手製意粉,唔怪得出品有料到.呢度既出品係睇得又食得之餘,有心做又有質素,價錢唔算平但一定係值回票價,難怪網上訂位長期爆滿.
地址:屯門良德街8號珀御地下G05號舖
Tel : 3482 9883


text:
你地平時點儲asia miles
-
queenbeauty last edited by
平時除左坐飛機可以儲asia miles之外,仲有咩地方可以儲到架?梗係覺得好難儲咁…
-
taiman_wong last edited by
都係買野食野,自自然然就儲到架啦
-
boting last edited by
消費都會有機會儲到呀,但要儲得多就一定係機票,但坐飛機既機會又唔係好多
-
tree_house last edited by
日常去交水電煤費,保險,電話費同八達通自動增值都可以儲里數架
-
iris_iris last edited by
我都儲緊,就快可以換野
-
kellywg70 last edited by
食野去旅行會特別易D儲,可能工作既關係,所以我都儲得幾快
-
yumic19 last edited by
最近係autotoll 個apps買左罐鮑魚,都可以儲asia miles,仲要唔少添
-
flowerslove last edited by
其實有好多地方去食野呀玩都會有,只不過係你平時無留意者,
仲有去旅行坐飛機之外,book酒店都可以儲到架
-
green tea last edited by
@yumic19 said:
最近係autotoll 個apps買左罐鮑魚,都可以儲asia miles,仲要唔少添
我都有買到,都儲到D asia miles,過兩日落去拎
-
popoc73 last edited by
儲唔算難儲,有洗錢就儲到,但要儲得抵先係最重要


text:
1月 13 2017
好多人洗完臉就會直接搽保濕護膚產品,以為爽膚水冇用,但其實用爽膚水係好重要嘅護膚步驟嚟㗎!爽膚水又名為化妝水,每次塊臉經水沖過後都要用,例如洗臉,每日早晚最少一次.
爽膚水主要有4大功用
1: 為肌膚再度清潔
2: 補水保濕
3: 平衡皮膚嘅pH值
4: 調理角質層,使肌膚更好地吸收,為使用保養品作準備.
由於水喉水未必乾淨,同埋皮膚嘅pH值應該係略帶酸性,而自來水就略帶鹼性,所以要調整肌膚為跟住落嚟嘅潤膚步驟作好準備.
爽膚水正確用法
好啦講完爽膚水嘅重要性,咁點用先係正確使用爽膚水呢?有啲人會吱係手度再輕拍上臉,雖然可以即時補水,但其實咁樣係會發揮唔到佢清潔嘅功能,而且有一半都會比手吸收浪費爽膚水.
正確嘅使用方法應該係吱落化妝綿上,再輕抹臉部及頸部,避開眼周,就好似抹檯咁,一定要用布先帶走到污糟野,先抹得乾淨㗎嘛!然後使用精華露同保濕霜.
而另一種用法就係做mask,當肌膚太乾時可將gel狀保濕產品敷係面上,再將爽膚水吱落化妝綿或壓縮面膜上,然後攤開敷係凝露上,敷10分鐘,跟住塊面就會充滿水份㗎啦!
爽膚水常見成份
究竟爽膚水嘅成份有咩呢?同一般水有冇分別㗎?佢嘅成分有水,同根據唔同功能嘅成份嘅水溶液,譬如維他命C,果酸等,而一啲非天然護膚品就會加入其他化學藥劑,如香料,酒精等.
網上有唔少網聲稱酒精對皮膚唔係有好大傷害,仲有消炎殺菌之用,但其實咁係大錯特錯!
的確,護膚品中嘅酒精例如變性酒精(SD alcohol),乙醇(ethanol),異丙基(isopropyl),甲醇(methanol)同埋乙基(ethyl alcohol) 都會令你用完覺得好清爽,冇痴立立嘅感覺,that's why咁多護膚品品牌,為求即時效果.
但係,我地皮膚表面嘅一啲天然屏障,本身係助肌膚吸收某啲精華素或其他有益肌膚嘅物質,例如油脂(lipids),酶(enzymes)同抗氧化劑(antioxidants) ,而為左即時清爽見效,亦令某啲物質例如視黃醇(retinol)同維生素C更易進入皮膚而添加酒精,會分解呢啲皮膚屏障,直接影響皮膚健康,贏粒糖輸間廠,咁就得不償失啦!
爽膚水小總結
所以我地揀爽膚水就應該楝不含酒精成分嘅護膚品!爽膚水有分好多唔同種類,有保濕,美白,抗痘,防敏感的舒顏爽膚水,大家可以按自己需要嚟選擇適合自己嘅爽膚水.
爽膚水就講到呢度,下次再同大家講下其他護膚時要留意嘅事,希望大家搵到適合自己嘅爽膚水同勤力用啦.


text:
The Cantonese podcast for fans of linguistics, language lovers, and Cantonese learners. This episode starts with the English and Japanese loanwords in Cantonese and talks about special features of word borrowing among Chinese-influenced languages, as well as calques and the Balkan Sprachbund.
Show notes and links available on the Cantonese page. Transcript below.
This podcast is also available on YouTube. Don’t forget to subscribe!
[intro]
以:係啊係啊係啊係啊.(苗:哦,OKOK)Wiki講㗎.Wiki講一定啱㗎.
苗:哦,原來係噉.
靳:呢個係咪intro嚟㗎,我想問.
以:係啊,呢個應該係intro啊.
苗:呢個係intro喇.
[jingle]
00:21
以:好啦,過咗一兩個禮拜啦,歡迎大家返到嚟聽新一集嘅〈絮言.狂想〉!我係以色列
苗:我係三苗
靳:我係……我係靳尼啊.
苗:你係邊個?
以:你係邊個?
苗:你係邊個?
靳:我係……我唔知啊,我係邊個……
苗:呢個係好……好深嘅哲學問題
靳:啱啊
以:噉我哋上集呢就講咗好多世界上唔同嘅語言啦,噉同埋我哋第一集呢都講咗,啊,譬如英文啊,法文啊,呢啲噉樣嘅語言互相嘅關係.噉呢,我哋由本土外望世界,由世界呢就帶返本土,我哋呢就想睇返我哋自己嘅語言啦,或者附近嘅漢語啊等等呢類型嘅語言呢,裡面嘅借詞呢一個現象.嗱,噉我哋廣東話呢個母語呢,就係一個非常非常之多元嘅語言嚟嘅.即係一嚟啦,我哋就好多譬如係的士,巴士嗰啲大家都知道嘅英文嘅借詞啦,但係同時間呢,現代嘅,尤其是香港人啦,即係我哋因為好鍾意跳出香港或者望向世界啦,所以就好鍾意夾雜咗英文啊等等唔同嘅外來嘅詞語喺我哋嘅廣東話裡面啦,噉但係呢就可能有少少爭拗喇.到底邊一啲詞語係我哋已經借咗入嚟廣東話裡面嘅一部分呢,定係有邊啲詞語係純粹我哋隨意噉樣夾雜咗啲外語喺裡面呢?
苗:呢樣嘢其實又好似有幾個方法去分辨嘅.有一呢就冇乜爭議,係大家都接受咗係廣東話嘅字啦,譬如……譬如你啱啱所講嗰啲的士啊,巴士啊,士多啊呢啲,已經有晒漢字啦,第一.第二呢,佢嘅發音係完全融入咗廣東話成個音韻嘅規則啦.噉呢,因為呢兩個原因呢,所以大家都覺得佢係……即係已經係融入咗廣東話嘅借詞啦.但係有一啲就比較新嘅詞,就可能呢,就未有漢字,或者直頭係同廣東話嘅音韻呢有少少唔對應.但係佢有時嘅意思啊或者文法上啊,已經融入咗嗰個廣東話嗰個語法.譬如如果我係download噉樣.噉呢一個我哋唔會用漢字呢嘅,通常係寫返……串返英文噉樣啦.但係呢,佢嗰個發音都已經係……即係融入咗廣東話噉樣啦.噉呢但係就有啲模稜兩可嘅情況,例如mix噉樣,譬如我將兩樣嘢mix埋噉樣.噉mix呢個ks嗰個音又屬唔屬於係廣東話嘅語音嘅一部份呢?噉有啲人拗就話唔係嘅,有啲人就話其實都可以分析做係㗎喎,噉呢個我就唔係好認識啦,噉所以我都唔深入噉講啦.噉但係呢有啲人就會拗喇,哦唔係喎,嗱,你中英夾雜之嘛,你邊係借詞呢?即係,佢哋覺得借詞就一定要係某一啲某一啲條件啦,有一個好大嘅因素就係佢係咪用漢字寫.通常……通常如果一個借詞係有漢字呢,就普遍母語者會接受佢係借詞多啲嘅.但係如果係download嗰個情況呢,即使佢嘅語音啊或者文法上可以完全融入廣東話嘅語法,譬如你話我download咗喇噉樣,download緊喇,或者直頭可以切咗一半㗎喎,話我down咗啊噉樣又得.(靳:我down咗佢.)係喇,噉正……噉down咗一定唔係……唔係中英夾雜啦嘛,你英文冇得話I downed噉樣?嘛.
以:down咗杯酒.
靳:I downed
苗:呢個係一個廣東話自己創新嘅一個特點嚟?嘛.噉喺呢一個字上面,佢就一定唔係中英夾雜囉.
以:係啊,尤其是呢,譬如喺大學嘅環境裡面啦,佢有好多啲英文字都係用慣咗,就會變咗做我哋嘅廣東話嘅音系啊噉嘅特色嘅.即係好似我哋有present啦,有呢個inaug(uration)啦,之後就grad(uate)咗啦,其實又係好難分辨到底佢算唔算仲係英文嘅一部份呢,定係其實已經係我哋內化咗呢?因為呢個問題咁難有定奪啦,所以我個人自己有個定義嘅,即係譬如話我自己喺我個blog上面寫粵文嘅時候呢,我就會話:如果係完全符合咗廣東話嘅音嘅話呢,噉我就會當係廣東話嘅一部份,我就會寫囉.噉譬如話lunch啦,譬如話「同朕check下」啦(reference to a widely mocked TVB blunder),噉我就會寫出嚟囉.但係其他我就會盡量避免囉.
靳:同埋有好多以前其實即係冇乜用漢字寫嘅詞呢,都會慢慢用返漢字寫嘅,例如話我哋講緊即係冇咁近期嘅就係「?」噉樣啦,因為佢本身就係冇呢隻字嘅,但係之後呢……「車立」呢隻字本身要分開寫嘅,噉但係呢,畀人加咗入去電腦嘅unicode入面呢,之後呢噉都可以打返出嚟喇喎,噉樣.噉係咪就係代表呢個……呢個詞由一個英文詞變咗做一個寫出嚟嘅詞,所以就唔係……即係中英夾雜,變咗借詞呢?噉樣呢個界線真係好模糊.
苗:喺唔同時期借入嚟嘅英文詞呢,都會有時有啲唔同嘅對應規則啦.譬如一啲比較舊嘅詞就通常嗰啲s尾啊,就會加咗個加咗個韻母畀佢啦,譬如嗰啲巴士啊,士多啊呢一啲,佢加咗個「si2」啊,「si6」,即係佢加咗個i音喺後面.噉呢一個係本身英文冇?嘛.噉但係一啲比較近期嘅字呢,就可以冇呢一啲噉樣嘅加上去嘅元音喎.一個可能……可能係香港嘅人普遍英文程度高咗啦,噉可能多啲人識得讀……即係佢最尾有個s字,或者最頭有個s噉樣.佢哋開始識讀啦.一個例子就係mi1si4同埋miss1,噉如果我話有個mi1si4,噉即係一個女嘅老師啦,如果話我miss咗班車噉樣,就係另一個意思啦.但係你唔可以話我mi1si4班車,或者你唔可以話嗰度有個miss噉樣.噉呢啲係……廣東話係兩個唔同嘅字嚟嘅,但係喺英文呢佢就仍然係同音字.噉所以我就覺得呢一個係另一個好好嘅原因啦,就去……去佐證呢兩個字已經融入咗廣東話,佢係變咗借詞,而唔係單係中英夾雜囉.
以:噉其實呢一啲噉樣嘅借詞或者改變呢一個借詞嘅過程呢,就喺好耐之前已經發生喇.所以可能呢其實呢,有好多廣東話,或者甚至係古漢語裡面嘅外來詞呢,係借咗你都唔知㗎喎.譬如講下蜜糖嗰個蜜字啦.你可能以為佢本身就係一個嚟自中文嘅字啦,但係唔講唔知喎,其實係……個語源呢,就係喺呢一個印歐語系裡面度嚟嘅.噉就係相當於現代英文嘅mead呢一個字嘞,或者北歐裡面嘅mjöd噉樣啦,噉就係一種嚟自蜜糖嘅酒啦.噉呢,好有趣,佢係從呢一個印歐嗰個語源開始啦,就去咗呢一個吐火羅文B,就大概係喺印歐語系最東最東嗰……啄啄嗰個位啦,噉就係相當於係喺中原嘅西邊喇.噉然之後呢,就進入咗呢一個大概古漢語左右嘅時間啦,噉之後後來就創咗呢一個蜜糖「蜜」字畀佢嘞.噉就成為咗我哋語言嘅一部份.
靳:同埋……同埋其實吐火羅文呢,我……即係我哋之後睇返啦,吐火羅文呢,其實除咗呢個蜜字之外呢,都有其他嘅語言呢,借咗返嚟.噉就即係好似有一啲又係我哋唔知係借詞嘅字啦,真係我哋用得好多嘅,例如話獅子個「獅」字啊,噉樣.噉其實都係即係由一啲我哋叫做……即係古代喺中亞嘅語言度借返嚟,噉有好多喺西域啊,或者喺中亞嘅語言,都會有一種共通嘅詞啦.噉當然而家……即係查返返去,其實直接係由邊隻文度借返嚟,其實有時已經無從稽考喇.噉但係我……我哋講緊有好多呢啲詞語,其實都係喺古代入面係一啲借詞嚟嘅,而喺依家就變咗一啲……我哋覺得呢,係咪本身已經……中文已經有嘅詞呢?噉樣.
以:噉同埋有好多都係啲嚟自所謂西域嘅詞語啦,噉因為佢哋係多音節詞啦,噉去到中文裡面呢,就嘗試為佢創一啲新嘅詞語嘅時候呢,就會……首先呢,就會用啲相同部首嘅字啦,同埋其次就會將佢變成一啲……譬如話押韻啊等等,即係兩個字之間有多啲共通點嘅一個雙音節詞啦.譬如話我哋而家講駱駝啦,就係嚟自匈奴嘅dada,或者我哋講琵琶啦,不論係木字邊(枇杷)定係兩個玉字嘅琵琶啦,都係呢啲噉樣嘅來頭嘅.噉我哋就叫做連綿詞啦.噉當然,中文裡面嘅連綿詞呢,就好多種,就唔係一定全部都係借返嚟嘅.噉但係呢,有好多呢啲地方嘅詞語,都會出現咗噉樣嘅現象.
The rest of the transcript is available to Patreon members.


text:
《消滅怪獸家長,由鼓勵生育開始》
年末年始,在所難免要見成堆親戚.喺阿嫲嗰邊,糖糖係同代人之中最大嘅,對落一個堂細佬細五年兼自細唔喺香港,然後再數落去又細多五年.食飯嘅時候,無法避免聽埋聽埋好多教仔育兒同埋教育話題.聽到姑姐叔父講小朋友啲近況,最近學校點樣點樣,從未受過香港教育嘅糖糖聽到皺晒眉頭,心諗邊係咁嫁.飯後同糖媽媽吹水嘅時候,大家都覺得有啲問題.諗唔到嘅係,我啲姑姐叔父原來已經對小朋友好好,比起喺facebook,報章雜誌上面描述嘅怪獸家長,真係小巫見大巫.
日前展現咗慈父相嘅哲學仔 aka Albert Wittgenstein Jr.同埋我家仔仔周竪峰成日同我講生仔要考牌[1],唔識教就唔好生.呢個講法聽落好似好合理好legit;諗落好似有啲唔對路.我唔信五十年前同依家嘅家長有幾大分別:只係以前一擔心血要照顧四五個甚至更多,無咁多心血時間去理咁多,想理都理唔到;而同樣係一擔心血,依家只要照顧一個起兩個止嘅小朋友,所有目光聚焦晒喺嗰一兩個仔女身上,干預嘅門檻因而降低,理得到嘅事情自然而然多咗.試諗下,四五個仔女,督促得邊個做功課,想要送佢哋學琴要俾嘅學費,都起碼係兩個仔女嘅double.呢個係一個簡單嘅resources allocation問題嚟嘅啫.
當家長理唔到咁多,仲點樣跟到咁足,點樣施壓學校追求評核成績有用啫?chur爆家長嘅resources,老師同埋仔女嘅壓力同樣會得到release.再者,生得四五六個時,又有幾多家長月入六位可以供咁多補習,買咁多exercise去操啲小朋友?與此同時,教科書貿然改版會面對大好多嘅壓力.依家年年改版,仔女都係得一粒時,買新書咪買新書囉,貴但唔覺肉痛;試下一年要買四五set書,set set都咁樣改版,俾你做家長都肯定會同佢死過.
而家長無咁得閒理啲小朋友時,小朋友會得到空間去發展自己嘅興趣,做自己中意嘅事情,無論係睇書定係玩,都會有啲得著,會覓尋到自己嘅前途,會有機會思考未來嘅出路.覺得自己讀唔成書嘅,可能會玩得出一門手藝:烹飪,木工,女紅,咩都好啦,比起資源錯配,焗人讀書,好似更有效率.到其時,邊使cut大學學位啫.依家七萬人爭萬七個學位就話太多啫;變成十五萬人爭兩萬個學位,聽落都唔過份吖♡
只要消滅得到怪獸家長,一次過解決幾個問題,一箭N雕,聽落好似幾好.唔好驚自己唔識教就唔生,唔識教更加要生多啲:到時你識教都無用,你都無咁多心血時間去教,識唔識教已經唔再重要.
(利申:唔會生.)
----
[1[ 哲學仔澄清道:精英生仔先要考牌,草根唔使,如果唔係邊有齒輪.


text:
自從 11月30 日喺 T.O.P. 開咗呢間 Pekkle Cafe 之後,間唔中都會令我有想去幫襯嘅衝動... 亦都係因為 Pekkle Cafe,我出旺角嘅次數,喺呢一,兩個月真係激增咗好多呀!今日,又忍唔住去咗幫襯喇!
可能已經開始運作咗一個多月,所有嘢都開始暢順,不過營業時間就有唔同...
11月30日嘅營業時間:
11月30日第一次惠顧時,為咗一個當時係非賣品,但係會隨烏冬附送嘅 Pekkle 玻璃奶樽,而叫嘅第一樣食品...
可能係首日營業關係,再加上係星期五平日,我估餐廳冇唸到都會有咁多人去幫襯,情況係有少少混亂,例如貨架嘅精品好多都被 fans 掃光,出餐時間頗長,而且都有少少混亂,即係例如之後點餐嘅會快有食物過早到嘅顧客,但係點嘅食物係一樣嘅.又例如,大家睇下下面碗烏冬,除咗片冬菇上面用甘筍雕刻嘅 P 之外,都係比較平平無奇,同 menu 幅相,係有少少分別.
當我今日再去時,營業時間已經改咗,而再叫番同一款嘅烏冬,個樣亦都明顯靚好咗多,連烏冬上面塊玉子,都有 Pekkle 個樣嫁!比起啱啱試業嗰日,真係差得好遠...
上下兩碗烏冬麵,同一間餐廳出品,相信亦都係出自同一位廚師之手,時間差個零月,效果係咪差好遠呢?所以話『熟能生巧』呢句說話真係冇錯嫁!


text:
不經不覺8月又過咗一個星期,大家有冇係陽光底下揮霍青春呢?夏日炎炎最好就係去海灘Chill返一夏,唔想同人撞泳衣?今次小編就同大家整理咗幾間IG Shop,咁就唔怕同人撞啦!
#HoneyBra.s
其實佢係一間內衣店,做咗好耐了,最新轉咗Account入埋泳衣同Supplement,小編今年夏天入手嘅第一作泳衣就係喺呢間店買架啦!店主仲好好傾添,大家同佢買野之餘仲可以同佢傾計架!
推薦款式:
#Honeybra純色雙肩帶bikini
小編都有回圖比佢架,呢款真係好集中,仲有好多唔同Pattern同顏色,上下身仲可以揀唔同顏色添!佢號稱同美胸神器Voda Swim有得比,而且大胸非常友好,100分!
#Honeybra深V前帶bikini
同一個品牌,前面嘅飾帶令視覺上更集中,仲有好多顏色可以揀,而且好多Size,無論大小胸都可以入手. 小編仲自己偷偷地查過佢嘅泳衣其實同係台灣買個價錢其實相差不遠,真係唔知店主點搵錢T^T
佢其實有自己嘅網站,一開始小編係比佢嘅編織包吸引,後來發現佢嘅泳衣都好特別,而且價錢唔算貴,雖然款式唔算多,但件件都好有特色.
推薦款式:
One Shoulder Bikini - Pink & White HK$288.00
Havana Lace Crochet Bikini PriceHK$288.00
#beaute.land
呢間同樣都係內衣店,其實佢係葵廣有分店,可以上去試Size,仲有隻好qq嘅貓貓店長!小編就係比下面呢一款超性感泳衣吸引咗入ig,店主不時都分享貓主子日常,好有愛啊!
推薦款式:
呢款真係太性感!仲要係配高腰褲可以包住肚肚!不過有另一半嘅女仔可以要得到另一半批准先可以著出街啦,真係令人噴血地性感.
保守嘅姐妹們係度都搵到靚款,而且呢款泳衣好修飾身材,唔同身型嘅女仔都可以Carry得好好.
大多數IG shop嘅價錢都比商場大牌平好多,不過就有唔合身嘅風險.其實大多做得起嘅IG shop店主都好Nice,買呢啲貼身衣物嘅時候記住要好好同店主溝通,咁先可以買到最合心意嘅產品.


text:
《鏟勻灣仔角落系列》
無需打開天窗...估唔到呢條小巷中嘅悠閒cafe會有個天窗可以邊歎咖啡邊曬太陽,二百%寫意!
呢度咖啡唔錯,飲咗杯細babycinno,打到好多奶泡嘅牛奶再加朱古力,奶泡幼滑,口感幾得意!
呢間小店同好多coffee shop一樣有個開放式咖啡Bar,裝修型格感覺幾溫暖!最令PND深刻係呢度可以曬吓太陽影吓偽文青系列,叫杯咖啡再食返個all day breakfast,之前有潮友問過PND嘅Bagel或者嚟份Panini先夠寫意!
雖然呢度嘅食物選擇唔算多,但食得出係小店用心整嘅!好似呢個ham & cheese panini $42 好大份吓,芝士烤到半溶,同咸香火腿好夾,panini夠熱夠脆身,食落唔膩!
Smoked salmon breakfast $78都幾大份,PND好surprise佢個croissant係烘到好香先上碟架!生菜撈勻哂黑醋,炒蛋炒得好有誠意,半熟半生夠嫩滑,三文魚唔係死咸而係甘香,配茄汁豆食好滋味ya!
Coco Expresso Wanchai
Mon-Fri 07:00-18:00 Sat-Sun
09:00-19:00
人均消費:$40-$80
@灣仔晏頓街2號地舖


text:
如果你係住喺紐約,或者將來會來紐約,而你又想睇大峽谷,但又唔想飛去西岸,就一定唔好錯過呢個文章.因為我會介紹紐約州一個叫做美國東方大峽谷嘅地方,佢就係Lechworth State Park.
響呢個兩日一夜嘅Letchworth大峽谷自由行旅程,我會用Google Pixel 4a Vlog住去影相同拍片留低旅行記錄,影片以1080p30拍攝,收音就用Instamic Pro外置收音.如果大家對呢部電話有興趣,呢篇文都應該可以俾你睇到佢嘅影相質素.
我仲會響文章尾段加入呢一個州立公園嘅資料,同埋少少遊園嘅心得供大家參考.
如果大家鍾意睇片,可以直接睇我呢條YouTube片介紹有關呢個公園嘅風景:
明明就係玩一個公園,點解叫做紐約兩天遊呢?因為由NYC揸車過嚟要五個鐘頭左右,即日來回會好趕,所以最好中途搵個地方瞓一晚,文章尾段我會建議響邊度搵酒店.
揸車會途經多個中途停泊站,差唔多日落時間太陽光顏色好柔和,就影咗幾張相,你睇到Google Pixel 4a直出嘅相真係幾靚
美國嘅貨車都係呢種屙柏文嘅類型,其實都幾鬼型.
Mount Morris Dam
當日我係由Mount Morris入口進入園區,所以第一個景點就係Mount Morris Dam,可以離遠觀望個峽谷,老實講冇乜嘢睇,可以去個廁所就繼續出發.
呢個公園好大,一般都係揸車沿着Park Rd馬路玩,今次我就由北向南玩,頭一半行程都冇乜特別,都係一啲觀景台之類嘅,但尾段會越來越正,你可以留意一下.
Gardeau Overlook觀景台
呢個觀景台唔響主馬路旁邊,要特登揸一段仔入去,所以比較少人.
可以望到呢個公園條主要河流Genesee River,但有啲遠,之後有幾個景點可以好近望到.
Tea Table觀景台
呢個觀景台就叫做Tea Table,除咗可以近距離望到Genesee River之外,開始見到少少峽谷,觀景台上面仲有唔少枱櫈,加上樹陰同廁所,非常適合來野餐.
觀景台附近都有呢啲石壆,如果你帶腳架過嚟影相,都會好方便,因為可以擺上去.
畫面左上角就可以睇到峽谷形狀
Wolf Creek
呢度仲有條河仔,好多樹陰,又係野餐嘅好地方,或者影下慢快門流水
我去嗰時係2020年8月中,水溫都唔係凍
Snake Hill Overlook觀景台
呢度開始睇到峽谷岩石嘅層次
另外呢度可以睇到好多雀鳥,有指示牌介紹唔同嘅雀仔,我當日去睇到好多麻鷹,我段YouTube片都有影到佢哋,有興趣可以去睇吓.
我就係咁,架車揸到去邊,停到邊,玩到邊,絕對係一種好hea嘅玩法!
Great Bend Overlook觀景台
個人認為呢個係觀賞峽谷最靚嘅觀景台,同真大峽谷附近個馬蹄灣有少少相似,但規模細好多.
Google Pixel 4a得一個鏡頭,唔係好夠Wide,但影出嚟啲相嘅顏色係幾好嘅
對部Pixel 4a手機有興趣可以睇下呢段開箱片:)
好,繼續遊園.條河喺呢個位會轉一個彎,呢個觀景台就係因此命名嘅.
同之前個觀景台一樣,呢度都有好多麻鷹㗎
一直往南走去到咁上下就會進入瀑布區,多咗瀑布,少咗峽谷.
Lower Falls瀑布
下瀑布係園區裏面唯一一個真係要行嘅景點,因為泊車位唔響瀑布隔離.見到呢個牌記住往左行,其實唔難行,但對某一啲美國人來講係會有啲辛苦,對香港人來講濕濕碎.
因為只不過係行呢一啲樓梯.
見到呢舊石同埋河水,代表下瀑布就喺附近.
落樓梯去石橋之前,呢個位就係影Lower Falls瀑布最好嘅位置.
拉Wide少少俾大家睇吓,反而之後條石橋冇乜嘢影到.所以行埋一邊用石壆放好部相機,Zoom埋去就啱晒
上返樓梯,再向前行少少就見到瀑布嘅觀景台,但係佢係廢嘅,因為有一大半會比啲草同個斜坡遮住,所以響之前個樓梯位影係最靚嘅.
去到啱啱嘅觀景台之後,我建議沿路折返,因為繼續向前行,雖然都可以折返返去原先個分叉路,但係要上一條超級長命斜,唔建議.
Inspiration Point觀景台
呢個觀景台一定要來,因為一次過可以睇到Middle Falls中瀑布同Upper Falls上瀑布,有遠攝鏡嘅話就係時候攞出嚟.
呢個園區嘅指示牌好清晰,介紹得幾好,段文字唔會太長又易明,抵讚.但話時話,佢呢張下瀑布嘅相究竟係點影嘅呢?知道嘅話留言話我知呀.
其實由Tea Table觀景台直到Upper Falls上瀑布,係有一條行山徑連貫住嘅,所以如果鍾意行山嘅朋友,可以跟着粉紅色標記一路行一路觀光.
Glen Iris Inn旅館
園區裏面唯一一間餐廳同埋酒店,響正Middle Falls中瀑布隔離,幾方便.
由旅館對出草地望出去,就會見到呢個畫面.可能要遷就尊貴嘅住客,中瀑布旁邊係有射燈,應該係夜晚照亮條瀑布俾啲旅客去睇嘅.因為我冇試過留到去夜晚所以冇睇過,唔知靚唔靚.
冇錢住酒店嘅,園區都畫咗呢個觀景台出嚟,俾你近距離去欣賞個瀑布,響呢個位用手機影fit晒,仲可以響石壆上面放支腳架,用手機用慢快門影到佢一匹布咁樣,又或者開慢動作去影瀑布,我就選擇咗開慢動作,我條YouTube片有得睇😅
Upper Falls瀑布
同中瀑布共享同一個停車場嘅就係Upper Falls上瀑布喇,瀑布前面有唔少觀景位俾你去影相,而瀑布上面仲有條鐵路橋,如果咁啱遇到有火車經過,應該會幾靚.
相比起中瀑布,你同上瀑布嘅距離係會有啲遠,最好有遠攝鏡頭
雖然車程有啲長,但呢個州立公園絕對值得過嚟睇吓,而且附近仲有好多其他景點可以玩幾日,呢段時間冇得出國,可以考慮過嚟玩.
Google Pixel 4a 香港人實測當Vlog相機用,我對呢部Google Pixel 4a 評價係機身細,影相靚,拍片一般般,唔夠wide,顔色唔錯.
Letchworth State Park NJ: https://goo.gl/maps/HnnpRW4o1TtwX6hy9
最後同大家分享吓4個小小心得,等大家下次嚟玩得輕鬆啲:
- 建議由南邊向北邊玩好啲,上午人少啲,睇瀑布會冇咁迫,如果你會行山玩,去到GreatBend Overlook觀景台就啱啱好5:00左右,日落時分果一度會好靚
- 下晝五點到第二日朝頭早九點入園區係免費嘅,其餘時間一部車收$10,九點前,或五點後陽光比較柔和,影相拍片會仲靚啲,但陰影會多啲.
- 雖然有好多個觀景台,但唔少景點同觀景台距離都有啲遠,淨係用手機唔係太夠,帶得Zoom嘅相機會,影到多好多嘢.
- 記住帶一對唔怕污糟嘅行山鞋,你見到我啲相都係陽光普照,其實我之後再去一次,係啱啱落完雨,行到去下瀑布嗰時,好似玩緊泥漿摔角咁樣,我朋友啲靚波鞋污糟晒.
- 如果你由曼克頓過嚟,我建議你響Corning NY搵間酒店住,因為嗰度比較乾淨,酒店多餐廳又多,而且順路.
鍾意呢段文章嘅,記住幫我分享出去,我之後仲會介紹其他美國紐約附近嘅景點,有興趣嘅話可以響Ublog或者下面嘅社交媒體follow我.
我係大男孩,下次見拜拜.
大男孩Youtube
http://www.youtube.com/hkbigboy
大男孩Instagram
http://www.instagram.com/hk_bigboy
大男孩Blogger
https://hkbigboy.blogspot.com/
大男孩Facebook


text:
最新
熱門
精選
主題
-
4間大閘蟹食店集合!米芝蓮食府大閘蟹宴+最平$368任食大閘蟹
嚟到十月初,即係食大閘蟹嘅季節又到啦!今年有好多餐廳都有得食大閘蟹,仲要唔少都推出大閘蟹放題畀大家食夠本,最平$368就有得任食,亦有米芝蓮粵菜食府推出嘅大閘蟹宴,提提大家當造時間唔係太長,想食就要把
-
銅鑼灣新開日式燒肉店 分店限定午巿燒肉套餐 + 晚巿燒肉放題
食燒肉,最緊要就係有靚肉食.之但係燒肉放題嘅話,肉嘅質素通常都比較一般.銅鑼灣新開嘅呢間燒肉放題店就打破大家對燒肉放題嘅諗法,供應4款日本直送嘅靚和牛.而且更設有分店限定嘅午巿燒肉套,同埋喺新張期內贈
-
$580起任食貓山王!期間限定馬來西亞國賓AAA級榴槤放題
榴槤控注意:又有品牌舉辦放題啦!選用馬來西亞自家果園AAA級嘅榴槤,90分鐘任食唔同品種,包括大家熟悉嘅貓山王,紅蝦,同多款時令榴槤.都係樹上熟後即日空運到香港,夠晒新鮮香甜!
-
大圍雞煲,串燒,火鍋放題 無限時任食 5款靚牛 $178起易翻本
自問胃口大,食量多嘅朋友仔,最啱就梗係食放題啦,任食先夠飽嘛.大圍有間餐廳,乜嘢都有得放題任食呀:雞煲又有,串燒又有,打邊爐都有,成晚無限時任食,重有5款靚牛任點,好易翻本!
-
元朗新開日本燒肉放題及涮涮鍋專門店 首次引入樂天澳洲和牛 最平$178起任食
呢排好多做放題同任食嘅餐廳啊,日本燒肉放題嘅代表有元朗呢間新開嘅餐廳,主要供應嚟自澳洲,美國同日本嘅和牛,其中澳洲樂天L’grow和牛更係首次引入香港添呀!喺冇得周圍飛嘅時間,仲可以食到唔同地方嘅靚牛
-
旺角悠閒風樓上café 3,4月限定優惠:加1蚊任食輕盈日本直送蛋糕
一直都聽講女仔有兩個胃,有一個係專for甜品嘅.到底係咪真?而家可以做實測啦!旺角有間樓上café,3,4月都做緊限定優惠,叫個套餐就可以加$1任食多款由日本直送嘅蛋糕!
-
灣仔新開港日韓風一人一鍋火鍋放題 任食澳洲M6和牛肉眼 仲有海鮮盤+韓式炸雞(有片)
有時一大班朋友打邊爐,去到揀湯底嗰Part好易出現分歧,不過食一人一鍋就無呢個問題喇!灣仔最近新開一間任飲任食嘅樓上火鍋店,主打一人一鍋,港式,日式及韓式嘅湯底及食物都有得揀,咁就啱晒唔同人嘅口味!價
-
將軍澳新韓燒!最平$178食110分鐘 任食海鮮,烤肉,韓式炸雞
呢間韓燒店多年前已經喺旺角開店,一向以性價比高著稱,餐廳主打韓燒任飲任食,包括燒肉,海鮮及韓式小食等~最近餐廳正式於將軍澳開分店,裝潢好有韓式風味,座位闊落,新分店首推自助吧,而且而家仲有新張優惠,7
-
九龍城$388 大閘蟹+台式小吃放題 任食多膏大閘蟹,肥美蚵仔滷肉飯(有片)
大閘蟹嘅季節又到喇!大閘蟹放題其實唔係中菜同酒樓嘅專利,九龍城呢間文青台灣菜亦加入戰場,推出大閘蟹+台灣小吃任飲任食放題.價錢就分三個級數,以大閘蟹重量嚟計,最平$388就可以食到約三至四両重嘅大閘蟹
-
牛大人火鍋姊妹店!旺角新開台式燒肉吃到飽 任食澳洲 M5 和牛,SRF極黑牛霜降牛肉眼(有片)
講到今年最紅嘅火鍋店,莫過於呢間一年就開咗四間店嘅牛大人台灣火鍋吃到飽!最近餐廳仲踩過界,同一班底於旺角開埋台灣燒肉吃到飽,除咗有超過五十款肉品及海鮮,仲有地道嘅特色台灣燒烤食物及夜市小吃,絕對可以一


text:
Jun 2017
Berlin City
其實今次去柏林都係為左老豆可以見下十幾年無見既朋友,所以無咩景點特別想去,因為以前都去左,約左佢夜晚,去完Potsdam之後就有幾個鐘時間係市區行下,無咩目的,大城市同埋先進既感覺,無Zurich咁寧靜同乾淨,好大既mall同shop.係柏林會絕對感覺到佢地有種族優越感同脾氣一般.
體驗到德國人真係好守時/規矩,因為經過左一個gallery,諗住入去睇下,不過岩岩過左opening hour幾分鐘,佢就話佢地close,無論你由幾遠黎都唔會比面你,幾得意.途中仲行過左爛左既The Kaiser Wilhelm Memorial Church.
Berlin Wall
爸爸既朋友Ludwig叔叔係個會講日文既德國人,差唔多廿幾年前佢地係日本識的,之後我地小時候去柏林都有去探佢,上一次見已經有十年,佢帶我地去東西柏林遊走,去左柏林圍牆既遺址.其實係好多地方都可以睇到圍牆既遺址,因為係好長的嘛.
之後去左河邊好多local既餐廳望下,有好多人係度跳舞,好似係隨便都可以行入去跳.
Berlin Concert hall夜既都幾靚,因為落雨所以都無去好多地方,


text:
「網絡」
依家科技發達,好多嘢都唔同咗,就好似以前約人咁,話咗幾點係邊度等就會好準時咁等對方.而家就真係好難啦,因為分分鐘一個短訊話嚟唔到就已經放咗你飛機.而去旅行嘅話,其實係應該去感受當地嘅風土人情,但係而家好多時大家都只係顧住影相,分享,機不離手.講真有時真係覺得去到一個病態嘅地步.與其大家問點解啲人無社交媒體,倒不如自己試下無網絡嘅日子!
「矛盾」
有時真係好矛盾,因為自己咁多年嘅職業都係同網絡息息相關.只不過而家最懷念嘅竟然係無網絡嘅日子!啱啱睇到一位朋友嘅文章,佢將手機入面嘅社交媒體程式刪除,而結論係世界反而好似變得更美好!其實而家信息流通得太快,基本上無時間去消化,係真定假又是都好難分辨.好多人淨係專注係網絡世界入面,其實世界咁大係唔係應該睇下四周圍嘅嘢呢?
「恐懼」
網絡到底係拉近人與人之間嘅距離定係令人與人之間嘅距離逐漸疏遠?人與人之間嘅關係係唔係淨係剩低一條短訊?當然網絡係帶俾我地好多方便,但係亦都因為咁令我哋忽略咗好多身邊嘅嘢.或者而家我哋都有無網絡恐懼症,因為無網絡就好似脫哂節,不過真係有好多外國嘅朋友都真係好少上社交媒體,而佢哋先至係認真享受生活.所以到最後都係取決於自己,不過自己做嚟行就真係難咗少少.
Also published on Medium.


text:
「深圳」
好多人知道深圳有好多電子嘢,原因係因為有好多電子嘅製造商係中國設有廠房生產各式各樣嘅產品.所以深圳有好多唔同嘅電子市場,入面真係乜都有.其實之前係大連工作,其實都有啲類似嘅市場.有時真係唔好睇佢噏噏耷耷,入面真係可以搵到一啲你諗都諗唔到嘅嘢.有時你會問係香港買咗部手機之後,啲人會點樣處置佢,相信好多時都會拆件然後去到嗰啲電子市場.
「變態」
真係好變態,竟然有一個外國人去咗深圳之後諗,自己可唔可以去搵齊一部蘋果手機嘅零件然後自己砌返一部出嚟!我相信好多人會話黐線嘅咩?邊度有可能可以自己買零件去砌手機㗎!只不過經個多月嘅努力,嚟位外國人真係係深圳搵到晒所有所需嘅零件,然後真係砌咗一部蘋果嘅電話出嚟!真係佩服佢嘅精神,而再一次證明乜嘢都真係有可能係中國發生!
「回收」
老實講砌電腦真係砌得多,但係真係無諗過真係有人會去買零件去砌一部手機.唔知佢咁樣砌一部手機要幾多錢?如果一個外國人都可以砌到嘅話,相信好多人都可以.所以有時買手機都係買全新好,因為真係唔知啲所謂嘅二手電話係唔係用啲零件砌返出嚟.不過再一次証明乜嘢都有可能,而且可以知道蘋果手機入面嘅所有嘢都係可以拆件同回收.相信好多手機製造商都未必得!
Also published on Medium.


text:
你最快嘅辭職紀錄有幾快?未返就turn down offer嗰啲唔計.
有個朋友同我講,佢試過返一份新工,負責教佢而又即將離職嗰位女同事全程黑口黑面,上司走埋嚟問佢教成點,嗰位女同事竟然好似聽唔到咁,完全唔答,然後個上司又話食welcome lunch,個女仔一句「唔去!」就起身走咗.
頭兩三日都係咁,佢覺得好難受,自己又冇做錯嘢,點解教佢個同事態度咁差呢?不過就唔止對佢一個差嘅,個女仔好似嬲晒全公司嘅人.
去到第5日,我朋友總算同另外幾位同事熟咗,咁就順便打探下發生咩事,原來個女仔之前幫公司返大陸做嘢工傷,隻手縫咗幾針,但係上司叫佢唔好報,唔好搞大件事,甚至叫佢繼續返工唔好請假,條女嬲得滯去晒勞工處之後,公司方面先至識驚;另外,個女仔好多嘢幫公司出錢都未claim到,我朋友問係咪針對個女仔?另一位同事話唔係,呢間公司好多嘢都要員工墊支先,claim錢平均搞半年,然後我朋友終於明白點解個女仔當上司同間公司係殺父仇人,總之一星期過後,個女仔終於走得,我朋友亦跟住遞信唔撈,佢哋同一日last day.
我自己最快辭職紀錄係半日,冇原因,當年好細個,喺葵涌返工,做咩position都唔記得喇,只係第一日返工先見到有熟人,係中學隔離班同學,唔熟,但認得,全朝佢都用好奇怪嘅眼神望住我,加上當年我轉工當食飯,覺得唔自在所以lunch孭袋走人.
不過我有個朋友仲快,半個鐘.佢唔知去見咗份咩證券行嘅工,最初明明係請文員,傾好晒先返工,第一日返去嘅朝頭早,有條友自稱高層話文員個位已經full晒,所以position轉咗係投資顧問,即係呃啲阿公阿婆開戶炒賣嗰種,然後我個friend剷完個高層再剷埋個HR就頭也不回咁走.
我以為自己半日已經係一個record,真係一山還有一山高.


text:
以前冇電視睇就好似世界末日咁,而作為一個不折不扣的港女,上網冇戲睇,冇劇煲,冇綜藝節目追先至係世界末日.最近睇左兩篇新聞,一篇專訪網上神秘的「字幕組」,另一篇就係講 CCTBB 唔再幫珠珠台啲電影同劇集配音,睇完真係心都噏埋?
先講 CUT 配音呢單野,先唔講配音組啲人唔同晒,我早排都覺得怪怪架喇,之前珠珠台預告播 Gotham(葛咸城),我同阿媽都好期待,蝙蝠俠前傳喎,正呀.滿心歡喜到佢播個陣,我坐定定係度,捕住係電視前面,諗住同阿媽一齊追,點知冇得較廣東話,以為個 remote 壞左,但係㩒左幾次都冇!咁逼於無奈就要聽英文睇字幕啦,但你知,呢套劇其實都多對白,一跟唔切,就 lost 左成個故仔,唔知佢做乜.一集都睇唔晒,阿媽就話,唔睇喇,聽收音機啦,就係咁,電視都冇得開.
到早幾日我先知,原來 CCTBB CUT 配音,而家淨係配紀錄片,生活資訊和旅遊節目,大佬呀,佢地係咪傻左,旅遊節目個啲都只係介紹下地方,陳述事實,講下意見,唔配音睇字幕,真係問題不大.但係劇同電影好多時要靠對白講故仔,又有文化差異,字幕你又解釋唔到咁多,放工想熄左個英文翻譯 mode 唞下都唔得,擺到明趕客啫.電視慣性收視來自於師奶s (唔知明珠台係唔係),啲阿豬媽一把年紀,又有老花,點同你追字幕呀(啲字幕仲要成日打錯字!),呢個惡性循環黎架喎!
逼於無奈都係要上返網睇算,好在呢個世界有樣野叫「字幕組」,港女睇啲韓劇韓綜都係靠佢,但我真係唔知原來佢地個運作模式咁有系統同規模:佢地啲業餘翻譯員散播係世界各地,首先有人打晒啲 transcript 出黎,然後斬件開 job 俾人 bid,搶到就開始譯,譯完有人做校對同後期製作, 有啲仲會自費租用網站或 Cloud Drive,成個生產過程全部網上進行,非常先進.我真係非常欣賞佢地嘅功勞,佢地除左譯對白,有時有專用名詞(如醫生劇,律師劇)或古裝戲,仲會附加資料,幫助你理解.上網睇的最大好處係快同埋可以 Pause,睇睇下行開又得,睇返轉頭又得,得左!
香港的電視節目質素每況愈下就人人皆知,年輕一輩一係睇黎食花生,一係就好似我咁索性唔睇,轉為上網,或寧願入戲院.想當年我由睇港劇到日劇到台劇到而家韓劇(有時睇少少美/英劇/HKTV劇),
我嘅人生本來就係咁國際化,睇黎遲啲要睇埋聖多美普林西比劇架喇.
作者妍嫣每天都懷著山區兒童的心情上班的偽 OL,決意要見證 IT 業在香港發光發亮.


text:
DSE Geog FAQs 常見問題 | 點操卷?可以放棄幾多課?讀一個elective就夠?
1⃣ 每part拎幾多分先可以拎到某個level? 呢條問題真係好多好多人問...但我想講我都畀唔倒一個答案大家😂 個問題係就算我同你講 e.g. 要啱15條MC, 咁你係咪真係控制你考試嘅時候啱咁多條?與其去諗你每part要攞幾多分,不如諗吓自己邊part可以改善做到最好好過啦.反而,我自己覺得參考番overall個cut-off (可以上DSE00到睇) 會實際d~ 2⃣ 我應該操past paper by year定by topic? 想知詳細操past paper嘅野睇番呢個系列嘅posts. 回應番條問題,其實無論你係F4/5/6,都應該優先做by-topic嘅past paper! 點解? 對於F4/5黎講,d topics都未學曬,根本就做唔到by-year嘅past paper.而F6都需要清concepts,尤其是for教得比較遲嘅課題/之前一路都冇操開嘅課題.By-year嘅pp應該等到較遲嘅時間先做,目的係為咗睇吓自己時間分配o唔ok. 順帶一提,我自己整合嘅C3 90CE-19DSE By-topic MC做緊giveaway,有興趣嘅可以睇番我上一個post🤪 3⃣ DBQ/ Essay應該揀咩topic黎答? Generally咁講,我會叫大家答phy geog嘅課題 (C1, 2, 5 (一半), 6 (一半), 7),因為phy geog d問題嘅答案比較千篇一律/冇咁大變化,變相你會容易d中marking d字眼.但human geog嘅課題並唔係唔揀得.其實真係好睇嗰年d題目嘅難易度.咁冇理由一條phy geog好難,你都照去答架嘛,做人要識變通架! 4⃣ 可唔可以放棄溫幾課? 睇吓你「放棄」嘅定義係咩.如果要選擇完全放棄某幾課,我絕對唔讚同.MC會考曬所有課題,而入面都有好多伏位,考吓你d concepts清唔清.如果你直頭唔溫,咁d MC點?MC嘅比重都唔輕架,考得好隨時救你一命!至於想半放棄某d課題 (e.g. 好多人唔鐘意嘅C3/4),我覺得最多可以放棄2個課題.半放棄嘅意思係你concepts方面完全掌握到,只係唔去記d essay先會用到嘅例子. 至於electives,我覺得兩課都一定要溫.因為DSE改制之後,dbq 同 essay都可以畀考生揀同一個topic黎答,變相其中一個應該會比另一個難.如果你讀曬兩課,就唔使驚限死自己揀某個課題而失分啦. 5⃣ 老師教得好差/自己對嗰課elective冇興趣,我應唔應該自修? 我嘅答案係唔太建議,原因有幾個.第一,你問吓自己係咪真係夠自律?如果唔夠嘅話,咁你會點?補習?第二,會唔會兼顧唔倒其他科?我諗大家本身嘅workload都唔細,再自修埋,我驚大家會chur死.第三,有d課題只係可能人地覺得簡單,但並唔適用喺你身上.例如E2我聽過唔同人對佢嘅評價,由好好到好差都有,咁如果你讀完先發覺嗰課又唔啱自己,咁咪嘥曬d時間? 不過如果你完全冇以上嘅顧慮+對而家讀緊嘅electives好絕望,你都可以自修嘅💪🏻 只要你自己覺得ok,就ok架啦,相信自己!


text:
網上世界既野我好少理.但唔好破壞我對浪客劍心呢套野既美好印象.
劍心入面一大堆殺人定活人劍既野,我地唔好講.齋講打鬥場面,係果段日子,係扣人心弦既,雖然打到最後,都係要拔刀一劍勝負,雖然到最後,都係劍心閃晒紅血咁贏,但係每次睇到果一刻,都忍唔住要大聲叫,劍心真係好乸型呀頂你個掣!果陣有邊個細個未中二病過,拎住把膠尺出九頭龍閃?
而宗次郎一直都係我既賣飛佛之一.人物立體,笑口噬噬,但殺人如麻,而且劍術高超連劍心都難以招架.外號叫得天劍,腳步身法快到個名叫縮地之術.果度既對決場面如果唔係不斷要插入宗之郎細個既 flashback ,絕對係會睇到令人唔記得呼吸既經典場面.而到最後兩個人都係空氣消失,瞬天殺 vs 天翔龍閃,奧義對奧義,講真,劍心贏不過係主角威能...
但係講痴線既奸角當然比唔上志志雄啦.條友全身繃帶,都可以咁拎霸氣,有一種弱肉強食既狂傲,每次出現都令劍心淪為配角.最後對決,佢都係以壓倒性力量撳住劍心黎凌辱,仲要走去咬劍心食佢既肉...真係好變態.千祈唔好問點解怕熱,仲要用把燒人油出火既劍,亦都唔好問,點解出紅蓮腕炸中劍心,又唔會炸親自己.總之睇得過癮咪得囉.其實唔係佢自己打到OT,自己全身燃燒自焚,其實劍心一早已經輸左啦.
所以講番其實劍心個角色我無咩特別感情.偽毒仲娶埋小薰就係必須死.就算係,係都崇拜佢師傅啦.型到龜裂.講下講下,好想拎番晒出黎重溫一次.以前既動漫真係唔知點解可以咁好睇.LOL


text:
乜嘢叫做天生嘅車模材料呢?以現今南韓車模界嚟睇,要成為人氣車模嘅條件必須要有索樣,前凸後趷身材同纖腰,加埋一對長腿就最好.但講到先天具有模特兒質素嘅話,仲要有一樣,就係夠高挑,好似模潘紫熙正正係完美嘅體現,成為車模女神.
唔少人認為模特兒唔一定要樣靚身材正,最重要係夠高挑同有長腿,而隨住車模崛起,唔少人反而覺得樣貌同身材先至係重點.不過如果想成為全面嘅模特兒,始終身材高挑會着數啲,好似喺南韓首爾出生嘅潘紫熙咁,唔單止擁有迷人樣貌,一副火辣身材更係令人心跳加速,佢仲有一項令女士們羨慕嘅先天優勢,就係擁有178cm高挑身材,加埋一對修長美腿,穿上高踭鞋嘅話,簡直係鶴立雞群.
事實上,潘紫熙早已立志喺模特兒界發展,高中畢業後便入讀同德女子大學主修模特兒系,接受專業訓練兼修讀藝術課程,2014年以新進模特兒身份出道,引嚟唔少人注目,同年佢又以車模身份喺釜山舉辦嘅國際車展登場,雖然當時佢嘅衣着唔係好性感,但係憑住亮麗嘅外形吸引一眾攝影師及現場人士嘅目光,名副其實係一鳴驚人.不過,紫熙坦言對當日嘅演出並唔滿意,覺得自己嘅表現太過拘謹,強調以後唔會再犯上同一個錯誤,可見佢對自己嘅要求相當高.
經過呢次大型演出之後,紫熙嘅知名度大大提升,不過大家都估唔到,佢跟住落嚟竟然唔係主力喺車模界發展,反而轉戰攝影及時裝模特兒界,先後為多個服裝品牌及時尚雜誌拍攝照片.其實紫熙呢個決定一啲都唔出奇,皆因佢嘅夢想係成為一位國際級時裝模特兒,而憑住一副標準嘅模特兒身材,佢成功成為著名嘅平面時裝Model,遺憾嘅係一直未能獲得行天橋騷嘅機會.
唔知係咪因為呢個原因,令佢又改變決定,2015年佢再次以車模身份登場,呢次佢以性感低胸大露背迷你裙造型示人,終於讓大家見識到呢位女神級模特兒前凸後趷嘅誘人身材.及後佢又以賽車女郎身份喺賽事上現身,呢次嘅演出令佢紅遍網絡,事關當日佢身穿一套超火辣嘅賽車女郎制服,一對修長美腿夠晒養眼,胸前深溝更係睇到男士們流晒口水.紫熙嘅人氣愈嚟愈高,工作亦愈嚟愈多,接住落嚟先後以Show Girl同展銷女郎等身份喺電競,電子產品,名牌產品等嘅大型活動中出現,而佢每次亮相總會成為鏡頭爭拍嘅焦點.
有人覺得奇怪,點解紫熙好似放棄咗時裝模特兒嘅夢想呢?佢坦言一直以嚟都冇放棄過,只係覺得如果要成為一位人氣模特兒,唔可以局限演出空間,而透過多方向嘅發展能夠令更多人認識到佢.
簡介:潘紫熙不但樣靚,仲身材火辣又高挑,不過佢一直都冇刻意展現誘人三圍,如果大家想欣賞多啲紫熙嘅性感寫真嘅話,就要Click入呢個網站喇!
網址:http://cafe.daum.net/Ringhee
出生地:首爾
身 高:178cm
三 圍:35-24-35
撰文:魂


text:
返工之後,同同事見面仲見得多過屋企人,若果大家做嘢唔夾會好辛苦,但如果遇到好同事就真係好幸福喇!不過,同事相處之間仲有好多嘢要留意㗎,尤其是以下呢幾個「職場禁忌」反而幾熟都唔可以傾,否則只會傷感情!
「你揾幾多人工啊 ?」
同事之間,人工係永遠不能觸碰嘅話題.一旦知道彼此嘅人工有幾多,有機會引發矛盾.對於每個人薪金唔同,老闆有佢嘅準則,但係一定會有同事認為自己付出得更多,點解自己唔係拎高啲嘅人工.免得有比較,呢啲錢財話題都係唔講好過講!
「唉我想轉工啊…」
喺職場路上有總會有想辭職或者轉工嘅諗法,但係呢啲話題最好都係搵公司以外嘅朋友傾.如果比同事知道你有想轉工嘅念頭,人哋都未必想同你傾公事,因為佢哋會覺得你遲早都會走.如果想轉工,最後搵唔到留返喺公司就尷尬啦!
「喂,你有冇聽講呢…」
以為同同事熟就可以講下是非?公司八掛是非嘢唔好隨便亂咁講,免得對方覺得你係是非精反而同你疏遠你.而且被貼上標籤,自己係公司嘅聲譽都會受影響.如果真係好想傾下八掛,最好都係搵個信得過嘅同事.
小心駛得萬年船,同事之間幾friend都好,一講中上面啲禁忌話題就返唔到轉頭喇~要傾得開心,都係搵返啲安全話題好過~傾扮靚心得實冇問題啦!試下用肌美精超滲透立體面膜,3D剪裁加超濃精華,為肌膚瞬間補水,第日皮膚靚到同事都實好有興趣你用梗咩mask姐!


text:
今時今日已經喺smartphone當道,傳統手機out嘅時代,有冇發現行喺條街,無論男女老少幾乎人手一機,而幾乎都喺smartphone,連最近啱啱上市最新嘅smartphone,竟然出現喺孭住書包返學嘅學生手上,月薪同部機錢一樣嘅打工仔?
到底邊到嚟咁多錢?
貴到肉痛但仲喺有大把人買嘅smartphone,咁貴嘅手機點解佢哋買得起,又或者佢哋就算傾家蕩產都想要一部?
我諗喺每個人都認為自己值得擁有最好~就好似我哋追星,追流行一樣,
手機不再只喺部機,而喺一個人身上嘅配件,裝飾品.
因為smartphone喺現今社會已經好普遍,而家手機已經帶有流行指標嘅意義,意思啫喺只要我有咗部最新嘅手機,我就是拍得上潮流嘅fashion people~
沒錯 ! 大家的確拍上潮流啦~
但令人瘋狂嘅喺,你追流行嘅唔止喺一部,市面上仲賣各種唔同花臣創意禮物配件,例如手機殼,手機防塵塞,手機吊飾等等,如果今日你想走cute style,換上迪士尼手機殼,插上米奇嘅手機防塵塞,行喺條街嘅妳就是可愛教主.
咩意思呢?
而家手機好似衫D配件咁可以隨便搭配,想展示點樣嘅自己,當然喺第一外觀嚟落手,算喺同人say hello話,「hi~我是個點樣嘅人」算喺另類嘅自我介紹方式囉~
如果將呢個觀察放喺人際關係嘅經營上面,或者可以教你從一個人身上嘅行頭配件嚟判斷佢嘅喜好,性格甚至價值觀等等,呢D都可以幫你開話題,要點樣應對,或者過時過節諗諗送咩禮,要點樣投其所好之類.
返番主題,我哋追求嘅流行唔止喺件嘢上面嘅知名度,更加喺一種心靈上嘅滿足,咁當然唔好問佢哋願意用幾多錢買滿足,而喺再多錢都要滿足自己心靈~
講到呢到~
腦入面即刻浮現好多可以做好人情嘅創意禮物啦,只要抓準人性,就唔驚冇人收啦!


text:
Melvita 有機玫瑰果高效抗氧水油亮肌液 50ML
- Regular price
- HK$219.00
- Regular price
-
- Sale price
- HK$219.00
- Unit price
- per
一入秋冬一定唔可以無呢枝!特別係冬天上妝前用,會令之後上妝更貼!一到冬天我就早上唔止用toner, 要用埋呢枝先得.之後再用精華面霜個保濕力真係提升咗好多 💪💪 .
.
.呢枝野我第1時間係諗起clarins枝double serum. 不過呢枝係類似肌底液,用於精華前令皮膚水油平衡同稍後塗抹既護膚品更加吸收. 呢枝質地係比clarins枝double serum更加輕盈! 佢上層係玫瑰果油,下層係玫瑰花水,用前搖搖佢再噴上面. 即時效果係塊面好soft好保濕啊!!玫瑰花水係有保濕,鎖靜皮膚功效,而玫瑰果油係有抗氧化同均勻膚色美白功效.呢類水溝油既護膚品我覺得保濕係做得特別出色,畢竟有加入油既成份.如果係偏乾肌,唔單止可以當佢係skincare, 妝前用佢亦一流,令之後上底妝更貼同無咁易因水油唔平衡而咗易出油!滋潤保濕度都勁好.玻璃樽身兼帶有淡玫瑰香味😍😍 .


text:
講咩?個肥仔囉咪.
真係好撚煩,蘋果日報呢類咁既仆街報紙講完一日又一日,講夠未唧?喂,好大新聞咩?所謂「中國第一肥童來港求醫」,關人叉事咩?
不過算啦,大家都習慣左蘋果係仆街架啦,跟紅頂白,咩「八十後百萬年薪」咁既濕鳩野都做頭版,就知道呢個係咩報格.
呢類「睇人仆街」新聞,大把香港人中意睇,蘋果唔賣其他報紙都會賣,香港係deserve有呢類報紙,都唔可以怪晒佢.
無錯,見到呢位盧志豪小朋友我都覺得好眼寃.但我唔係怪個細路,最仆街既呢,其實係個肥仔既老豆老母.
頂佢個肺,個仔得五歲就搞到佢一百四十幾磅,BMI去到53.3.到而家肥到可以羅全國金牌啦,就周圍帶個仔求醫為名,招搖為實.死話個仔係有病,自己喪質個仔食野又提都唔提.
我想問阿盧生盧太,你地咩居心?你係咪覺得自己好威?
大佬,你地要出位就自己除衫裸跑啦,個仔係咪你地親生架?你有冇諗過佢既感受?呢一刻佢係食得好過癮呀,但係佢一大個D,肯定怨到你仆街呀話俾你聽!
健康唔駛講啦,仲有個樣呀!你地知唔知「肥是原罪」呀,佢而家唔係一般既肥,係肥撚到個醫生想摷佢粒蛋蛋出黎check下都摷唔到呀陰公!
以前聽過個故仔,有個老母縱容個仔細個偷野,後尾個仔愈偷愈勁,最後俾人捉左判死刑.臨行刑之前,佢話要同老母咬耳仔講d野,結果真係一啖咬甩左佢老母隻耳仔!佢個仔滿口鮮血,好似黃秋生咁lur左隻耳仔話:「點解當日你要縱容我?」
養不教,父母之過.為人父母,正常成年人,唔教仔女點先係正確飲食之道,唔同個仔女去做多d運動不突止,仲要係咁縱容佢食完又食.盧生盧太,我勸你地珍惜下而家隻耳仔仲黐住個頭既日子啦.
愈諗愈心寒,其實而家好多父母都係唔好得好多.
係咁質自己仔女食野,食到成個肥西咁,仲以為好撚得意.大家眼寃廢事出聲咋話俾你聽.
個仔女明明唔中意學呢樣學果樣,完全冇尊重佢既意願,質到佢個schedule full到七彩,搞到個人冇晒童年.
你地以為自己咁叫愛佢?醒下啦!
原來我地個社會,到處都係盧生盧太.


text:
妙福缘酒店管理-http://www.miaofuyuan.com
一,沙拉吧6Tl酒店管理_餐饮管理_酒店客房管理_酒店管理知识-奇筷餐饮管理
西生菜6Tl酒店管理_餐饮管理_酒店客房管理_酒店管理知识-奇筷餐饮管理
紫椰菜6Tl酒店管理_餐饮管理_酒店客房管理_酒店管理知识-奇筷餐饮管理
玉米粒6Tl酒店管理_餐饮管理_酒店客房管理_酒店管理知识-奇筷餐饮管理
圣女果6Tl酒店管理_餐饮管理_酒店客房管理_酒店管理知识-奇筷餐饮管理
二,汁类6Tl酒店管理_餐饮管理_酒店客房管理_酒店管理知识-奇筷餐饮管理
千岛汁6Tl酒店管理_餐饮管理_酒店客房管理_酒店管理知识-奇筷餐饮管理
法汁6Tl酒店管理_餐饮管理_酒店客房管理_酒店管理知识-奇筷餐饮管理
三,寿司吧6Tl酒店管理_餐饮管理_酒店客房管理_酒店管理知识-奇筷餐饮管理
蟹籽寿司6Tl酒店管理_餐饮管理_酒店客房管理_酒店管理知识-奇筷餐饮管理
四,鸡尾小吃6Tl酒店管理_餐饮管理_酒店客房管理_酒店管理知识-奇筷餐饮管理
意大利萨拉米肠配蜜瓜6Tl酒店管理_餐饮管理_酒店客房管理_酒店管理知识-奇筷餐饮管理
手指三明治6Tl酒店管理_餐饮管理_酒店客房管理_酒店管理知识-奇筷餐饮管理
小餐包6Tl酒店管理_餐饮管理_酒店客房管理_酒店管理知识-奇筷餐饮管理
奥儿良烤翅6Tl酒店管理_餐饮管理_酒店客房管理_酒店管理知识-奇筷餐饮管理
五,自助热菜6Tl酒店管理_餐饮管理_酒店客房管理_酒店管理知识-奇筷餐饮管理
美极大虾6Tl酒店管理_餐饮管理_酒店客房管理_酒店管理知识-奇筷餐饮管理
炭烧猪排6Tl酒店管理_餐饮管理_酒店客房管理_酒店管理知识-奇筷餐饮管理
泰式鳄鱼尾6Tl酒店管理_餐饮管理_酒店客房管理_酒店管理知识-奇筷餐饮管理
磨菇汁溜西兰花6Tl酒店管理_餐饮管理_酒店客房管理_酒店管理知识-奇筷餐饮管理
法式鳕鱼排配荷兰汁6Tl酒店管理_餐饮管理_酒店客房管理_酒店管理知识-奇筷餐饮管理
菠萝咕老肉6Tl酒店管理_餐饮管理_酒店客房管理_酒店管理知识-奇筷餐饮管理
黑胡椒什锦炒乌冬6Tl酒店管理_餐饮管理_酒店客房管理_酒店管理知识-奇筷餐饮管理
西班牙海鲜米饭6Tl酒店管理_餐饮管理_酒店客房管理_酒店管理知识-奇筷餐饮管理
六,TeaBreak西点类6Tl酒店管理_餐饮管理_酒店客房管理_酒店管理知识-奇筷餐饮管理
草莓慕斯6Tl酒店管理_餐饮管理_酒店客房管理_酒店管理知识-奇筷餐饮管理
美式芝士蛋糕6Tl酒店管理_餐饮管理_酒店客房管理_酒店管理知识-奇筷餐饮管理
什锦曲奇6Tl酒店管理_餐饮管理_酒店客房管理_酒店管理知识-奇筷餐饮管理
布朗尼6Tl酒店管理_餐饮管理_酒店客房管理_酒店管理知识-奇筷餐饮管理
提拿米苏6Tl酒店管理_餐饮管理_酒店客房管理_酒店管理知识-奇筷餐饮管理
绿茶慕斯蛋糕6Tl酒店管理_餐饮管理_酒店客房管理_酒店管理知识-奇筷餐饮管理
七,水果6Tl酒店管理_餐饮管理_酒店客房管理_酒店管理知识-奇筷餐饮管理
进口火龙果6Tl酒店管理_餐饮管理_酒店客房管理_酒店管理知识-奇筷餐饮管理
西瓜6Tl酒店管理_餐饮管理_酒店客房管理_酒店管理知识-奇筷餐饮管理
哈蜜瓜6Tl酒店管理_餐饮管理_酒店客房管理_酒店管理知识-奇筷餐饮管理
圣女果6Tl酒店管理_餐饮管理_酒店客房管理_酒店管理知识-奇筷餐饮管理
橙子6Tl酒店管理_餐饮管理_酒店客房管理_酒店管理知识-奇筷餐饮管理
苹果6Tl酒店管理_餐饮管理_酒店客房管理_酒店管理知识-奇筷餐饮管理
八,饮料6Tl酒店管理_餐饮管理_酒店客房管理_酒店管理知识-奇筷餐饮管理
100%纯橙汁6Tl酒店管理_餐饮管理_酒店客房管理_酒店管理知识-奇筷餐饮管理
英伦果香红茶(热饮)6Tl酒店管理_餐饮管理_酒店客房管理_酒店管理知识-奇筷餐饮管理
100%纯葡萄汁6Tl酒店管理_餐饮管理_酒店客房管理_酒店管理知识-奇筷餐饮管理
热咖啡(热饮)6Tl酒店管理_餐饮管理_酒店客房管理_酒店管理知识-奇筷餐饮管理
服务提供:1,服务员25名现场厨师5人6Tl酒店管理_餐饮管理_酒店客房管理_酒店管理知识-奇筷餐饮管理
妙福缘酒店管理-http://www.miaofuyuan.com


text:
周奕瑋再帶隊去東京 新一輯《周遊東京》食買玩住樣樣齊
大台旅遊節目《周遊東京》上次播完第一輯,唔少網民都有讚內容夠貼地,今次周奕瑋再去東京拍攝新一輯節目.內容再次加碼,而且仲講到明唔會翻炒舊野,包保全部都係新地方新餐廳添!
節目星期一晚(5/11)播出,介紹左上一輯睇得未夠喉嘅內容,例如A5和牛燒肉放題,當中仲有12款稀有嘅和牛部位,就算聽到個中文名都未必知或者未必食過.
超豪華魚生飯,Jarvis話呢個係佢留學時就已經幫襯,店主婆婆仲見係佢先應承拍攝添!當中個碟連埋個鯛魚頭上枱嘅雜錦刺身,真係太誇張!唔mark定下次
都對唔住自己.
平食高級日本生果,Jarvis介紹左超高級的提子品種「Ruby Roman」,市價一粒竟然要差唔多3千蚊港幣!不過Jarvis有平食貼士,就係買店家特意剪出黎嘅散
裝提子,同樣貨色但平好多倍嘅價錢.
另外Jarvis仲去埋第一輯時因為落雪而拍唔到嘅高空歷奇體驗打卡.睇見佢喺高空咁行黎行去真係腳都軟,不過就啱晒一班鍾意玩刺激活動嘅人喇!
而上一輯最有話題性嘅100Yen搶衫活動,今次都有加碼,帶大家去左個500Yen限時搶衫放題,今次唔只burberry頸巾,竟然仲有LV袋搶添!
除左呢啲內容,黎緊播出嘅集數仲有唔少食,買,玩,住系列.
雞蛋放題
Jarvis去咗一間雞蛋專門店,品嚐日本人最鍾意嘅生雞蛋拌飯,餐廳有超多款唔同雞蛋任均選擇,Jarvis就話自己嘅心水No.1係柚子雞蛋,食起上黎真係有柚子味
咁話.而且餐廳菜單仲係放題黎,生雞蛋同配料都任食,而主廚更加係名「品
蛋師」,估唔到食生雞蛋拌飯都可以食得咁專業.
原隻龍蝦拉麵
另外唔少得必食嘅拉麵推介,Jarvis推薦呢碗原隻龍蝦拉麵,成隻龍蝦放喺碗麵上面,真係令人沒法抗拒.就連Do姐早前聽完Jarvis私下介紹,去東京食過之後
都話正!而最重要係食完留返啲湯,另外order埋個意大利飯結尾,小編睇到相都流晒口水.
Glamping親親大自然
去東京食野當然吸引,除此之外,Jarvis仲去左日本近年好hit嘅Glamping,親親大自然之餘,更學下東京人點樣離開鬧市,感受慢活態度.
拜見元祖teamLab
網民大推嘅teamLab,元祖版teamLab到底有幾吸引,有幾多野睇?成日聽人講影相表達唔到個種震撼,又期待下Jarvis會點介紹呢個hit爆全球嘅地方.
日本都有「降魔的」
Jarvis親身體驗日本版「降魔的」,的士司機搞靈探團,帶你遊東京講鬼故,唔通東京鬧市都有鬼?會唔會係大家次次去東京都必去嘅地方?
觀眾撐《周遊東京》載譽歸來
《周遊東京》拍完一輯又一輯,上次介紹完冬天嘅內容,今次就主攻夏天.咁快可以有新一輯,其實都係因為節目內容夠貼地夠實在,幾乎都係睇完會想
mark底下次自己去嘅地方.
對於得一個禮拜假,又想食得正,玩得好嘅香港人黎講,真係成個行程跟住去都得.
另外Jarvis都好有網民心,喺每晚節目播出之後,佢都會將節目內容放上自己facebook fan page,上去cap底啲餐廳名同地址,下次就可以跟住去食買玩喇!


text:
2016年4月22日星期五
Kloster Markt
睇宣傳單張知道Maria Taferl有個Kloster Markt (修道院市集).Maria Taferl只係離維也納一個鐘車啫,咁就去八吓啦.
似乎好多人嚟呢度襯墟.車只可以泊鎮嘅外圍.
鎮中心已經有啲檔口,都係賣火腿,芝士之類,唔影喇.
教堂前先係個正式market. 因為啱啱完咗個彌撒, 人山人海,好多人呢.
其實賣啲嘢唔多吸引.
木碎枕頭.唔知係咪松木呢,好香㗎.
Made in孟加拉嘅籃.
山下就係多瑙河.
呢度我估我嚟過兩次,但係冇印象入面係咁靚.
可能呢度好多善信,早上有幾個彌撒時段.我喺最後嗰個完咗出嚟,出面人潮已散晒.
而賣修道院產品嘅檔口只係相中嗰幾檔.多數都係賣酒,唔影lu.
臨走時飲咗個啤酒湯,入面超多洋蔥.個brezel就超硬.2.8歐以我呢度標準算係平.
26 則留言:
有無買番個枕頭?回覆刪除
中日韓都好興木碎枕,仲有唔同樹種既木碎, 有醫療作用.回覆刪除
真係好熱鬧喎啊.回覆刪除
啤酒湯,如何煮?回覆刪除
滾起時啲咁多嘅酒精都揮發晒,我估係冇酒味,得洋葱湯一樣?回覆刪除
呢度最吸引我,係見到河個遠景回覆刪除
有market 行我最啱,上到高山,風景好靚.回覆刪除
你講嘅啤酒洋蔥湯,如果你記得話,我都有整過同喺日誌post過…回覆刪除
除了有落啤酒外,我仲知有落黑啤呢!
木碎枕頭係咪buckwheat pillow?我成日都想買,聽講可以減少頸痛,改善脊柱,不過缺點係好嘈喎,你一郁啲buckwheat會發出聲音 :p回覆刪除
教堂靚,山下河景亦唔錯喎....回覆刪除
HK依家食嘢越來越貴,漸漸覺得你果邊反而唔太貴
修道院市集?賣D野同其他市集有乜唔同?回覆刪除
啤酒洋蔥湯是否有苦苦地0架 ?回覆刪除
@@講得啱...教堂的外表真係估唔到內裡咁華麗~~~~回覆刪除


text:
係學生年代嘅時候,學生妹只會諗去邊度慶祝,又幾點鐘係社交網站出Post晒命,幾點放Dinner相上好,幾點放禮物相上去好,內文寫乜好,Hastag寫乜好?加多幾句獨有英文就更加好.至於學生哥當然係諗,點樣用最低Budget,去滿足女神嘅要求啦.
但去到成年人返工嘅時候,大家已經唔係諗點樣慶祝先,係先望望個年曆表,究竟2月14係平日定係假日先?跌左落星期六,日都Ok,起碼唔洗對同事,但星期一至五就大件事了,女人俾人知無花收咪好樣衰?應該咁講,係其他女同事有花收,自己無花收嗰陣就真係好樣衰!又或者咁講,連公司件油炸豬扒都有花收,自己無花收嗰吓就真係想捐入廁所個馬桶入面個窿.
至慘係香港啲廢男人,成日問女朋友仔需唔需要送花去佢屋企?咁女仔梗係答「唔洗啦,咪晒錢啦……」,但唔知點解香港啲廢男人真係會信唔洗,結果每年2月14朝早,全公司個個都收到花,即刻要Whatsapp個男朋友,快啲送花嚟.
所以每年情人節旺角花墟朝早,都會有一大堆男仔係度揀緊花,而呢堆男仔就係一班以為真係唔洗買花送去女朋友公司嘅「毒男」.
一般OL就話有男朋友啫,但老姑婆女上司又點會有女朋友呢?見到Office出面成班妹妹都有花收,嗰陣葡萄味真係由佢個經理房傳到去Reception.自己又無男朋友,結果咪要自己出手訂囉.根據香港非官方紀錄及統計,有一名肥腫口臭老姑婆,竟然連續5次俾人踢爆自己送花俾自己.
第一年:送花人係自己名
如果各位男士有訂過花,就梗係會係送花人填上自己個名啦.老姑婆第一年竟然係收花人同埋送花人都寫左自己個名「Mary」,哈!大家都知送卡人嗰隻卡貼係當眼位置,全公司一見到,送花人同收卡人個名係同一個名,即刻忍唔住笑左出嚟,結果當然成班OT啦.
第二年:改左名後仍出事
今次Mary姐梗係唔會將自己個名寫落送卡人到啦,送卡人改左名叫乜呢?總之係男仔啦,重點唔係呢度啦.當Reception姐姐一知道阿姐有花收嘅時候,已經忍唔住笑出嚟!係,張卡送花人個名係男仔名,但一般卡,除左要填送卡人嘅名之外,仲要填聯絡電話,阿姐竟然填左自己手提,結果嗰日所有花都Hold咗係Reception,唔敢送入去Office.
第三年:改埋電話號碼都係出事
今次個電話號碼梗係重點啦,當然唔再係阿姐嘅電話號碼,同事用133打去,都係男人聽喎.莫非阿姐真係有男朋友?我同你可能信,啲同事就一定唔信.結果係Facebook 搜尋吓個送花人嘅電話號碼,有個同阿姐同姓嘅男人,但又無乜相,結果搵左個乞人憎嘅同事facebook add落去,結果對方接受,睇返Facebook啲相同資料,原來係阿姐嘅細路.至於呢位乞人憎嘅同事結果如何?當然同董伯伯嘅8萬5房屋政策一樣,已經唔存在喇.
第四年:無送卡人無電話都係出事
呢次Reception姐姐搵唔到任何送卡人資訊,就咁有個哥哥送上嚟,話係送俾Mary之後一支箭就走左.咁啱送花時,阿姐同一班同事開緊會,同事收到Reception姐姐嘅Whatsapp 群組通知,大家都唔知點好.估都估到9成9又係老姑婆自己文花俾自己,但今次一樣送卡人資料都無,點樣查證好呢?
結果開開吓會嗰陣,阿姐電話係咁響,響到阿姐忍唔住出去接.原來咁啱有個新入職嘅同事又叫Mary,Reception姐姐唔清楚束花係送俾邊個Mary,衝左出門問送花嗰位哥哥,收花嗰位Mary小姐姓乜,送花哥哥都唔清楚,打左返公司問.咁相信大家睇到呢度,都明白點解老姑婆電話係咁響.
第五年:阿姐真係收花
其實啲資深公司元老都商量緊,不如大家夾錢買花送俾老姑婆啦,可能哄得佢開心有得早走呢,但係民主投票下,花生友佔多數,結果大家決定唔會夾份買花俾阿姐,今年繼續等食花生.
今次公司已經搬左去另一個Office,無Reception,所有件都係直送入Office.突有人行入嚟話送貨,仲指明係公司執行董事Mary姐個名,成班同事即刻作法,金田一加福爾摩斯上身,諗下點樣破案.但阿姐個反應話俾我哋知,呢件貨唔係佢自己買俾自己,因為佢聽到同事話有貨收,開頭一面呆滯,之後成個人衝出房睇下有咩收,老肥婆跑步,真係生平少見.
(圖片來源:網絡)
講返主題,今年唔再係鮮花喇,係一件貨,用超靚花紙包住,係朱古力?係汽球?係手錶?係頸飾?全部同事都好緊張!大家圍住阿姐,等阿姐開出嚟究竟係乜……結果係花,唔係普通花咁簡單,係西蘭花!情人節阿姐收西蘭花!唔需要問邊個送,唔需要問阿姐得罪乜人,各位同事只需要打電話,取消今晚晚飯嘅Booking.
至於今年情人節係點﹖今年情人節係星期三……點解又係平日嚟……


text:
真道 (全名香港華人基督教聯會真道書院)係其中一間有開辦IB課程既直資學校 (唔知IB係乜,參考下升小術語),而且係咁多間開 IB既學校中最平 (又稱平民IB).但起初報考呢間學校唔係因為佢有IB,而係從好多唔同用家聽到呢間係happy school -或者係我既定義 – 唔chur school,希望阿囡入到既話係真係會學得開心.
交通
面試係5月20日星期六早上進行.我地搭地鐵去到調景嶺站A1出口,一出門口望左手邊都已經可以望到間學校:
一路沿住條路行十分鐘左右去到嶺光街左轉就到.
真道其實有兩個校舍,嶺光街既第一校舍即係小學部校舍.中學部校舍其實都好近,記得睇清楚佢係去邊度interview (不過我段估唔會叫你去中學部既).
真道面試內容
由於係第一次面試淨係考小朋友,內容都係靠唔同家長報料同埋阿囡share返:
- 拋接豆袋:呢個好似玩左2,3年,阿囡話自己拋得好好.有個同學個阿媽話佢個囡一野拋左去阿sir塊面度,佢自己仲好proud咁覺得自己好準 (誤)
- 寫自己個名:之前知道歷屆第一次面試都有考寫中英文名所以無論幼稚園同埋我地都有train阿囡寫.考完出黎個個同學都話寫左中 + 英文名,但阿囡堅持話老師淨係叫佢寫佢name tag上既名 (好似係英文),唔駛寫晒
- 畫畫:又係歷屆都有考既題目;已經叫做有叫阿囡練習下,但無奈佢係抽象派既大師想改都改唔黎,所以無法唯有隨緣.阿囡話副晝老師係由佢地自己畫,無比題目
就咁聽完幾個同學家長既料,感覺佢地其實係考小朋友有無聽清楚指示去做:例如寫名 – 因為年年都考,而且有人上午考先,我地幾個家長懷疑佢地安排有d唔一樣等你無得prep定,同時考小朋友有無思考同留心,定係背左家長幫佢prep既答案.
面試結果
其實一開始對阿囡面試小一相當擔心,因為阿囡一向好慢熱,係呢d咁需要短時間內show time既場合絕對唔係阿囡所擅長.不過第一間去in既真道過左2個月(7月11日) 就有好消息:阿囡順利入到真道第二次面試 !
除左改變左我對阿囡慢熱呢個弱點既想法,更加令我同老婆緊張起黎 – 因為呢次輪到我地要溫書了!


text:
昨網上流傳疑似消防爆出對近月多宗屍體發現案的疑點,以下為轉發內容:
好我講返嗰日同我男友傾嘅被自剎疑點,好長篇😅
疑點1)佢話佢做左消防船十幾年,近幾個月發現嘅浮屍已經係佢做10年嘅總數😔
疑點2)佢話以前不嬲水警都唔會做執body 嘅工作(因為佢地懶,試過响附近都只會鈎住件body 等消防黎執)其一因為消防船有塊尾版可以放下後成件body 產上船,而水警船係唔可以咁做,只可以彎腰用手執好可能會令到成件散晒就大鑊有排搵,所以一般都會等消防黎做,但最近就水警搶着做,同佢哋鬥快到現場爭住執🤔
疑點3)之前如果有body 執到後,水警都唔多理,有時話放响水警基地佢哋都立即call 救護車接走,但近排水警主動接手話等佢哋處理,又忽然勤力左🤔
疑點4)以前如有body 都一定有原因,即會有人報警例如(有船p有人報失足搵唔到or 有人目擊有人墮海等),消防就會收到call 要做一個叫海面搜索,要做三更即62小時,在做搜索時通常body 就會响30個鐘左右浮面,但近排嘅body 全部都冇人報,全部都冇出過海面搜索,就已經發現body,即沒有原因的🤔
疑點5)即剛發現海怡半島對開body,長知識時候,以我男友同佢D同事嘅經驗,如果真係浸死的,人係會30個鐘左右先會浮面,因為人體內有大量細菌,死左之後會發酵而做成空氣令死者浮,但在海浸左30多小時後人就會腫脹,軟晒林晒連5官都變晒,但海怡發現果個問過執果個同事,佢話新鮮5官仲好完整,即係話唔係浸左好耐,可能4-5個鐘,但點解浮面呢,佢哋話有可能一早死咗所以一早已經發酵左,身體已經有空氣,所以未變形已經浮面🤔
疑點6)其實所有消防同水警夜晚好少會出海,除非接到call,巡海只會係日頭做,通常夜晚會泊好响水警基地或海事署,但近排佢有同事話見到水警夜晚車住一船7-8個人,另一隻一個人出海,唔知佢哋做咩但佢地消防冇收到任何call,但水警基地同佢哋消防泊海事署距離太遠睇唔清楚🤔
佢有同事話要買部iPhone 11
可以遠距離影住同要望住水警果邊,睇吓佢哋有冇做衰嘢😂
📣📣以上嘅對話唔可以傳出去,因為佢哋冇任何證據,會好麻煩,但消防果邊好多人都有懷疑


text:
[港超球員巡禮系列] : 告別「菁英盃」 -- 鄭子森決意力爭上位 精選 推薦
呢個9號紅衫球員會係邊個?係阿仙奴嘅拉卡錫迪,定係利物浦嘅費明奴?其實通通都唔係.佢係現時效力標準流浪嘅香港23歲前鋒鄭子森.呢一球就係佢代表香港代表隊U17上陣,對曼聯U16射入嘅金球.
好多本地波球迷對於鄭子森(森仔)嘅印象都係源自呢一個入波,或者認為佢係一個「菁英盃」專員.但其實佢喺今個賽季已經「超齡」,唔再係「菁英盃」專員.喺機緣巧合之下,西達就同森仔做咗個訪問,等球迷多啲了解呢一位不再「菁英」嘅土炮前鋒.
踏入職業足球圈之後,森仔嘅發展尚算平坦,由效力理文流浪,理文,和富大埔,東方,標準流浪,森仔看似唔洗為落班而煩惱,佢亦都自認係一個幸運嘅人.
「坦白講,我覺得自己都幾幸運.我初初投身職業足球時嘅履歷一啲都唔吸引,相比其他隊友,我無踢過香港青年軍,又無拎過神射手, MVP之類嘅獎,但都能夠有球會搵,係相當幸運.」而森仔嘅「幸運」亦令佢同佢效力嘅球會贏得多個本地錦標,更能一嘗亞洲賽嘅滋味.「雖然入行嘅時候履歷唔靚,但我依家履歷好靚咖.基本上可以贏嘅盃我都贏過哂:港超聯冠軍(效力大埔),菁英盃冠軍加決賽MOTM(效力東方),2019省港盃冠軍.效力大埔同東方嘅時候連亞協盃賽事都踢過,好多球員踢咗十幾年都未必試過.」
聽到呢到,可能會覺得森仔都犯上一般年輕人容易驕傲自滿嘅問題,但話風一轉,森仔開始好嚴肅咁講出自己所面對嘅問題.「的而且確喺贏咗好多錦標,但自問自己喺當中又出咗幾多力呢?除咗喺菁英盃中擔任主力之外,其餘時候都係做後備,拎嘅錦標都係抱大腿.我已經23歲,喺外國比我更後生,好似曼治,格連活個啲已經場場正選,幫球會贏錦標.我都好想場場落場搏命.」與其埋怨環境同際遇,森仔更傾向將問題集中喺自身能力不足嘅問題上面.「好似今季被東方放棄咁,開頭喺好唔開心.但諗返轉頭,新教練奴比度喺有畀機會我表現,但自己踢得唔好.好似亞協盃對蒙古220體育會咁.我正選咖,但踢得太差半場就畀教練換走咗,好嬲自己踢得咁差.」檢視自身問題,用腳踏實地嘅方式去改善自己,係成為一個成功運動員嘅不二法門.「今季加盟流浪,我好希望可以建功立業,唔想再比人覺得我只係"菁英盃專員"級數.自問天份比其他隊友低,所以每次練波前後都會去流浪會所做gym加操,希望展示到畀教練睇我係有心踢,係有做正選嘅能力.飲食方面亦都避免啲多油多糖嘅食物,希望可以保持到一個能應付高強度比賽嘅體格.」森仔嘅外貌雖然略帶一點青澀味,但對於足球嘅執著,卻遠比外表成熟.除咗喺球場內盡力訓練同比賽,係球場外對於健身同飲食控制都有一種自律嘅意識.
作為一個香港職業足球員,森仔喺訪問結尾都對本地職業足球嘅發展有少少睇法.
「以菁英盃為例,佢嘅創立的確係比咗好多機會年青球員.特別係今年踢雙循環,至少有十幾場踢.但問題就在於之後點樣接軌,好多球員反而喺離開咗U22之後無班落,但明明佢哋經過幾年嘅磨練,達到超聯水平,但就要落甲組踢.」呢個可能就係本地足球最難解嘅死結.最頂尖嘅球員,落班同享受高薪絕對不成問題.U22嘅球員受惠於菁英盃,好多時都能夠落班.最苦無幫助嘅,就喺嗰一班離開咗U22,但又未成為頂級球員嘅中層球員.而一個健康嘅聯賽,唔能夠只喺得最頂尖嘅球員同啱啱從青年軍畢業嘅年青球員.
呢篇訪問出街嘅時候,香港代表隊U23已經開始集訓,備戰對柬埔寨同日本嘅兩場U23亞青盃硬仗.「兩隊都好強,柬埔寨球員體能好好,盤扭速度又快,好難應付.日本就更加唔洗講啦.我希望到時可以tackle到久保建英.」衷心希望森仔同香港隊喺嚟緊嘅亞青盃可以有好嘅表現.
*特別鳴謝: 標準流浪足球會﹑總監李輝立先生


text:
本來冇諗住今晚會返返EMAX睇戲,因為會滯留APM一段長時間,下星期要趕上機之前清晒成個project,琴晚先朝九晚九諗住今晚會仲夜,點知個客話佢臨近歲晚加聽日放假,所以準時六點走要鎖門迫我一齊早收工,但當乜都只可以喺個客個場做而得返一個星期時間唔夠就要交貨,其實我當時係想跪地哭求佢唔好走俾我繼續做,成世人從未試過咁恨返工,這是另話.因為一早叫咗老母唔使煮飯,辛苦咗咁多日又想抖抖,結果由九展出去觀塘開工,放工之後再由觀塘走返去九展睇戲.
其中一個走返去九展嘅理由,係而家都好難買到飛,係星影匯先幾乎乜戲都可以walk-in仲一定大把靚位你揀,冇計單睇trailer《Kingsman》已經冇得輸,雖然或者期望太高搞到有少少失望.原著其實幾好睇,Mark Millar都算當今漫畫界high-concept之王,佢同Warren Ellis兩個係好多年前令我再次對美漫提起興趣嘅大師,而家兩大美漫label由九幾年都幾emo變到而家寫實硬朗十分metal,佢哋兩位居功不少.跟住自己出嚟開條indie line,賣點係專搵超勁畫師合作色畫超靚(《The Secret Service》就係《Watchmen》畫家Dave Gibbons出手),同專出幾期短篇講簡單得嚟另類嘅故事,可以話完全為搏電影公司睇中買版權拍戲而寫,好鬼聰明,你同我講佢出過咁多短篇全部都會出電影版我都唔會覺得出奇,《Kick-Ass》都拍咗兩集啦(雖然第二集食晒屎),而第一集個導遊Matthew Vaughn今次又拍佢另一本,唔知佢會唔會成為Mark Millar御用導演呢.
Mark Millar啲短篇鍾意玩另類故事同deconstruction,《Kick-Ass》第一集完全拍得出原著種氣氛同神經質,Matthew Vaughn玩鏡頭玩配樂有一手,嚟到《Kingsman》繼續發揮,雖然又係trailer已經睇晒幾乎全部打戲,不過拍得真係好型,教堂場戲如果可以出一1 take long shot版就正,最後同個腳刀女打得好鬼爽,當然唔少得好鬼玩嘢嘅soundtrack,一開波已經影住錄音帶播Dire Straits《Money for Nothing》,真係夠晒英國.個故事其實除咗老鬼帶個街頭古惑仔後生入行做特務呢條線,同控制人類自相殘殺陰謀之外,其他幾乎完全同漫畫唔同,但我冇投訴而且改得幾好更配合電影種長度同格式,只係同《Kick-Ass》一樣,贏在技術上視覺上,編同導始終差啲,好似話係特務片,完全拍唔出嗰種氣氛,講到鬼咁多花臣道具但玩唔到咩花樣,就算話係deconstruction都de得有點過頭;故事重點係講主角點樣用街頭智慧小聰明玩轉死板守舊學院派,戲入面完全感受同表達唔到呢樣,偏偏漫畫最好睇一部份就係特務訓練過程;打戲鏡頭同設計都一流,但最後打大佬基地,可以十幾個人大直路開槍都射唔中,連企正前面半步距離唔夠鏡頭影住已經係對正嚟射都可以話射失,就未免流過頭,仲搞到主角好似完全唔勁(實際上佢做主啲打戲的確差好多皮).同點解明明有超必一出就搞掂可以輕鬆爆機,又係都要留到最後一刻先用呢?
套戲幾好睇嘅,教堂大屠殺同最後同條女打兩場真係搞到你想入戲院睇多次,只係步《Kick-Ass》後塵論整體就差,想玩另類解構但唔夠特務又唔夠精警,頭半勁可惜後勁不繼,但係睇個勢要拍續集唔難,電影公司好無謂地加個Kingman個字落個名呢招原來幾聰明,一收得就可以變成系列名,只要唔好好似《Kick-Ass》噉第二集撻Q撻到仆晒街就得.同打戲可以拍得再喪啲,坐我後面係個老豆帶兩個細路入場,唔知點解戲院會俾佢哋入場,更加唔明個老豆點解會帶細路睇套咁暴力嘅戲,但兩條細路睇晒成場都冇出過聲,應該係佢哋都覺得打到再黐線啲至係嘛!


text:
每當臨近測驗考試,相信唔少同學都會好頭痕邊到有溫書好去處,其實每個溫書地方都各有特色以及優缺點,揀選一個合適嘅溫書地方,溫書效率定必大大提高!AfterSchool
為大家介紹全港唔同嘅溫書好去處,由屋企,圖書館自修室,溫書Cafe 到新型樓上自修室,務求幫大家搵到最適合自己嘅溫書/工作空間!
圖片來源:Pixabay
雖然自修室環境寧靜,適合同學集中精神專心溫書.但如果同學覺得喺自修室環境太過安靜,覺得壓力好大嘅話,相信喺cafe溫書會更加適合你!
Cafe 嘅氣氛相對輕鬆,自由,仲可以一邊飲住咖啡食住蛋糕一邊溫書𠻹!就算約埋一兩個朋友一齊溫書,間唔中討論課題都唔怕俾人投訴(當然唔好太大聲~).
現時市面上較受同學歡迎嘅連鎖咖啡廳分別有 Starbucks 同埋 Pacific Coffee.前者較容易滿座,顧客可以憑單據上嘅密碼享用無限時嘅 WiFi;而後者嘅 WiFi 則只有 20 分鐘時間,但滿座情況不常見.
不過等小編介紹啲更正嘅地方畀大家!唔知你有冇停過 Coffee Academics 呢?Coffee Academics 喺全港設有十三間分店(銅鑼灣,尖沙咀,九龍塘等等),啲環境都幾好㗎!
除咗連鎖 Coffee Shop,港九新界都有唔少小型 Cafe 畀大家溫書喎,小編今日就精選咗幾間 Cafe 畀大家作參考〜
- 銅鑼灣:Desk One溫室,Moment
- 堅尼地城:Ethos
- 深水埗:Dog99 Coffee(通宵24小時營業)
- 旺角:神經餵飼,Co-Read
- 佐敦:Cafe Rovel
- 油麻地:Kubrick
- 觀塘:木讀 Wooder Space
- 大圍/沙田:屋子空間,Whitewood Coffee
- 天水圍:博愛Cafe
- 荃灣:咖啡賞館
- 元朗:ACCRO COffee
以下係小編喺 Cafe 溫書心得,可以幫助同學溫習更有效率:
貼士1: 揀人流少時間先去 Cafe
同學亦應該儘量揀人流較少嘅時間先去 Cafe 溫書,一來喺安靜少人嘅環境下可以專心溫書,二來亦唔會因為繁忙時間而被趕走.
貼士2: 唔好食太飽
小編都明白美食當前好吸引,但記得去 Cafe 溫書唔好食得太飽,以免飯氣攻心集中唔到精神溫書!溫書溫到有啲攰嘅時候可以食咩好呢?除咗飲咖啡提神之外,建議同學可以喺 Cafe 揀啲有雞蛋嘅食物,提供到能量之餘亦有助提神嘅效果.
圖片來源:unsplash
雖然 Cafe 可以一邊飲咖啡一邊溫書,但喺 Cafe 逗留得太耐又驚被人望望下咁,而且 Cafe 原意唔係畀學生溫書,所以未必有完善嘅設施配套.例如張枱太細放唔到太多筆記,WiFi 有設時限,搞到啲溫書時間變得好倉促......
如果同學想有個闊啲嘅溫書地方,但同時又可以長坐嘅話,相信樓上自修室會更適合你.
近年新興嘅樓上自修室專為學生溫習而設,自修室內會提供無限 Wifi,獨立充電位,影印同掃瞄服務,當然仲有必備嘅零食飲品,有啲樓上自修室仲會有手沖咖啡飲𠻹!
樓上自修室店內主要分為幾個區,例如有私人會議室,共享空間,靜音自修區等等,想幾個朋友研究課題又得,想自己一個靜靜地溫書都得.而且相比圖書館自修室,樓上自修室採光優良,環境闊落環境清靜,令到整體氣氛放鬆冇咁大壓力,絕對幫到一班想喺自修室專心溫書嘅同學!
現時市面上比較出名分別有 focus, My Base, Deskone, Apsire Upper Room, Andotherspace.
focus 位於旺角彌敦道,同油麻地地鐵站只有 1 分鐘嘅步行距離,所以非常方便 !!!
focus 可以話係旺角鬧市入面嘅一點寧靜.呢個共享空間為大家提供咗一個靜靜哋嘅地方,集中工作,自修,又或者放鬆休息下.
小編自己覺得 focus 場地設計都幾特別.呢個自修室主要分為 Immerse Zone (獨立座位配合高私隱度嘅間隔設計,可以專注溫習),Imagine Lounge (畀大家享受自然光嘅靠窗座位),Hot Desk (適合 2 - 4 人的工作及學習交流)同埋 Meeting Room,成個地方啲都幾有 feel~
佢有基本嘅設施同服務,例如會提供免費小食,飲品,咖啡同埋收費打印服務.
話說小編發現到佢哋有學生優惠,而且學生全日收費都只係 $115.(如果大家勤力嘅話,計返條數其實唔使 $10 一個鐘,非常適合需要集中溫書嘅同學仔!)
另外,如果你係打算長期喺自修室作戰,其實佢哋有 5-day Pass
同 Monthly Pass
計劃,再加埋學生優惠
,咁就抵上加抵!非常推介!(詳情可以去 focus
官網睇睇)
小貼士:如果想用學生優惠,大家要先去下面呢條 link book 時間.到時去 focus 嗰陣,show 封 confirmation email 畀啲 staff 睇,順便講埋自己想用「學生全日優惠」就 ok 㗎啦!
My Base 位於旺角,位置方便之餘空間亦寬敞舒適
,有共享工作桌,會議室並且有多款座位空間選擇!My Base 間唔中亦有舉辦 workshop,可以約埋三五知己去整吓手工藝.場內收費$98/三小時,或可逗留全日$135,亦有月票計劃,詳請可以去My Base
官網詳閱.
Deskone 位於銅鑼灣,旺角以及荃灣
,分別都有大約1,400呎嘅共享空間,店內有提供影印服務,充電位,零食區等等基本服務.Deskone場地主要分為 Reading Lounge, Quiet Focus Zone, Private Room,方便唔同用家嘅需要.場地以時租,日租和月租計算,最低消費一小時 $44,平日的收費三小時的價錢是 $88,1天則是 $128,亦設有平日三小時券,平日全日券以及月費計畫,詳請可以去Deskone
官網詳閱.
Apsire Upper Room 位於炮台山
,同樣設有獨立溫習空間以及共享空間,場內除咗提供基本 WiFi 以及充電插座服務外,亦有提供養生湯水,精品花茶咖啡.Aspire Upper Room 亦定期舉辨活動,例如有大專生 Mentorship 計劃等等.收費方式分別有 Credits 收費(Credits Plan)或 按月收費(Monthly Plan),詳請可以去 Apsire Upper Room
官網詳閱.
Andotherspace 位於中環,場內分為五個區域,靜音區,休閒區,會議室等等.服務亦同以上查上自修室相若,收費方面有按每小時,每三小時,每日,每月計,學生亦有優惠
.詳請可以去 Andotherspace
官網詳閱.
圖片來源:YouTube @Merve
唔想出街,但又想有人陪溫書?咁不妨去 YouTube search "study with me" 啦.Search 完你就發覺呢個世界有好多人陪你溫書!
YouTube 上面有好多 2-3 個鐘起跳嘅「陪人讀書 video」.呢類片通常都係啲 YouTuber 影住自己溫書嘅情況,唔單止拍攝場地種類多(屋企,圖書館,甚至靚風景),而且有唔同嘅背景聲音(純音樂,white noice,雨sheng),任君選擇!望住條 video 做嘢,基本上就好似模擬緊有個 friend 陪住你溫書咁~
但如果你覺得咁樣齋望住條 video,逼唔到自己集中溫書,咁你一定要試下「網上實時自修室」!
呢啲「網上實時自修室」有啲似上 online lesson 咁,你可以選擇開著個 cam (當然要 mute 咗啲聲啦)然後同其他人一齊溫書!喺個 chatroom 一齊開 cam 溫書,感覺好似有人望住咁,俾少少壓力自己,等自己唔好成日玩電話/ 走咗去!
小編就搵到呢個 Study with Me 嘅 app,喺度無私 share 俾想喺屋企集中溫書嘅同學仔啦~
入面除咗有「直播自修台」
,仲有「蕃茄計時台」
(小編以前同大家介紹過蕃茄工作法
嘅威力㗎啦!) 同「大自然台」!
個 App 仲有「設立目標清單」,「學習計時」同「提醒功能」,簡直就係為 DSE 學生度身訂造咁!佢仲可以俾你可以建立屬於你嘅自修室,邀請朋友一齊溫習,非常適合啲怕生嘅同學仔.
圖片來源:香港特別行政區新聞公報
若然覺得喺屋企容易分心,無法專注溫書,小編建議同學可以選擇到附近嘅公共圖書館自修室
溫習.環境安靜而且充滿學習氛圍,絕對係一個可以專心溫書嘅地方.同學亦可以免費享用政府嘅 WiFi 以及一個小型嘅工作空間,相當符合經濟效益.不過提提大家每年一到 DSE 或考試嘅季節,各自修室門前定必大排長龍,同學記得要早啲起身排隊等位,雖然溫書時間相對上較少彈性,但亦係一個強迫自己早啲起身溫書嘅方法.
若同學係應屆中學文憑試考生嘅話,不妨等年頭嘅時候申請「學生自修室考試期間入座證」.喺每年嘅三月初至五月初,亦即係各 DSE 考生分秒必爭之時,同學只要喺各入座時段前準時到達,即可憑證 skip-the-line 直接入座,慳翻唔少寶貴時間.
以下係小編嘅自修室溫書心得,可以幫助同學溫習更有效率:
貼士1: 遠離電子產品
雖然自修室有免費 WiFi,但同學唔可以因為咁而去打機,碌 IG,睇片,否則會嘥哂溫書時間,大大降低學習效率.同學喺自修室溫習期間應該將電話關機或者調至飛行模式,專心溫書,直至小休時間先玩 10 分鐘電話.
貼士2: 早啲去霸位 + 帶齊所需物品
霸個靚位置溫書人都精神啲!如果想搵到有海景位,窗邊位,單人位呢啲靚位,記得要盡早出發去霸位唔係就會畀人坐咗㗎啦.同埋計劃咗去自修室溫書,記得前一日要 check 清楚自己有冇帶齊溫書要用嘅嘢,萬一帶漏文具,筆記,Past Paper 到時溫唔到書就唔好啦.
圖片來源:Pixabay
雖然公共圖書館嘅自修室配套完善,一向係不少同學溫書地方嘅首選,但考慮到某啲同學嘅屋企同自修室嘅距離較遠,同學可以考慮去設有自修室嘅大型社區中心丶青年中心或者係青年廣場,慳翻排隊同埋搭車嘅時間.而且大型社區中心滿座嘅情況較少見,同學唔洗擔心要趕住搭車出去自修室排隊,週末亦可以瞓晏少少先再去社區中心自修室溫習,溫書時間更加彈性之餘仲可以享有舒適空曠嘅學習空間.
圖片來源:Pixabay
出去以上地方溫書,每次溫書之前都要拎一大堆書丶補習筆記同埋文具出嚟「擺陣」,因為所需嘅物品實在太多.但若然同學屋企有一個寧靜舒適嘅私人空間溫書,其實留係屋企溫書都係一個唔錯嘅選擇.一來可以慳翻去圖書館自修室,cafe 嘅行路或搭車時間;二來溫書時間亦更加有彈性,三來屋企有水有糧食,有 WiFi,唔驚肚餓同上唔到網.所以屋企都係其中一個溫習好去處.
唔少同學都會擔心喺屋企容易分心,以下係小編在家溫書嘅小心得,幫你更有效率地溫書:
貼士1: 制定溫習時間表
制定時間表係幫自己好好規劃溫書嘅時間
.譬如暑假逢星期一溫中文科,朝早溫 12 篇範文,食完 lunch 就作文同溫綜合能力,然後食晚飯休息.同學應該每一日溫唔同嘅科目,咁就可以平均分配每一科嘅溫習時間.另外休息時間都好重要,溫習時間太長會令到專注力下降,有一段短暫嘅休息時間都可以令溫習效率提高.但同學應記住休息時間不宜過長,否則會變得懶散,提唔起精神繼續溫習.想知點樣規劃一個好嘅備戰溫書時間表?大家不妨入嚟睇下《(DSE溫習時間表)中六備戰時間管理 Time Management 攻略
》啦!
貼士2: 避免喺房間溫書
喺屋企溫書最大誘惑就係屋企張床,當溫到有啲攰,見到張床就想瞓覺,點知一起身就已經係夜晚,咁就白白嘥咗同學寶貴嘅溫習時間. 所以千祈唔可以喺睡房溫書!
揀完溫習地方,下一步就可以諗下點樣提升學習效率,想掌握一招可以輕鬆Double學習效率嘅方法就入嚟呢度
喇!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
東京是日本首都和最繁榮的大都會,除了購物和美食之外,東京也是日本最主要的賞櫻勝地,東京市內的櫻花景點很多,而且分佈比較集中,又在地下鐵或火車站附近,所以到東京賞櫻行程安排比較簡單,只要決定好旅行日數和選定要去的櫻花景點,就可以輕易結合其他景點和購物安排每日行程. » 閱讀全文
上一篇文章整理了2012年巴黎,倫敦雙城之旅中頭5天的巴黎自由行行程,這一篇再整理餘下5天在倫敦自由行的行程.在完成巴黎行程後,我們在Day 6乘搭歐洲之星火車離開巴黎前往倫敦,在倫敦遊覽4天後在Day 10從希斯洛機場離開英國返回香港,結束歷時9日10夜的巴黎,倫敦自由行. » 閱讀全文
這幾年雖然都去了不少地方旅行,但來來去去都是日,韓,台,又或者星,馬,泰,2012年終於衝出亞洲,去到巴黎和倫敦這兩個歐 […] » 閱讀全文
七日北海道聖誕節hea遊今日係last day,所以今日並冇安排節目,朝早食完早餐返酒店check-out之後就坐JR去新千歲空港.不過去到機場唔係即刻走,因為新千歲空港仲有好多嘢睇,又有好多賣手信嘅商店,而且我哋坐嘅係下午2點機,仲有時間慢慢行. » 閱讀全文
今日喺札幌嘅行程重點係夜晚去大通公園嘅札幌白色燈樹節,其餘時間主要都係行下街shopping.原本計劃咗上午會去札幌場外市場,不過因為天氣環境差,最後臨時縮沙冇去,轉戰有瓦遮頭嘅狸小路同地下街. » 閱讀全文
今次旅行係hea遊,所以行程好輕鬆,而今日全日只得一個節目,就係留喺小樽慢遊,其實主要就係行小樽堺町通,遊完小樽傍晚時份先坐火車返札幌. » 閱讀全文
按計劃今日嘅行程係去二世古最大嘅滑雪場二世古Hirafu(比羅夫)滑雪場,當然我哋唔係去滑雪,只係去睇雪.不過天氣預報今日仍然有大雪,都有啲擔心去唔去得成. » 閱讀全文
二世古係北海道著名嘅滑雪勝地,所以今次旅程重點會去二世古,不過因為我哋唔識滑雪,興趣亦唔大,所以只係去滑雪場見識下,酒店亦唔係住喺滑雪場嘅渡假酒店,而係book咗一間二世古嘅溫泉旅館住一晚. » 閱讀全文
因為我哋怕凍嘅關係,喺咁天寒地凍嘅環境其實都唔多愿意周圍走,所以今日只係計劃去一個景點,就係北海道神宮.其實北海道神宮唔算係札幌嘅熱門景點,不過因為未見過白雪襯托下嘅日本神社,所以專登去睇睇. » 閱讀全文
同2009年果次去北海道一樣,今次都係過香港坐大韓航空經首爾轉機,無他,因為平,聖誕節旺季都係5千蚊有找,而且澳門亦冇機直飛北海道,不過因為零晨機,上次試過已經知道會好辛苦. » 閱讀全文
因為怕凍嘅關係,咁多年嚟都唔想去一D天寒地凍大雪紛飛嘅地方旅行,不過舊年聖誕節終於決定試一試,去咗北海道過一個白色聖誕,嘗試下踏雪嘅滋味. » 閱讀全文
嚟到行程最後一日,今日係下午三點機,不過冇打算再去景點啦,只係喺酒店訓晏D,食完早餐就坐機場巴士入去仁川機場. » 閱讀全文
今日喺首爾嘅行程主要都係去行吓街,食吓嘢,同埋都會去一去首爾最主要嘅賞櫻熱點汝矣島睇一睇有冇櫻花,雖然明知睇到櫻花嘅可以性唔高,但一場嚟到點都要去撞一撞. » 閱讀全文
短短三日嘅釜山行程今日就要結果啦,今日返首爾嘅KTX買咗下午四點半車飛,所以仲有六,七個鐘可以用,而今日嘅行程主要會去釜山另一個賞櫻熱點南川洞櫻花路. » 閱讀全文
由釜山嘅西部巴士總站去鎮海,車程大約個半鐘,沿途嘅公路旁邊種咗好多櫻花樹,而且越接近鎮海密度就越大.入到鎮海,大街小巷所見嘅都係櫻花,真係有D懷疑呢個城市除咗櫻花樹之外,仲有冇種其他樹木?! » 閱讀全文
今日係2015年4月1日,係為期十日嘅鎮海軍港節嘅第一日.今次首爾+釜山賞櫻之旅為嘅主要都係去鎮海睇櫻花,所以今日係今次旅程最重要嘅一日. » 閱讀全文
第三日至第五日呢三日我哋會去釜山同鎮海睇櫻花,頭兩日喺首爾完全見唔到有櫻花,希望去到釜山真係有櫻花睇啦. » 閱讀全文
今日嘅行程主要會去一個未去過嘅首爾景點,就係北村韓屋村,其餘行程都係到處食嘢,包括土俗村人蔘雞,孔陵一隻雞同埋平安道豬腳. » 閱讀全文
今次去韓國嘅主要行程,係去釜山同鎮海睇櫻花,所以三月尾出發,一來想避開四月復活郵假期嘅人潮,二來三月尾四月頭預計係釜山櫻花滿開嘅時間. » 閱讀全文
除咗日本之外,韓國係第二個熱門嘅賞櫻地方.韓國雖然面積唔大,但南北地區櫻花嘅開花時間有一定差距,所以如果想喺短短七,八日嘅旅程中既睇到首爾盛開嘅櫻花,又見到釜山嘅櫻花滿開,真係有D難度.所以今年(2015年)復活節嘅韓國首爾+釜山賞櫻之旅,只能作出取捨. » 閱讀全文
每次大阪之旅嘅最後一日總係去黑門市場,感覺開始有D悶,不過都冇法,因為返澳門班機係下午2點機,朝早唔想太趕去較遠嘅景點,所以次次都係去黑門市場買D生果返去,希望下次改變一下啦. » 閱讀全文
六日嘅自駕行程今日結束啦,從赤穗溫泉返去大阪大約兩個鐘車程,中途唔會去其他景點,所以今日大部份時間會係大阪,而今日係大阪主要會去一去係天王寺新落成有六十層樓高嘅阿倍野Harukas 300展望台. » 閱讀全文
上一篇講到係廣島縣世羅町遊覽左花夢之里同せらふじ園,仲係せらふじ園入面食埋田園燒烤.呢篇繼續睇埋食完午餐之後去嘅第三個景點世羅高原農場,同埋係岡山縣嘅和気町藤公園. » 閱讀全文
位於廣島縣東北部嘅世羅町有唔少種植花卉嘅觀光農場,雖然規模唔及北海道嘅富良野同美瑛,但都係一個賞花嘅好地方,我地今日嘅行程就係去呢度賞花.不過由於時間有限,我地只係選擇左去其中比較值得去嘅三個農場,之後會去埋隔離岡山縣嘅一個紫藤公園,然後係岡山縣嘅赤穗溫泉住一晚溫泉旅館. » 閱讀全文
上篇講到我地係海水退潮嘅時間黎到宮島嘅嚴島神社,所以可以行落去水退之後嘅海灘同大鳥居影相,影夠之後我地上返岸,準備入去嚴島神社裡面參觀啦. » 閱讀全文


text:
相信好多人以為黑頭粉刺針清最乾淨~其實,今時今日清黑頭粉刺唔駛再捱痛,仲可以生多3倍膠原BB收細毛孔!今次要同大家講去免費試做reenex hydrafacial嘅效果&原理!reenex hydrafacial又名「污糟水」,reenex hydrafacial主要分為2個Steps:先用真空吸管吸走黑頭粉刺,疏通毛孔;之後再導入幹細胞複合生長因子精華,增生3倍膠原BB,加快收細毛孔同減淡皺紋!
係咩原因令我去試做reenex hydrafacial呢?一直以嚟我都好注重保養肌膚,有時都有d同事話我睇落似二十出頭.但自己知自己事,有邊個估到當初好後生嘅90後,其實已經3字頭呢T_T.就算我日日勤力清潔,再搽cream用serum都好,都阻止唔到毛孔,法令紋,眼尾紋嘅出現.
都唔少friend同我一樣有毛孔,表情紋問題,時不時會交換下護膚心得,不過大家都未搵到有效嘅護膚品.直到一次,約左個friend出黎meet up個時見到佢皮膚靚咗好多,最明顯係兩條法令紋都淡咗!我即刻問佢做左咩咁犀利,佢話覺得護膚品唔係好work,與其哂錢哂時間係咁試,不如直接去試做facial,估唔到效果咁明顯,佢話新客可以上網登記免費試做reenex hydrafacial!reenex係港九地區都有分店,time square分店就最近我公司,book完lunch就可以去試做reenex hydrafacial,好方便!
上reenex個網睇話做6次,就可以維持3年不老!講到咁犀利~就等我公開今次試做reenex hydrafacial嘅感覺同效果.
Lunch hour上到去time square店,量體溫消毒雙手,登記完之後等入房,唔講都唔知原來都幾多人lunch去做facial,雖然人多不過唔駛等好耐就有治療師帶我入房!咁岩有個清潔姨姨係間房行出黎,原來岩岩消完毒,呢個時期,聞到陣消毒味個人都安心啲.試做reenex hydrafacial之前,治療師講解俾我知reenex hydrafacial嘅功效,特點同步驟.再問我平時用開咩護膚品同埋做開邊啲facial,了解我皮膚習慣同特性,都冇hard sell,skip咗我最怕怕嘅一環,好感動!
感動完就正式開始試做reenex hydrafacial!過程分為2個Steps.
reenex hydrafacial第1個Steps,治療師會用真空吸管喺我塊面到係咁吸,一邊pump出果酸去溶解黑頭和粉刺,一邊配合埋真空吸管好似吸塵機咁吸走老化死皮同黑頭粉刺,你會feel到有液體流出黎,不停溶解面上嘅老廢角質同黑頭,加上真空吸管,可以吸走肌膚深層下嘅毛孔污垢,鼻翼咀角D細位都可以照顧到,成個過程唔會痛之餘都幾舒服.終於唔駛再捱針清!舒舒服服都可以清除哂所有毛孔污糟野,仲有效提昇肌膚光滑度同肌膚吸收能力.
完成後我就見到有一支黃黃黑黑嘅液體,俗稱「污糟水」,係積聚係皮膚底層,包括黑頭,粉刺,油脂等所有污糟野而成…
吸哂污糟野,清潔好毛孔後,皮膚吸收同滲透力大增!治療師就即刻把握時機,進入第2個Step.
當確定肌膚乾淨後,reenex hydrafacial第2個Step就會利用雙向引流設計機頭,導入reenex 獨家升級版幹細胞複合生長因子精華!治療師就會以打圈方法將升級版精華導入肌底,因為已經疏通晒毛孔,肌膚滲透力大增,精華更快直達皮膚膠原層,提供營養俾膠原媽媽,令膠原BB數量生多3倍咁多!有膠原BB皮膚就可以加速收細毛孔,有效KO法令紋,眼尾紋!
試做完reenex hydrafacial之後,治療師可以根據污糟水嘅情況,去判斷你嘅皮膚質素同情況,可以檢討下平時護理皮膚係咪出現咩問題,或者更需要增強邊一種保養,都真係幾專業!
我試做reenex hydrafacial後,即時見到效果都好明顯,reenex hydrafacial清走晒d暗啞死皮,黑頭粉刺,試做完照鏡見到肌色平均咗白咗,毛孔細咗,篤落塊面到水潤有彈性咗,皺紋亦都淡咗!想皺紋再淡D就要keep住做,效果就會更好.試做reenex hydrafacial後返到屋企,見到之前每個月都用幾千蚊買嘅skincare product,都有少少後悔…
但唔緊要!而家開始將每個月嘅護膚基金放落reenex hydrafacial到都唔太遲~我都有介紹同我一樣有毛孔皺紋煩惱嘅friend去reenex試做hydrafacial,舒舒服服,效果好好,而且係完全免費的!如果你都有興趣都可以上網book試做reenex hydrafacial~~~
可以click呢度登記試做reenex hydrafacial:http://bit.ly/HGF_new2021


text:
約拿書
《約拿書》係《舊約聖經》嘅小先知書,天主教譯做《約納》,呢卷書體現咗耶和華公正對待地上所有嘅人,只要壞人改邪歸正,佢就樂意畀佢哋機會悔改.
簡介[編輯]
作者:約拿
日期:公元前755年
地點:尼尼微
約拿書係一本以反諷形式講述一位先知自己嘅故事嘅書,呢卷書挑戰讀者係咪允許神愛讀者自己嘅仇敵.
內容講述先知約拿唔聽上帝嘅話,無去將上帝要毁滅尼尼微城嘅警告傳畀嗰處嘅人.尼尼微係以色列嘅敵人亞述帝國嘅首都,約拿因爲唔願意尼尼微人被拯救,所以唔肯去尼尼微城畀警告,就想偷偷走去他施.點知經過一連串戲劇性嘅事發生之後,約拿終於勉強服從命令,去咗尼尼微.尼尼微係一個需要三日先行得完嘅城,約拿只行咗一日,而且佢嘅警告喺希伯來文只有五個字,內容只有:再多四十日尼尼微就會被推翻,想藉此令尼尼微人唔悔罪而被毁滅.但尼尼微全城竟然因為佢嘅警告全城悔罪,上帝就因此願意寬恕尼尼微.最後約拿嘅警告係實現咗,全個城係被推翻,只不過唔係以約拿所諗嘅方式.約拿最後因為唔滿意個結果而向上帝大發脾氣,上帝借由蓖麻一事令約拿感同身受,藉此說明神同樣愛惜尼尼微城嘅人民.
呢卷書講明上帝對被造物有絕對嘅主權.不過更強調上帝係愛同憐憫嘅上帝,甚至願意寬恕並且拯救佢子民嘅仇敵,而唔願意懲罰,毁滅佢哋.佢呼喚以色列悔改,重提醒佢哋嘅使命係要使萬民都接受上帝嘅慈愛同赦免.
提要[編輯]
- 約拿嘅蒙召同違命(1章1-17節)
- 約拿悔改,得到拯救(2章1-10節)
- 約拿警告尼尼微(3章1-10節)
- 上帝憐憫尼尼微(4章1-11節)


text:
近來有好多香港人通過Working Holiday嚟到德國,有啲人就純粹因爲嚟呢邊旅行或者留學,所以要考慮一下用咩交通工具.自駕當然係一個可行嘅選擇.
依家小弟想喺呢度分享一下自己喺德國揸車嘅經驗,希望可以幫到想嚟德國自駕遊嘅香港人啦!
前提當然要有車牌,即係香港1號車輛,自動波牌?無嘢好講.P牌係唔接受的.
私家車車牌 對應 德國乙類車輛Klasse B,反而無分貨Van定私家車,我考咗私家車,客貨車係可以揸的.大家嚟德國旅行,又點會揸貨Van呢?當然唔會,不過德國有Wohnwagen同Wohnmobil,簡單啲嚟講就係露營車,大到可以喺入面訓教,你有香港私家車車牌,喺可以揸呢啲比貨Van還要大嘅露營車.當然你駕駛能力夠唔夠,就要自己衡量啦.
電單車的話係屬於甲類車輛Klasse A.我因爲無經驗,所以唔係太清楚,估計香港嘅電單車牌,都可以喺德國度直接用.
其實國際牌衹不過係類似一張翻譯文件,德國連呢張文件都無需要睇,所以你如果淨係喺德國揸車的話,呢八十蚊可以慳返.當然,如果你想去其他歐洲國家的話,係需要呢張國際牌嘅,咩都唔洗做,俾幾十蚊,買個保險,點都有著數.
用外地牌照,可以響德國揸半年車,如果嚟旅行的話,點都夠啦.
依家你有車牌,可以揸啦,你就要問自己幾個問題:
你係咪真係需要,或者想自駕?
自駕其實唔一定平,係睇下你想去嘅地方係咩地方.
德國有火車,新冒起嘅長途巴士,城市裏面有地鐵,電車,巴士.根據自己需要嚟決定用咩交通工具啦!如果你係穿越幾個大城市,咁可能火車加本地交通會更加平,更加方便.但如果你去啲比較偏遠嘅地方,當地交通又唔發達的話,自駕就可能係最好嘅選擇.
架車點嚟?
租.好多公司,好多選擇,大公司有幾間, Sixt,Europcar


text:
舊石器時代
舊石器時代結束喺中石器時代(Mesolithic)開始時,或者喺各區域出現新石器化嘅過程,打開咗亞舊石器時代(Epipaleolithic).舊石器時代嘅特徵係使用打製石器,雖然嗰段時間嘅原始人亦使用木製,骨製工具.源自有機嘅產品亦使用做工具,包括皮,植物纖維,不過呢啲類型嘅工具未得傳世程度嘅保存.
時代區分[編輯]
區分法[編輯]
通常,舊石器時代區分爲以下三種.
- 前期舊石器時代
- 中期舊石器時代
- 後期舊石器時代
人學識製造工具[編輯]
人進化自類人猿,關於人嘅起源,有非洲起源說——人發源自非洲,然後遷徙到其他大洲,亦有話人係多地獨自起源同進化嘅,但無論如何,人之所以可以遍佈全世界,從熱帶雨林到北極雪地,在於人有智力,可以運用材料,工具令自己適應當地環境,唔使進化,甚至可以改變環境來適應自己.
人學識製造工具,係人類文明開端,係地球歷史飛躍,因為之前係睇生物基因適唔適應到環境變化,而家就係人類活動改變生存狀況.
當時嘅人發明咗石刀技術,從石心壓制出長而鋒利嘅薄片作為石刀,用嚟整其他材質嘅工具,以及製作工具嘅工具.其他材質可以係獸骨,木頭.
發明[編輯]
據考古出土,當時製作出嘅工具有長矛等武器,亦都有好似刮刀等加工器.當時嘅人識得運用拋射現象,於是識得喺繩頭綁嚿大石去捉野牛等動物,亦都發明咗投石器,投茅器,弓箭等拋射工具.呢啲發明初時好粗糙,但後來不斷改進,就成為火器發明之前威力最大嘅冷兵器.
舊石器時代晚期有其他發明,比如用骨,象牙整嘅錐,針,扣,甚至有鈕,即係話人學識咗整合身嘅衫.雖然舊石器晚期嘅技術發展得比100萬年前嘅初期進步好多,但依然好原始.
社會[編輯]
嗰陣時嘅社會主要係部落,重未產生有專職領導嘅政治機構.啲部落大多係自治,以血緣關係成為一族,估計啲部落人口20到50人左右,因為未有農業,食物係源自採集,狩獵等,所以養得人唔多,不過如果一個地方食物來源豐富嘅話,部落人口就多啲.
當時未產生政治,雖然有阿頭,不過阿頭權力唔大,當時未有由制度確立,眾人公認嘅強制權力,啲人未能將個人或集體意志強加他人.啲阿頭嘅產生源於部落需要:識拜祭儀式嘅老人成為司儀,狩獵能力高強嘅後生做狩獵隊長.領袖唔係用權力,而用自身影響去完成職責.
當時人同人嘅關係好親密,因為部落內都係親戚,有咩事都會互相照應.同時人同人之間完全平等,每個人都有公認嘅義務同報酬.雖然無人確定到自己前景,但並冇因此憂慮或者彼此疏遠.舊石器時代嘅人可以成為「完全嘅人」,而且完全程度係自農業產生後未曾接近過嘅(相對到現代,就有哲學所講嘅「人嘅異化」).
部落之間可能會因為個人世仇或者爭地盤而有打鬥,不過因為舊石器時代生產水平低,而戰爭需要物力人力投入,所以當時打鬥規模唔大,直到後來農業產生,大規模戰亂先至出現.
兩性關係[編輯]
當時係有一夫多妻,不過極少.呢段時期嘅兩性關係比之後任何時候平等.原因係男人同女人對部落嘅貢獻係同等嘅:男人負責狩獵,保衛,而女人生兒養女,並提供大部份食物——男人狩獵嘅肉食固然好好,但大部份食物來自女人喺部落附近採集嘅蔬菜瓜果,易捉嘅小動物.而之後農業出現,男人因為好力成為耕作等生產嘅主要勞力,於是女人因為貢獻唔對等逐漸成為「第二性」.
飲食[編輯]
今時今日,人對舊石器時代人類飲食嘅認識來自對人屎化石嘅研究同現存部落食嘅嘢.
嗰時人類食嘅嘢種類非常之多,可以講係乜都食,食得就食,包括現代人覺得核突嘅嘢,比如曱甴等蟲類.而佢哋對住嘅周邊極其熟悉,知道附近有咩種類嘅生物,邊啲食得,邊啲有毒,邊啲有除食用價值外嘅其他用處(如醫藥等).
正因為乜都食,所以好難有饑荒,唔似得農業後嘅人類,因為農業中嘅作物,牲畜相比原始人食嘅品種少好多,一旦遇災,失收減產,就有饑荒之虞,而原始人食嘅嘢類型太多,好難話咁多品種嘅事物同時欠缺.災年中農民去挖樹根樹皮,食野外動物等捱過饑荒,就係學似原始時代人嘅飲食.
世界觀同宗教[編輯]
原始人對世界嘅睇法係世界唔會變,過去同將來一樣,冇發展概念,亦唔會質疑現有規矩,習俗.原始人覺得,天地萬物,包括佢自身,佢哋嘅文化以及住所,都係一早就創造出來,而且肯定會一成不變延續到無窮未來.睇下各民族創世神話,就會發覺有一個共同點:一切都搞掂曬,先人定落規矩,教落技藝.比如中國有神農嘗百草,倉頡造字;聖經話一切嘢都喺上帝創世時定好曬.
原始人對周邊非常瞭解,但佢哋對自然界嘅情況係知其然而不知所以然,一遇到如洪水,旱災等就唔知咩緣由,就寄託於超自然.所以原始部落巫術風行,認為巫師有超自然能力,可以消災化難;獻祭儀式亦好多,以為可以祈求超自然為佢哋轉運;圖騰崇拜,以為以某種動植物或者神物做偶像就可以化兇.
因為舊石器時代生產水平低,日後等級森嚴嘅僧侶集團都供養唔起,所以未產生可以凝聚社會嘅神學,宗教未作為一種控制社會嘅工具.啲人對神嘅概念蒙查查,比較多係私人幻想.
藝術[編輯]
嗰時嘅藝術主要係岩洞壁畫.內容大多係狩獵場面.有一個現象,亦同啲人嘅迷信相關:原始人一般住山窿口附近,但啲壁畫大多畫喺山窿深處,最暗最危險嘅地方,往往唔同嘅畫作相互重疊,亦就係話,畫畫人未諗過要保存作品.對此解釋係,啲人畫畫,係覺得山窿深處有超自然力,畫啲狩獵場面就有幫助狩獵嘅魔力.相當於家下嘅許願樹.
歷史遺產[編輯]
雖然話舊石器時代好原始,但奠定咗人類文明嘅基石.舊石器時代人類獲得嘅知識至今係基本知識乃至係生活所需嘅常識.實際上原始人嘅知識就已經非常豐富,比如對居地瞭如指掌,對動植物品種及利用價值嘅知識,製作使用工具嘅知識等等.
嗰時已經奠定今日嘅烹調技術,比如原始人識用火灶,用石板燒烤,極地嘅寒冷可以保存食物,其他地方可以用風乾或者用油脂保存食材等.實際上,舊石器時代嘅人來到現代,除咗諸如煤氣,電器等現代工具,廚房嘅嘢佢都會好熟悉.
醫藥上亦累積唔少,雖然有時啲人以為巫術可以醫病,但醫療技術都識啲,比如曉得夾板可以續斷肢,識得用止血帶繃帶敷藥,知道灌腸同放血係療術.
乃至原始人識得天文,可以劃分星座.波利尼西亞人嗰時已掌握航海,借此遷徙到太平洋各島.
落後同轉型[編輯]
雖然舊石器時代嘅社會人際關係好親密,但亦好壓抑人.個人完全聽命於部落.部落睇成係一條無窮無盡嘅隊伍,隊伍由死者,生者,未降世者組成,受神靈福佑.個人完全屬於呢條隊伍,雖然話啲人唔覺得自己嘅人生綁住喺上面,覺得自己係參加咗條隊,不過正因為噉,令舊石器時代發展緩滯————啲人唔諗住改變一切,唔反傳統.實際上一啲部落會殺死唔按傳統生活嘅人.
不但殺死反傳統嘅人,喺食物短缺時,會殺嬰,老人,孱人.無部落可以永久據於一地,始終食物有限,而人口會增長,於是就要遷徙,因此為咗遷徙就要削減.人口增長亦緩慢,因為環境嘅人口承載量好有限,當時人口密度每平方公里先得一個人.
所以舊石器時代後,農業出現,進入新石器時代,好快農業生產就取代咗狩獵採集嘅生活方式,今日得返無法開展農業嘅地方依然保留原始生活.因為農業生產食物可以養更多人,而為咗養更多人,就要開更多耕地,於是就會去原始部落地區開荒,令原始部落接觸到並轉型到農業生活.
註[編輯]
- ↑ 呢個係美國英文串法.英國英文串法係Palaeolithic Age.
參考[編輯]
- L.S.Stavrianos《全球通史》第7版上冊,北京大學出版社 ISBN 0-13-923897-2


text:
測試員︰認真小毒毒|POSTED ON 14 NOVEMBER 2019
各位好,近排寫咗咁多篇試用文,開始都寫到悶悶地,所以今次想搞搞新意思,一口氣入手兩款唔同版本,做一個試用&對比嘅開箱文,而今次嘅主角就係G-PROJECT嘅「PUNIPUNI BOMBER」以及其柔軟版「PUNIPUNI BOMBER SOFT」啦,主打無次元構造嘅肉粒主題飛機杯,究竟兩個版本會有咩唔同呢?就等小弟為你逐一揭曉啦!
基本資料
(PUNIPUNI BOMBER 自慰器分析圖表)
(PUNIPUNI BOMBER SOFT 自慰器分析圖表)
前言
今次嘅SOFT版係時隔一年後嘅續作,兩者嘅包裝上幾乎完全一樣.先要講講個包裝插圖,嘩…大佬,你唔係咁下話,件泳裝無新design都算啦,仲要連色都唔換,較少少對比度就算?誠意何在阿大佬?
雖然包裝嘅玩炸彈小蘿莉係非常可口,作為半個封面黨嘅我都會比呢個包裝吸引到忍唔住想入手,不過就正因為咁所以曾經有買過原版嘅玩家先會更期待續作有新畫作嘛…
說話雖然係咁講,今次gpro請嚟嘅插畫師「イチリ」可謂相當唔惹少,擔當過多部小說漫畫作品嘅插畫以及原畫,原來咁大手筆,咁都難怪gpro用返同一張插圖做封面嘅.
包裝
基本上除咗側面圖嘅「拉麵粉」嗰part之外,其他地方全部都係用返相同嘅圖,SOFT版嘅色彩同對比都係比較深,但係軟版嘅印象唔係反而應該淺色啲咩?點解好似掉轉咗咁嘅(笑)
本體
杯身係採用仿真設計,迷你身軀顯得格外可愛,兩者嘅外型基本上無分別,原版顏色係粉嫩色系,而軟版就比較偏白啲.
重量同長度方面都係一樣,400g / 145mm,不過可能因為左邊係柔軟版嘅關係,延伸性比較好,攞上手時睇落好似比較長.
(或者都有可能係生產偏差,但係對使用體驗上唔會造成太大影響)
(PUNIPUNI BOMBER & SOFT 柔軟度測試)
(PUNIPUNI BOMBER & SOFT 柔軟度測試)
如果睇得明日文嘅朋友仔可能都會見到,「就算激烈使用都唔容易難嘅富耐久度肉厚身軀」,但係強行反出嚟都係有機會爛嫁,所以管道方面我都係搵返官方嘅圖片啦.
當然兩個版本入面個管道都係一樣以肉粒為主啦,最末端可以見到有細細個嘅子宮位,至於所謂嘅無次元溝造應該就係指不規則嘅肉粒啦.另外內部管道嘅材質其實係比表面軟少少嘅,雖然無好似女優膠咁做咗唔同顏色去分辨,姑且叫佢做半個兩層構造啦~
用後感
首先試嘅係原版,入口位非常細,對準後要用少少力先成功將細佬插到入去,材質本身都偏硬,肉粒嘅摩擦非常有感,整體感覺都偏高刺激,去到頂都需要用少少力推入個子宮位到,緊緊包住成個龜頭,非常舒服,只有肉粒刺激嘅管道雖然看似單調,但係就同子宮位形成咗一個強烈對比,成個感覺好立體,不過要注意嘅係潤滑液最好落多少少,如果唔係就會因為啲肉粒太硬而磨到痛唔舒服啦.
跟住就係軟版,睇上面啲實物圖都feel到係非常軟啦,入口位都已經唔似原版咁緊窄,不費吹灰之力就入咗去,今次嘅軟版簡單嚟講就係原版嘅感覺淡化版,入面嘅紋路變得非常隱約,但係又帶出到有刺激感,亦都唔會太OVER好似想催你完場嘅感覺,新手用嚟鍛鍊用都相當適合,有啲可惜嘅係子宮位都變咗柔軟素材嘅關係,令到佢無咗緊緊包裹住龜頭嘅感覺,如果可以做到子宮位獨立用返原版素材,呈現返真人子宮嘅緊窄度就好啦!(咪FF咁多啦你)
總括而言,呢款PUNIPUNI BOMBER比我嘅感覺係一舊相當實用嘅膠,體積輕巧操作方便,非常適合臨瞓前來一發時用.至於推薦度方面我極度推薦比中意玩緊窄刺激型嘅朋友,玩子宮位就揀原版,而想享受管道紋路嘅就揀軟版啦,不過得10cm左右嘅內長對某啲巨龍朋友嚟講可能就會略有不足啦.
清洗方面都唔洗點多講啦,管道唔算特別長,兩三下手勢應該都搞得掂,不過注意原版清洗時要比較小心,始終開口位細而且位置偏上方,如果太大力擘開嘅話就會好易會爛上去嫁啦.
_____________________________
相關成人用品連結:PUNIPUNI BOMBER & SOFT
_____________________________
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 19 | 18 Gifts – 成人用品 | 版權所有,未經許可,不得轉載.


text:
是咁的,其實小人真係好少去旅行(節儉是美德呀),一生人搭飛機都係3次咁多,不過其實我一家有個地方好鐘意去,唔係大陸,而係澳門呀.
我地基本上復活節同暑假都會去澳門,話咁啱今個復活節又去左⋯⋯
去澳門不外乎係去賭錢同大三巴啫,但係我地呢,其實去左差不多十次去只係去過一次大三巴咁多(不過賭錢就次次都有,唔係我咁啫).我地去澳門,係去酒店同商場行的(唔好問我點解).
不過今個復活節呢轉澳門,我覺得好難忘,點解?因為呢一轉有好多新嘢玩,有啲甚至仲係基本上無人會去嘅地方添.
行程一共三日,重點係不嬲嘅酒店商場行,同埋玩新野,仲有,去旅行實有嘅意想不到嘅事.
第一日重點係酒店商場,我自問港澳商場都算行得多,但係除咗奧海城個圓方,我嗰日行嗰啲商場真係可以話係最令我深刻.首先係新MGM,除咗人地有勁多獅子擺設好有佢主題,最正嘅係中間有個大廣場(跳廣場舞一流),四周圍有少少草木咁,再加上少少(應該係)天然光,令人就算處於室內都唔會覺得點樣(形容唔出,因為真係無嗰種感覺),反而好舒服.重點係,廣場中間有間比較開放式嘅甜品店,甜品店出面有個噴泉,噴嘅唔係水,而係朱古力泉,有白朱古力,牛奶朱古力同黑朱古力.你可能會覺得香港都有啦,真係成個大鄉里出城咁,不過我諗整得咁靚同華麗就真係未必多.跟住就係我最難忘嘅一個商場,永利皇宮喇.
點解我會咁難忘?有兩個原因,首先,纜車.如果問我細佬妹,去澳門最鐘意咩?我好肯定佢地一係答纜車,一係答酒店(唔知點解好像大家都有酒店情結).
一開始上去搭我真係嚇到心都離一離,因為我其實有少少畏高,加上佢個樣真係無咩安全感(但個設計又有龍其實好靚),下面仲要係個湖(法官大人我唔識游水架),但係搭完之後覺得佢基本上有少少似一個遊樂設施,轉彎嘅時候都幾刺激,而且有景睇有音樂聽,真係幾成功.到左夜晚,佢仲有兩三場特別嘅表演,下面個湖會開始表演(即係啲水噴上黎咁),加上燈光,然後周圍會響起鐵達尼號首主題曲,營造一個好浪漫嘅場景.
第二個原因就係佢華麗嘅室內設計,唔知大家有無聽過Taylor Swift 有一首歌叫 delicate,個MV場景係一間都算華麗嘅酒店,唔知點解入到去我好有身處當中嘅感覺,而且你行幾步就有一嚿比較大型嘅裝飾擺設,打卡一流.
到左第二日,我地係想去睇新濠影匯個恐龍展的,點知係行下行下嘅時候,成全左我呢一趟最難忘嘅回億⋯⋯
我地唔知點解行下去左一條名為「海邊馬路」嘅馬路(其實係一個地方?),好有墾丁民宿同迪欣湖嘅感覺,又有一啲白色藍色嘅小屋,再加上一個蓮花池,個地方又少人,好有詩意,令人不自覺想放慢腳步.突然抬高頭,除咗見到蔚藍的天空,仲見到一個奇怪嘅東東?!藍藍地銀銀地,好似一部升降機,我一開始以為係工程用,點解一行人行到去,搭得嘅?!上去嘅過程中,我有少少戰戰兢兢嘅感覺,嗰個地方真係冇乜人,好似冇乜保證⋯⋯到左之後,我地第一眼見到嘅竟然係⋯⋯一部汽水機?!再向遠處望,有一個平台(同屋苑樓下嗰啲一樣只差個遊樂場),特別嘅係,幾乎全個澳門都在閣下眼底.賭場,大街小巷,近,遠,頭先經過嘅,熟口面嘅,都在眼底.
停留咗一陣,我地決定繼續前進,去睇恐龍展.
個恐龍展又係一個新奇嘅體驗,即場下載一個程式,然後用擴增實境同恐龍影相,又有實物嘅模型睇,仲有聲效(我聽到都無啦啦嚇咗一跳),又係一個打卡嘅好地點.
至於第三日,我地基本上又係去咗坐纜車,再去碼頭食個飯(個雲吞麵又幾好食),就咁返香港⋯⋯唔知點解,一陣莫名嘅失落感竟然會喺我嘅心入面.
我自己覺得,去澳門,我最鐘意嘅除咗係去玩,仲有同一齊去嘅親戚相處嘅時間,一齊去發掘新嘅地方,十個人坐埋一齊享受堆滿一桌嘅美食.其實無左佢地,我去玩唔會咁盡興咁興奮,亦唔會有一種充實嘅滿足感.去完一趟,代表又要等到下一次聚首一堂嘅時候先一齊又玩過.
寫到呢度,又心郁郁想去澳門~好彩仲有一個月就聖誕節, 又可以返去故地重遊感受一番.
邊個話旅行一定要去咁遠?對我嚟講,去澳門仲正過去日本.
(文章為港語學第三屆廣東話徵文比賽參賽作品)


text:
25 AUGUST 2015(TUE)
等到差唔多暑假尾,終於搵到一個時間可以入迪迪尼大玩特玩.大大話話都有成三個月冇入嚟,小小豬仲唔開心到跳起啦~
往年暑期我同小小豬都總係會入迪迪尼玩幾次,不過今年俾DADDY安排左要去上暑期班,雖然都只係每日一堂一小時,但我又唔想趕嚟趕去咁玩,所以就等啲課堂完晒,先入嚟暢快咁玩啦!
入到嚟就差唔多睇巡遊,所以我地就搵個靚位等下先啦~
其實每次嚟睇巡遊都係指定動作,睇到睇到熟晒,但係都唔明白黠解每次小小豬都仲係睇到咁興奮又入神,或者依啲就係小朋友可愛之處啦~
一聽到某一段音樂,小小豬就自動自覺咁起身~
因為佢要跟哥哥姐姐去跳舞,好在今日都唔算多人,所以小小豬都可以出到去玩,因為佢睇巡遊都係為左依個Happy Moment呀~
睇完巡遊當然又係去指定活動,掛隊入去睇小小世界啦~
之後我地慢慢行...慢慢行~
行去排隊玩飛碟,不過估唔到一個小小飛碟遊戲都要掛30分鐘,好在依半個鐘小小豬都好乖乖咁排,仲成日扮晒古靈精怪樣俾我影,等我打發啲時間~
接住我地兩母子就做左入迪迪尼嘅第一次,就係入餐廳撐枱腳啦~
真係實不相暪,我入左迪迪尼玩咁多年,都係第一次入依間餐廳,一於趁就係生日豪一豪佢,同小小豬入去食個小食休息下啦~
依隻熱情豬一見到服務姐姐就拖住去搵位啦~
第一次入嚟小小豬都勁興奮哦~
成間餐廳個環境都好舒服,同埋好靚呀~
睇下食咩先,最後我地ORDER左一杯凍飲同一份雪糕~
開餐啦~
先嚟我嘅DUFFY朱古力特飲~
朱古力當然冇小小豬份,不過佢主動要影相(其實係佢睇中左那條蛋卷就真)~
之後就到小小豬嘅雪糕了(個名唔記得左)~
有三球雪糕~
仲有少少芒果同一粒馬卡龍,粒DUFFY馬卡龍又真係唔錯,唔會好甜,一粒真係唔夠喉~
雪糕唔洗我講,睇小小豬個食相就知有幾好食啦~
都算依隻豬有少少良心,雪糕上嘅朱古力都俾我食~
雖然只係簡簡單單兩樣嘢食就已經二百幾蚊,老實講又真係貴左啲啲.不過,其實個環境都好舒服,所以間唔中豪一次半次啦!
食飽飽就去玩啦,上幾次入園都冇玩水,今次終於有得玩啦!依隻豬仔為玩水都人做足準備,要我帶埋拖鞋入園.唉...又要我拎多一樣嘢就真,不過見隻豬仔玩得咁開心,麻煩少少都值呀~
換好晒衫之後,我地就繼續去玩,路過見到哥哥畫畫,小小豬又睇埋一份啦~
原本打算玩彈弓狗,不過勁多人,排起碼排90分鐘,所以都係路過影相算~
最後去左玩迷離莊園,上幾次玩小小豬都好ENJOY,點知今次竟然驚,全程捉到我實呀~
原本我地打算快快手去食完晚餐之後去睇夜晚巡遊,點知行到去彈弓狗見冇人,所以最後小小豬就放棄睇巡遊,玩返轉先~
就係依個時候,老公放工入到嚟,就係佢等我地玩彈弓狗時,佢一個人走左去玩沖天車.平日叫佢陪我玩就唔肯,自己一個就走去玩,真係激C我呀~
老公嚟到我就輕鬆晒,因為小小豬玩咩都要DADDY陪嘛~
唔覺唔覺都玩左六個鐘先走,我地邊行邊走睇煙花啦~
今日全日都陪小小豬玩,就連搵公仔影相都冇,唔好話去FROZEN VILLAGE.坦白講,每一次入迪迪尼其實我地都係做埋同一樣嘢,玩都係玩相同嘅GAME,雖然看似有點悶,不過見小小豬每次入嚟都玩得咁開心,加埋佢依個迪迪尼控媽咪,所以嚟幾多次我都唔覺悶呀!


text:
{{ childProduct.title_translations | translateModel }}
{{ getChildVariationShorthand(childProduct.child_variation) }}
首先,MAGICEYES又再次證明佢係天馬行空的廠商,因為淨睇外包裝都知佢地吸毒吸得很嚴重,簡單講就係有個女仔被D怪物上左身咁樣啦,某程度上滿足左鍾意睇觸手或者妖怪系H動漫既人.
實物黎講呢,以$298呢個價錢黎講呢,個重量都算係重手嫁啦,重量夠重即係代表肉厚感點都唔會衰得去邊既,外型黎講成件膠設計得唔錯既,雖然本人唔係太好觸手妖怪系列,但係外層物料整得唔錯,揸上手幾舒服,不過膠味都幾重.
肉紋方面呢,今次官方無橫切面睇,而外陰部份設計都做到仿少女,拿你見到入口呢已經有肉粒見到,呢舊膠既賣點我個人覺得係緊窄同中段既突起G點剌激,初初進入既時候好似平平無奇,但係!但係!但係其實非常舒服,以個人感覺黎講初段一進入就好似螺旋紋咁吸你入去,然後到左中段就會感受到佢模仿少女性交興奮時G點突起既感覺,可以睇睇幅圖,我紅圈圈左果個位,果個位我覺得係成舊膠既精髓,而尾段再收窄既設計,為呢一段旅程作一個總結,緊緊咁夾實你要你交出你既子孫,而且肉厚感非常足,唔會覺得好薄,不過有一樣野我覺得好衰,當你頂到尾的時候,你會發現大約個胸果個位好薄,好似就黎頂穿舊膠咁,有D人可能會覺得咁樣仲逼真,似足動漫入面頂肚皮,不過個人唔係太鍾意,呢度要扣分了.
整體評價★★★☆☆(3/5) : 其實肉紋設計同肉感來說係非常舒服,同時亦保留足夠剌激度,但係如果唔鍾意就黎頂爆舊膠既感覺的話,就會大大扣分,同埋膠咪比較重,所以我個人係被3分,或者可以4分既,因為肉紋實在非常好.


text:
年頭到而家個市都keep住上上落落,有少少資產嘅朋友,都會諗到揸返啲金用嚟避險再搏升幅.雖然金價喺3月突然一插,嚇咗大家一跳,但而家睇返就知咩叫真金不怕洪爐火,金價係咁咦跌兩嘢,之後就係咁升,咁多樣資產之中,黃金作為避險之王,真係冇得輸!今時今日到各國又大開水喉,黃金呢排係咁衝,好多人都覺得挑戰歷史新高指日可待.
不過當金價升到咁,值搏率仲有幾多就真係見仁見智.如果唔想呢個時候衝入去搏,亦都可以考慮買入其他避險貨幣,例如以下呢幾隻:
向來被視為標準避險貨幣嘅日圓同瑞士法郎,上半年表現都算係咁,起碼有得賺先!尤其香港人至愛嘅Yen,大家咁鍾意去日本,雖然而家飛唔到,但疫情好返啲嘅時候,拎住啲平嘅Yen去日本玩,係咪更加開心呢?退而求其次,大家咁buy日本嘢,上網買日本名物用平啲嘅Yen,都慳返唔少啦!至於瑞士法郎由年初起走勢持續平穩,加上瑞士央行長期維持超低利率,難怪避險貨幣之王嘅地位亦相當穩固.
至於其他貨幣經歷大挫後,其實都收復返唔少失地.雖然其中英鎊跌得幾傷,年頭買咗就要損手大約6%,但其實英鎊最差嘅時間係跌穿過公投脫歐嘅底,而家已經升返唔少架啦!另一方面,英鎊同澳紐加元都係平時香港人換外匯嘅大熱之選.尤其家長們為咗響海外留學嘅仔女,平日都要換定啲做洗費.上半年呢幾隻都跌咗,不妨可以考慮換定多啲.
不過無論您買咩外幣都好,最近要係個價靚.用Citi Mobile App嘅銀行成本價換外幣,0%差價換完嘅錢放喺戶口,等佢升值又得,留返做海外提款同消費又得!就算平日喺外國網站買嘢,都可以透過Citibank Global Wallet直接用外幣比錢,零手續費之餘仲唔需要擔心個rate唔夠靚,等您放心盡情shopping!


text:
尖東新商場K11 MUSEA幾乎個個星期都有新餐廳開業,嚟緊最新嘅就有呢間將藝術同飲食完美融合嘅藝術咖啡館!門口有朵大大朵嘅村上隆太陽花,又有多幅嚟自世界各地嘅畫作同藝術收藏品,連杯咖啡都係梵高《星夜》嚟!總之成間由內到外到返內都充滿住藝術嘅氣息.
梵高《星夜》,村上隆《Expanding Universe》……一幅幅鼎鼎大名嘅畫作,居然飲得落肚?點做到?!
客人選定任何嘅畫作,圖案,甚至係相片,send張相畀店員後,餐廳先以由澳洲獨家引入嘅咖啡機製作咖啡,再用藝術打印咖啡機print落厚滑嘅忌廉泡上,一杯個人專屬嘅飲品(可選咖啡或朱古力底,但一定係凍飲)就誕生喇!嗚呀咁鬼靚,完全唔捨得破壞佢囉!畀個小貼士大家,小心地輕輕喺杯邊呷,冇咁易摧毀到佢㗎.
當然有food menu啦,輕食如沙律,主食如意粉,甚至甜品都有得食.慢煮三文魚扒配鹽漬三文魚子賣相吸引,三文魚皮脆肉嫩,連埋三文魚子一齊食,啖啖鹹香.
但講到最推介,一定係甜品Tiramisu,大大件大滿足,食落酒鬼就最滿足!事關佢嘅酒香滲透晒整件嘅tiramisu啊!
至於呢份個樣靚一靚嘅士多啤梨棉花糖榛子醬朱古力多士,個名同樣都咁靚,叫做「斯人若彩虹,遇見方知有」!口感豐富,而且雖然睇落好似多甜嘢喺上面,但食落又冇想像中咁甜喎.
烤蝦牛油果沙律
食完唔好即刻走,可以欣賞下呢度嘅收藏品同藝術品先呀.例如草間彌生嘅《南瓜》係135版中嘅第45版,有埋簽名㗎,仲有村上隆嘅《Dokodemo Door》,KAWS X National Gallery of Victoria 限量精品等,其中村上隆同Virgil Abloh合作嘅呢個手袋更係全球獨一無二!講樣嘢你知,唔止睇得,有錢嘅話,買埋走都仲得!
CURATOR BY LEX ART CAFÉ
地址:尖沙咀梳士巴利道18號Victoria Dockside K11 Musea B1樓B113C號舖
預計正式開業日期:10月7日
文,相,片:Kar